ജിഎസ്എൽവി F 08 ആണ് ഉപഗ്രഹത്തെ ഭ്രമണപഥത്തിലെത്തിക്കുന്നത് . വൈകുന്നേരം 4.56 ന് ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററില നിന്നാണ് വിക്ഷേപണം . 2015 ൽ വിക്ഷേപിച്ച ജി സാറ്റ് സിക്സിന്റെ പ്രവർത്തനങ്ങൾക്ക് കൂടുതൽ ശക്തി നൽകാനാണ് ജി സാറ്റ് സിക്സ് എയിലൂടെ ഐസ്ആർഒ ശ്രമിക്കുന്നത് . എസ് ബാൻഡ് ടെക്നോളജി ഉപയോഗപ്പെടുത്തി വാർത്താവിനിമയ സംവിധാനങ്ങൾക്ക് കൂടുതൽ കൃത്യതയും വേഗതയും 6 എക്ക് സാധിക്കും . സാറ്റലൈറ്റ് ഫോണുകൾക്കും 4 ജി സാങ്കേതികതക്കും ഏറെ സഹായകമാകുന്നതാണ് ജി സാറ്റ് 6 എ . 6 മീറ്റർ വ്യാസമുള്ള കുട പോലെയുള്ള ആന്റിനയാണ് ഉപഗ്രഹത്തിന്റെ മറ്റൊരു പ്രത്യേകത . ഗ്രൌണ്ട് ടെർമിനലുമായി ബന്ധം പുലർത്താൻ വേണ്ടി പ്രത്യേകം തയ്യാറാക്കിയതാണ് ഇത് . 2 ടൺ ആണ് ജി എസാറ്റ് 6 എയുടെ ഭാരം . ചന്ദ്രയാൻ 2 ന് മുന്നോടിയായി ജിഎസ്എൽവി ഉപയോഗിച്ച് നടത്തുന്ന പരീക്ഷണം കൂടിയാണ് ഈ വിക്ഷേപണം . ജിഎസ്എൽവിഎഫ് 08 ൽ നിലവിലെ സാങ്കേതികവിദ്യകളിൽ ചില മാറ്റങ്ങൾ വരുത്തിയിട്ടുണ്ട് ഐഎസ്ആർഒ . ശക്തിയേറിയ വികാസ് എൻജിനാണ് ജിഎസ്എൽവി ഫ് 08 ന്റെ പ്രധാന പ്രത്യേകത .


രാജ്യത്തെ പ്രമുഖ പൊതുമേഖല ബാങ്കായ ബാങ്ക് ഓഫ് മഹാരാഷ്ട്രയുടെ ചെയർമാനും മാനേജിംഗ് ഡയറക്ടറുമായ രവീന്ദ്ര മറാത്തെ അറസ്റ്റിലായി . കടലാസ്സ് കമ്പനിക്ക് വായ്പയായി 3,000 കോടി രൂപ അനുവദിച്ച് ക്രമക്കേട് നടത്തിയതിനെത്തുടർന്നാണ് അറസ്റ്റ് . ഡിഎസ്കെ ഗ്രൂപ്പെന്ന കടലാസു കമ്പനിക്കാണ് ഓരോ രേഖകളുപയോഗിച്ച് മൂന്ന് തവണ വായ്പ അനുവദിച്ച് തട്ടിപ്പ് നടത്തിയത് . പോലീസിൻറെ പ്രത്യേക കുറ്റാന്വേഷണ വിഭാഗമായ ഇക്കണോമിക് ഓഫൻസസ് വിങാണ് മറാത്തെയുടെ അറസ്റ്റ് രേഖപ്പെടുത്തിയത് . മറാത്തെയെക്കൂടാതെ ബാങ്കിൻറെ മറ്റ് രണ്ട് ഉന്നത ഉദ്യോഗസ്ഥരെയും മുൻ ബാങ്ക് ചെയർമാനെയും . ഡിഎസ്കെ ചാറ്റേർഡ് അക്കൌണ്ടൻറിനെയും അറസ്റ്റ് ചെയ്തു . വഞ്ചന , ചതിപ്രയോഗം , ഗൂഢാലോചന , ക്രിമിനൽ സംഘർഷം എന്നിവയാണ് ഇവർക്കെതിരെ ചുമത്തിയിരിക്കുന്ന വകുപ്പുകളെന്ന് അറിയുന്നു . വരുന്ന ദിവസം കൂടുതൽ വെളിപ്പെടുത്തലുകളും അറസ്റ്റുകളും ഉണ്ടാവുമെന്നാണ് ഇക്കണോമിക് ഓഫൻസസ് വിങിൽ നിന്ന് ലഭിക്കുന്ന സൂചന .


ശാപമോക്ഷം കാത്ത് കഴിയുകയാണ് മൂന്നാറിലെ ഹൈ ഓൾട്ടിറ്റ്യൂഡ് കായിക പരിശീലന കേന്ദ്രം . അറ്റകുറ്റപ്പണി പോലും നടത്താതെ ഇടിഞ്ഞുപൊളിഞ്ഞ കെട്ടിടത്തിലാണ് കായികതാരങ്ങൾ കഴിയുന്നത് . പുതിയ സ്പോർട്സ് കൌൺസിൽ അധികാരമേൽക്കുമ്പോഴെങ്കിലും പ്രശ്നങ്ങൾക്ക് പരിഹാരം ഉണ്ടാകുമെന്ന പ്രതീക്ഷയിലാണ് ഇവർ . ഏറെ കൊട്ടിഘോഷിച്ചാണ് മൂന്നാറിലെ ഹൈ ആൾട്ടിറ്റ്യൂഡ് കായിക പരിശീലന കേന്ദ്രം നിർമ്മിച്ചത് . ഇവിടെ സിന്തറ്റിക്ക് ട്രാക്ക് , ഇൻഡോർ സ്റ്റേഡിയം , നക്ഷത്ര ഹോട്ടൽ , സ്പോർട്സ് മ്യൂസിയം എന്നിങ്ങനെ കേരളത്തിന്റെ കായിക വികസനത്തിന് ഏറെ പ്രതീക്ഷ പകരുന്ന വാഗ്ദ്ധാനങ്ങളും ഉണ്ടായി . ഉദ്ഘാടനം കഴിഞ്ഞ് എട്ട് വർഷം കഴിയുമ്പോൾ ഏറെ പരിതാപകരമാണ് ഈ സെന്ററിന്റെ അവസ്ഥ . മഴക്കാലത്ത് നശിച്ചുപോയ മേൽക്കൂരകൾക്ക് കീഴിലാണ് താരങ്ങളുടെ താമസവും പരിശീലനവും . ചോർന്നൊലിക്കുന്ന ഭിത്തികൾ . മൈതാനമാകട്ടെ കാടുപിടിച്ച് കിടക്കുന്നു . ചുറ്റുമതിലില്ലാത്തതിനാൽ കന്നുകാലികളുടെ മേച്ചിൽപ്പുറം കൂടിയാണിവിടം . അധികൃതരെ അറിയിച്ചിട്ടും പരിഹാരമില്ലെന്നാണ് താരങ്ങളുടെ പരാതി . 2008ലാണ് ഹൈആൾട്ടിറ്റ്യൂഡ് സെന്റർ ഉദ്ഘാടനം ചെയ്യുന്നത് . ഒളിംപിക് സെന്റർ വരെ പ്രവർത്തനം തുടങ്ങുമെന്ന് വാഗ്ദ്ധാനം ഉണ്ടായെങ്കിലും സംസ്ഥാന തലത്തിലുള്ള കായിക താരങ്ങൾക്ക് പോലും ഇത് കാര്യമായി പ്രയോജനപ്പെടുന്നില്ലെന്നതാണ് ഇപ്പോഴത്തെ അവസ്ഥ . 2013ൽ പരിശീലനത്തിനെത്തിയ കേരളത്തിന്റെ സന്തോഷ് ട്രോഫി ടീം ഇവിടെ സൌകര്യമില്ലെന്ന് പറഞ്ഞ് തിരിച്ചുപോയതും ചരിത്രം . ഇനി പ്രതീക്ഷ പുതിയ സ്പോർട്സ് കൌൺസിൽ ഭാരവാഹികളിലാണ് . അവർ കണ്ണ് തുറക്കുമെന്ന് പ്രതീക്ഷിക്കാം .


സംസ്ഥാനത്തെ ഇന്ധനവിലയിൽ കുറവ് രേഖപ്പെടുത്തി . പെട്രോളിന് 20 പൈസയും , ഡീസലിന് 8 പൈസയുമാണ് സംസ്ഥാനത്ത് കുറഞ്ഞത് . തിരുവനന്തപുരത്ത് പെട്രോളിന് വില 81 രൂപ 50 പൈസയും ഡീസലിന് 77 രൂപ 73 പൈസയുമാണ് നിരക്ക് . കൊച്ചിയിൽ ഇന്നത്തെ നിരക്ക് പെട്രോളിന് 81 രൂപ 50 പൈസയും ഒരു ലിറ്റർ ഡീസലിന് 77 രൂപ 73 പൈസയുമാണ് നിരക്ക് . കോഴിക്കോട് ഒരു ലിറ്റർ പെട്രോളിന് 81 രൂപ 75 പൈസയും ഡീസലിന് ലിറ്ററിന് 77 രൂപ 99 പൈസയാണ് ഇന്നത്തെ നിരക്ക് . ആഗോള വിപണിയിൽ ക്രൂഡ് ഓയിലിൻറെ വിലയിൽ കുറവ് രേഖപ്പെടുത്തി . അന്താരാഷ്ട്ര വിപണിയിൽ ബാരലിന് 77.24 ഡോളറാണ് ഇന്നത്തെ ക്രൂഡ് ഓയിൽ നിരക്ക് . ക്രൂഡ് ഓയിൽ വിലയിൽ വൻ ഇടിവാണ് അടുത്തകാലത്ത് രേഖപ്പെടുത്തുന്നത് .


അഞ്ച് വർഷം മുമ്പ് ഉറങ്ങികിടക്കുന്നതിനിടെ ഭർത്താവിൽ നിന്നുണ്ടായ അതിദാരുണമായ ആസിഡ് ആക്രമണത്തിൽ ജീവിതം തകർക്കപ്പെട്ടവളാണ് മുംബൈ നേറുൽ സ്വദേശിനിയായ മാബിയ മണ്ഡൽ . ഫേസ്ബുക്ക് വഴി സഹായത്തി ൻ്റെ നൂറ് ഹസ് തങ്ങളാണ് വിവിധ കോണുകളിൽ നിന്ന് അവൾക്ക് നേരെ നീണ്ടത് . പ്രദേശത്തെ ആശുപത്രി അവരുടെ ചികിത്സ വരെ സൌജന്യമായി ചെയ് തുനൽകി . ഇപ്പോൾ അവരുടെയും മകളുടെയും ഭാവിക്ക് വേണ്ടി ഫേസ്ബുക്ക് വഴി രണ്ട് മണിക്കൂർ കൊണ്ട് പിരിച്ചത് 16.5 ലക്ഷം രൂപയാണ് . വരുന്ന മാസങ്ങളിൽ ചെയ്യേണ്ട ശസ് ത്രക്രിയകൾക്കാണ് തുക മാബിയക്ക് നേരിട്ട് കൈമാറും . മുംബൈയിലെ ഹ്യൂമൻസ് ഒാഫ് ബോംബെ എന്ന ഫേസ് ബുക്ക് ഗ്രൂപ്പ് സ്ഥാപക കരിഷ് മ മേത്തയുടെ നേതൃത്വത്തിൽ നടത്തിയ ശ്രമം ആണ് ലക്ഷ്യം കണ്ടത് . അധിക തുക ആവശ്യമാണെങ്കിൽ ക്യാമ്പെയിൻ വീണ്ടും ആരംഭിക്കുമെന്ന് കരിഷ് മ പറയുന്നു . രണ്ട് മണികൂർ കൊണ്ടാണ് പണം സ്വരൂപിക്കപ്പെട്ടതെന്നും പ്രതികരണം അത് ഭുതാവഹമായിരുന്നുവെന്നും കരിഷ് മ പറയുന്നു . 2012 സെപ് റ്റംബർ 23ന് രാത്രിയിലാണ് മാബിയ മദ്യപാനിയായ ഭർത്താവിൽ നിന്ന് ആസിഡ് ആക്രമണം നേരിടേണ്ടിവന്നത് . 25 കാരിയായ മാബിയക്ക് ഇതിൽ കാഴ് ച ശക് തിവരെ നഷ് ടപ്പെട്ടു . ആക്രമണത്തിന് ശേഷം ഭർത്താവ് അപ്രത്യക്ഷനാവുകയും കേസിൽ പുരോഗതിയില്ലാതെ പോവുകയും ചെയ് തു . മാബിയക്ക് ഇനിയും ശസ് ത്രക്രിയകൾ ആവശ്യമായി വരുമെന്നാണ് സൌജന്യമായി ചികിത്സിച്ച ഡി . വൈ പാട്ടീൽ ആശുപ്രത്രി അധികൃതർ പറയുന്നത് .


ഏപ്രിൽ ഏഴിനാണ് ഐ . പി . എൽ 11 - ാം സീസൺ ആരംഭിക്കുന്നത് . രണ്ട് വർഷത്തെ ഇടവേളയ്ക്ക് ശേഷം ചെന്നൈ സൂപ്പർ കിംഗ്സും രാജസ്ഥാൻ റോയൽസും തിരിച്ചെത്തുന്നതാണ് ഇത്തവണത്തെ പ്രത്യേകതകളിലൊന്ന് . പഴയ പടക്കുതിരകളെ തിരികെയെത്തിച്ച ചെന്നൈയാവട്ടെ ലുങ്കി ഡാൻസ് വീണ്ടും ആരംഭിക്കാനുള്ള ശ്രമത്തിലാണ് . നായകൻ എംഎസ് ധോണിയെയും സുരേഷ് റെയ്നയും രവീന്ദ്ര ജഡേജയെയും ചെന്നൈ നിലനിർത്തിയിരുന്നു . അതേസമയം മുൻതാരം വിൻഡീസ് ഓൾറൌണ്ടർ ഡ്വെയ്ൻ ബ്രാവോയും ചെന്നൈയിൽ തിരിച്ചെത്തിയിട്ടുണ്ട് . ഇവർക്കൊപ്പം ഫാഫ് ഡുപ്ലസിസ് , ഷെയ്ൻ വാട്സൺ , ഹർഭജൻ സിംഗ് തുടങ്ങിയ മുൻനിര താരങ്ങളും ടീമിനൊപ്പമുണ്ട് . ചെന്നൈ ടീമിൻറെ പരിശീലന ക്യാമ്പ് ചെന്നൈയിൽ നടന്നുവരികയാണ് . പരിശീലനത്തിനൊപ്പം തമാശകളൊപ്പിച്ചും പരസ്യ ചിത്രങ്ങളിലഭിനയിച്ചും ക്യാമ്പ് ആസ്വദിക്കുകയാണ് ചെന്നൈ താരങ്ങൾ . ‘നെരുപ്പ് ഡാ , സി . എസ് . കെ ഡാ’ എന്ന തലക്കെട്ടിൽ ഭാജി പുറത്തുവിട്ട വീഡിയോയാണ് ഇതിൽ ഒടുവിലത്തേത് . ഭാജിയും മുരളി വിജയിയും ഡ്വെയ്ൻ ബ്രാവോയും കൂളിംഗ് ഗ്ലാസ്സ് ധരിച്ച് ‘നെരുപ്പ് ഡാ . . . സിഎസ്കെ ഡാ’ എന്ന് പറയുന്നതാണ് വീഡിയോയിലുള്ളത് .


ക്രിസ്തുമസ് , പുതുവത്സര കാലത്ത് സംസ്ഥാനത്ത് റെക്കോർഡ് മദ്യ വിൽപ്പന . മുൻവർഷത്തെ അപേക്ഷിച്ച് 34 കോടിയുടെ വർദ്ധനയാണ് ബിവറേജസ് കോർപ്പറേഷന് കിട്ടിയത് . ക്രിസ്തുമസിന് നെടുമ്പാശ്ശരിയും പുതുവത്സരത്തലേന്ന് പാലാരിവട്ടവും വിൽപ്പനയിൽ ഒന്നാമതെത്തി . ഡിസംബർ 22 മുതൽ 31 വരെയുള്ള ക്രിസ്തുമസ് പുതുവത്സരാഘോഷ കാലത്ത് മലയാളി 514.34 കോടി രൂപയുടെ മദ്യമാണ് കുടിച്ചത് . കഴിഞ്ഞ വർഷം ഈ കാലവയളവിൽ ഇത് 480.67 കോടി ആയിരുന്നു . ക്രിസ്തുമസിൻറെ തലേദിവസം 64.63 കോടി രൂപയുടെ മദ്യമാണ് ബിവറേജസ് കോർപ്പറേഷൻ വിറ്റത് . മുൻ വർഷം ഇത് 49.2 കോടി ആയിരുന്നു . ക്രിസ്തുമസ് ദിനത്തിലും വിൽപ്പന മോശമായില്ല . 40 . 6 കോടിയുടെ മദ്യം ചെലവായി . പുതുവത്സരാഘോഷം തകർത്തു . ഡിസംബർ 31ന് 78.77 കോടിയുടെ മദ്യം വിറ്റപ്പോൾ മുൻവർഷത്തെ 61.7കോടി പഴങ്കഥയായി . ക്രിസ്തുമസിന് തലേന്ന് നെടുമ്പാശ്ശേരിയിലെ ഔട്ട്ലറ്റിൽ നിന്നാണ് ഏറ്റവുമധികം വിൽപ്പന നടന്നത് . 51 . 3 ലക്ഷം രൂപ . പുതുവർഷത്തലേന്ന് പാലാരിവട്ടത്തെ ഔട്ട്ലറ്റ് വിൽപ്പനയിൽ മുന്നിലെത്തി . 73 . 53 ലക്ഷം രൂപ . വിദേശ നിർമ്മിത വിദേശം മദ്യം ബിവറേജസ് കോർപ്പറേഷൻ വിൽപ്പനക്കെത്തിച്ചുവെങ്കിലും കാര്യമായ പ്രതികരണമുണ്ടാക്കാനായില്ല .


തെലുങ്ക് സിനിമാ മേഖലയിൽ കാസ്റ്റിങ് കോച്ച് വിവാദം കൊഴുക്കുന്നു . നടൻ നാനിക്കെതിരെ ശ്രിറെഡ്ഡി വീണ്ടും രംഗത്തെത്തി . നേരത്തെ തന്നെ നാനിയടക്കം നിരവധി താരങ്ങൾക്കെതിരെ ലൈംഗികാരോപണങ്ങൾ ഉന്നയിച്ച ശ്രീ റെഡ്ഡി , ഇത്തവണ വീണ്ടും നാനിയെ വെല്ലുവിളിച്ച് രംഗത്തെത്തിയിരിക്കുകയാണ് . നേരത്തെ തന്നെ അപമാനിക്കുന്നു എന്ന് ചൂണ്ടിക്കാട്ടി നാനി വക്കീൽ നോട്ടീസ് അയച്ചിരുന്നു . താൻ ഉൾപ്പെടെ നിരവധി നടികളുമായി നാനി ലൈംഗിക ബന്ധത്തിലേർപ്പെട്ടിട്ടുണ്ടെന്നായിരുന്നു ശ്രീറെഡ്ഡിയുടെ ആരോപണം . നാനിയുടെ വക്കീൽ നോട്ടീസിന് മറുപടിയുമായാണ് ശ്രീറെഡ്ഡി ഫേസ്ബുക്കിൽ പോസ്റ്റിട്ടിരിക്കുന്നത് . നമ്മൾ തമ്മിൽ ലൈംഗിക ബന്ധത്തിൽ ഏർപ്പെട്ടിട്ടില്ലെന്ന് കുടുംബത്തെ പിടിച്ച് സത്യമിടാമോ ? എന്നാണ് ശ്രീറെഡ്ഡി ചോദിച്ചത് . അതെ , നിയമപരമായി നേരിടാൻ തയ്യാറാണ് , താങ്കൾ ഒരാൾക്ക് പിറന്നതാണെങ്കിൽ , നിങ്ങളുടെ കുടുംബത്തിൽ നിങ്ങൾ വിശ്വസിക്കുന്നുണ്ടെങ്കിൽ സത്യം ചെയ്യൂ ഞാനുമായി ലൈംഗിക ബന്ധത്തിൽ ഏർപ്പെട്ടിട്ടില്ലെന്ന് . നിക്കതിന് കഴിയില്ല , കാരണം താങ്കൾ പട്ടിയെ പോലെയാണ് . പലരുമായി ലൈംഗിക ബന്ധത്തിലേർപ്പെട്ടിട്ടുണ്ടെന്നും ശ്രീറെഡ്ഡി ആരോപിക്കുന്നു . എന്നാൽ ശ്രീറെഡ്ഡിക്കെതിരെ നേരത്തെ നാനി പ്രതികരിച്ചിരുന്നു . തരംതാണരീതിയിൽ പ്രതികരണത്തിന് താൽപര്യമില്ലെന്നും നിയമപരമായി മുന്നോട്ടു പോകുമെന്നുമായിരുന്നു നാനിയുടെ പ്രതികരണം . താൻ ശക്തമായി പ്രതികരിക്കാതിരുന്നതാണ് തൻറെ തെറ്റ് അത്തരം ആളുകളെ എല്ലാവർക്കും ആക്രമിക്കാൻ എളുപ്പമാണ് ഇനി അതിന് നിന്നുതരാൻ എനിക്ക് കഴിയില്ലെന്നും നാനി വ്യക്തമാക്കിയിരുന്നു .


പൊതുമേഖല ടെലികോം കമ്പനി ബിഎസ്എൻഎൽ പുതിയ ഓഫറുമായി രംഗത്ത് . പോസ്റ്റ് പെയ്ഡ് മൊബൈൽ ഉപയോക്താക്കൾക്ക് 60 ശതമാനം ആനുകൂല്യമാണ് കഴിഞ്ഞ ദിവസം ബിഎസ്എൻഎൽ പ്രഖ്യാപിച്ചത് . നവംബർ ഒന്നു മുതലാണു പ്രതിമാസ നിശ്ചിത നിരക്കിൽ 60 ശതമാനം വരെ ആനുകൂല്യം ലഭിക്കുക . 12 മാസത്തേക്കു മുൻകൂറായി പണം അടയ്ക്കുന്നവർക്കു പ്ലാൻ 325നു 975 രൂപയും പ്ലാൻ 525നു 2205 രൂപയും പ്ലാൻ 799 നു 4794 രൂപയും ഇളവു ലഭിക്കും . പോസ്റ്റ് പെയ്ഡ് പ്ലാനുകളുടെ സൌജന്യ ഡേറ്റാ പരിധിയിലും വർധന വരുത്തി . ഓരോ പ്ലാനിലും 500 ശതമാനം അധിക ഡേറ്റയാണ് ബിഎസ്എൻഎൽ ഓഫർ ചെയ്യുന്നത് . പ്ലാൻ 225 നു മൂന്നു ജിബിയും പ്ലാൻ 525 നു 15 ജിബിയും പ്ലാൻ 799 ന് 60 ജിബിയും പ്ലാൻ 1525നു വേഗപരിമിതികളില്ലാതെയും ഡേറ്റ ലഭിക്കും . നവംബർ മാസത്തിൽ പുതിയ പോസ്റ്റ് പെയ്ഡ് കണക്ഷൻ എടുക്കുന്നവർക്ക് ആക്ടിവേഷൻ , സിം ചാർജുകൾ ഒഴിവാക്കിയിട്ടുണ്ടെന്നും ബിഎസ്എൻഎൽ അറിയിച്ചു .


അർജൻറീനൻ ഫുട്ബോൾ ഇതിഹാസം മറഡോണ ഉന്നയിച്ച ആരോപണങ്ങളിൽ ലിയോണൽ മെസിയെ പിന്തുണച്ച് മുൻ ലോകകപ്പ് ജേതാവ് മരിയോ കെംപ്സ് . മെസിയുടെ കഴിവിൽ മാനസികരോഗികൾക്ക് മാത്രമേ സംശയമുണ്ടാകൂ എന്ന് 1978 ലോകകപ്പ് നേടിയ അർജൻറീനൻ ടീമിൽ അംഗമായ കെംപ്സ് പറഞ്ഞു . മെസി മോശം നായകനാണെന്നും മത്സരത്തിന് മുൻപ് 20 തവണ ശുചിമുറിയിൽ പോകുന്ന പേടിത്തൊണ്ടനുമാണെന്ന് മറഡോണ വിമർശനം ഉന്നയിച്ചിരുന്നു . മെസിക്ക് അർജൻറീനയെ ലോകകപ്പ് ജേതാക്കളാക്കാൻ കഴിഞ്ഞില്ലെന്നും മറഡോണ അന്ന് വിമർശിച്ചിരുന്നു . മെസി ലോകോത്തര താരമാണ് , എന്നാൽ മികച്ച നായകനല്ല ' . സമ്മർദം കുറയ്ക്കാൻ മെസിയിൽ നിന്ന് നായകസ്ഥാനം മാറ്റണം . മെസി ദേശീയ ടീമിലേക്ക് ഇനി തിരിച്ചുവരരുതെന്നും മറഡോണ കുറ്റപ്പെടുത്തി . എന്നാൽ മറഡോണയ്ക്ക് മറുപടിയുമായി മെസിയുടെ കുടുംബവും സാവിയും രംഗത്തെത്തിയിരുന്നു . വിവരമില്ലാത്തത് കൊണ്ടാണ് മെസിക്കെതിരെ മറഡോണ പ്രസ്താവന നടത്തുന്നത് എന്നായിരുന്നു മെസിയുടെ കുടുംബത്തിൻറെ പ്രതികരണം .


ആദായ നികുതി വകുപ്പിന്റെ ചോദ്യങ്ങളോട് പ്രതികരിക്കാത്തവർക്കെതിരെ നടപടി സ്വീകരിക്കുമെന്ന് കേന്ദ്ര ധനമന്ത്രി അരുൺ ജെയ്റ്റ്ലി . നവംബർ എട്ടിലെ നോട്ട് നിരോധനത്തെ തുടർന്ന് വലിയ തുക നിക്ഷേപിച്ചവരിൽ നിന്ന് വിവരം തേടിയിട്ടും പ്രതികരിക്കാത്ത 9.20 ലക്ഷം പേർക്കെതിരെയായിരിക്കും നടപടി സ്വീകരിക്കുക . പട്ടികയിൽ ഉൾപ്പെടുന്ന വ്യക്തികളുടെ വരുമാനവും നിക്ഷേപവുമായും ചേർച്ചയില്ലെന്നും കേന്ദ്രം ചൂണ്ടിക്കാണിക്കുന്നു . നോട്ട് നിരോധന പ്രഖ്യാപനത്തിന് ശേഷമുള്ള 50 ദിവസങ്ങൾക്കുള്ളിൽ 18 ലക്ഷം പേരാണ് കണക്കിൽ കവിഞ്ഞ അസാധുനോട്ടുകൾ നിക്ഷേപിച്ചത് . ധനകാര്യ ബില്ല് സംബന്ധിച്ച ചർച്ചയ്ക്കിടെ ഉയർന്ന ചോദ്യത്തിന് മറുപടിയായാണ് ധനമന്ത്രി അരുൺ ജെയ്റ്റ്ലി ഇക്കാര്യം വ്യക്തമാക്കിയത് . ആദായ നികുതി വകുപ്പ് നടത്തിവരുന്ന പരിശോധനകളിൽ 18 ലക്ഷം പേരുടെ വരുമാനവും സമ്പാദ്യവും തമ്മിൽ ചേർച്ചയില്ലെന്നും ചൂണ്ടിക്കാണിക്കുന്നു . തുടർന്നാണ് ഇവരിൽ നിന്ന് ഇമെയിൽ , എസ്എംഎസ് എന്നിവ വഴി പ്രതികരണം ആവശ്യപ്പെട്ടത് . ഇതിൽ 8.71 ലക്ഷം പേർ ആദായനികുതി വകുപ്പിന്റെ അന്വേഷണത്തോട് പ്രതികരിക്കുകയും വിശദീകരണം നൽകുകയും ചെയ്തു . അല്ലാത്തവർക്കെതിരെയായിരിക്കും കേന്ദ്രം നടപടികൾ സ്വീകരിക്കുക . നോട്ടുകളുടെ കൃത്യമായ കണക്ക് ലഭിക്കുന്നതിന് വേണ്ടി നോട്ട് നിരോധനത്തിന് ശേഷം തിരിച്ചെത്തിയ നോട്ടുകളും കള്ളനോട്ടുകളും റിസർവ്വ് വിശദമായി പരിശോധിച്ച് തിട്ടപ്പെടുത്തിയിരുന്നു . കള്ളപ്പണത്തിന്റെ വരവും കള്ളനോട്ടുകളുടെ വിനിമയവും തടയുന്നതിനായി കേന്ദ്രസർക്കാർ കൊണ്ടുവന്ന നോട്ടു നിരോധനം കഴിഞ്ഞ് മൂന്ന് മാസം പിന്നിടുമ്പോഴാണ് നികുതി വെട്ടിപ്പ് നടത്തി കോടിക്കണക്കിന് രൂപ സമ്പാദിച്ചവർക്കെതിരെ കേന്ദ്രം വാളോങ്ങുന്നത് .


സൌരയൂഥത്തിലെ ഏറ്റവും വലിയ ഗ്രഹമായ വ്യാഴത്തിന്റെ ഭ്രമണപഥത്തിലേക്ക് നാസയുടെ ജൂണോ പേടകം ഇന്നു പ്രവേശിക്കുന്നു . അഞ്ചു വർഷം മുൻപാണ് ജുണോ ഭൂമിയിൽനിന്നും യാത്ര പുറപ്പെട്ടത് . സൌരയൂഥത്തിലെ ഭീമൻ ഗ്രഹമായ വ്യാഴം ജ്യോതിശാസ്ത്രജ്ഞർക്ക് എന്നും ഒരു പഠനവിഷയമാണ് . വ്യാഴത്തിന്റെ ജനനത്തെക്കുറിച്ചറിയാതെ സൌരയൂഥത്തിന്റെ പിറവിയെയും ഭൂമിയുടെ ഉൽപ്പത്തിയെയും കുറിച്ചുള്ള പഠനം അപൂർണ്ണമാണ് . ഭീമൻ ഗ്രഹങ്ങളാണ് മറ്റു ഗ്രഹങ്ങളുടെയും , ഉൽക്കകളുടെയും , വാൽനക്ഷത്രങ്ങളുടെയും ഉൽപ്പത്തിക്കും അവയുടെ ഭ്രമണപഥങ്ങൾ ഒരുക്കുന്നതിലും നിർണ്ണായകമായ പങ്കു വഹിക്കുന്നത് . വ്യാഴത്തിന്റെ പിറവി , കാർബണിന്റെയും നൈട്രജന്റെയും സാന്നിധ്യം , വ്യാഴത്തിന്റെ അന്തരീക്ഷത്തിലെ നീരാവിയുടെയും ഓക്സിജന്റെയും അളവ് , കാന്തിക മണ്ഡലം മുതലായവയുടെ പഠനമാണ് ജൂണോയുടെ ദൌത്യം . 1600 കിലോഗ്രാം ഭാരമുള്ള ജൂണോ ശബ്ദത്തിന്റെ 215 ഇരട്ടി വേഗത്തിലാണ് സഞ്ചരിച്ചിരുന്നത് . വ്യാഴത്തിനരികെ എത്തുമ്പോൾ വേഗത മണിക്കൂറിൽ രണ്ടു ലക്ഷത്തി അറുപത്തി ആറായിരത്തിൽ എത്തിച്ചേരും . 35 മിനുറ്റോളം ബ്രേക്കുകൾ പ്രവർത്തിപ്പിച്ചുവേണം വ്യാഴം കേന്ദ്രമായ ഭ്രമണപഥത്തിലേക്ക് മാറാൻ . വ്യാഴത്തിന്റെ ഉയർന്ന ഗുരുത്വാകർഷണ ശക്തി ജൂണോയ്ക്കു വലിയ വെല്ലുവിളിയാണ് . നിശ്ചിത സമയത്ത് ബ്രേക്ക് പ്രവർത്തിച്ചില്ലെങ്കിൽ ജൂണോ വ്യാഴത്തെയും കടന്ന് അനന്തതയിലേക്ക് പോകും . എല്ലാം കൃത്യമായി നടക്കുകയാണെങ്കിൽ അടുത്ത പതിനെട്ടു മാസം ജൂണോ വ്യാഴത്തെ ഭ്രമണം ചെയ്ത് ഗ്രഹത്തെ സംബന്ധിച്ച നിർണായക വിവരങ്ങൾ നൽകുമെന്നാണ് നാസയുടെ ശാസ്ത്രജ്ഞരുടെ പ്രതീക്ഷ .


രാജ്യത്തെ ബാങ്കിംഗ് രീതികളെ മാറ്റി മറിച്ച ധിഷണാശാലിയായിരുന്നു കെ . പി ഹോർമിസ് . 1916 ഒക്ടോബറിൽ ജനിച്ച ഹോർമിസ് അഭിഭാഷനായാണ് ഔദ്യോഗിക ജീവിതം ആരംഭിക്കുന്നത് . എന്നാൽ ബാങ്കിംഗ് രംഗത്തെ അനന്ത സാധ്യതകൾ തിരിച്ചറിഞ്ഞ ഹോർമിസ് നാൽപതുകളിൽ ബാങ്കിംഗ് മേഖലയിലേക്ക് ചുവട് മാറ്റി . സ്വകാര്യ വ്യക്തികളുടെയും പണമിടപാട് സംഘങ്ങളിലൂടെയും മാത്രമായിരുന്നു അന്ന് ധനസാമാഹരണം . ഇതിന് അറുതി വരുത്തി കർഷക തൊഴിലാളികളുടെ പണം സൂക്ഷിക്കുകയെന്ന ലക്ഷ്യത്തോടെ ഹോർമിസ് 1944ൽ സ്വന്തം ബാങ്കിന് തുടക്കമിട്ടു . നിർജീവമായിരുന്ന തിരുവിതാംകൂർ ഫെഡറൽ ബാങ്കിൻറെ ലൈസൻസ് സ്വന്തമാക്കിയായിരുന്നു ഫെഡറൽ ബാങ്കിൻറെ തുടക്കം . 60കളുടെ അവസാനത്തോടെ ചാലക്കുടി പൊതുബാങ്ക് , കൊച്ചിൻ യൂണിയൻ ബാങ്ക് , ആലപ്പുഴ ബാങ്ക് എന്നിവ കെ . പി ഹോർമിസ് ഫെഡറൽ ബാങ്കിൽ ലയിപ്പിച്ചു . ചെറുകിട ബാങ്കുകളെ ഏറ്റെടുക്കുന്നത് ഇന്ത്യൻ ബാങ്കിംഗ് രഗത്തിന് തന്നെ അന്ന് പുതുമായിയിരുന്നു . വളർച്ചയുടെ പടികൾ കയറുമ്പോഴും ബാങ്കിൻറെ ഓഹരികൾ വ്യക്തി കേന്ദ്രീകൃതമാകാതിരിക്കാൻ ഹോർമിസ് ശ്രദ്ധിച്ചു . 1981ൽ ഡയറക്ടർ ബോർഡിൽ നിന്നും ഒഴിയുമ്പോഴും സ്വന്തം പേരിൽ ഹോർമിസ് ഓഹരി നിക്ഷേപം സ്വന്തമാക്കിയിരുന്നില്ല . ബാങ്ക് ജനങ്ങൾക്കും നിക്ഷേപകർക്കും വേണ്ടിയാണെന്ന സത്യം വെളിവാക്കിയ ജീവിതമായിരുന്നു അദ്ദേഹത്തിന്റേത് . ബാങ്കിംഗിന് അപ്പുറത്ത് രാഷ്ട്രീയത്തിലും വ്യക്തിമുദ്ര പതിപ്പിച്ച ഹോർമിസ് 54ൽ തിരുവിതാകൂർ - കൊച്ചി നിയമസഭാംഗമായിരുന്നു


സണ്ണി ലിയോണിൻറെ പുതുവർഷ പാർട്ടിക്കെതിരെ കർണാടകത്തിൽ പ്രതിഷേധം . ബെംഗളൂരുവിൽ നടക്കുന്ന പാർട്ടിക്ക് ബോളിവുഡ് താരം സണ്ണി ലിയോൺ വന്നാൽ കൂട്ട ആത്മഹത്യ ചെയ്യുമെന്ന ഭീഷണിയുമായി കർണാടക രക്ഷണ വേദികെ യുവ സേന പ്രവർത്തകരാണ് രംഗത്തുളളത് . ആഘോഷ പരിപാടി റദ്ദാക്കിയില്ലെങ്കിൽ ഡിസംബർ 31ന് കൂട്ട ആത്മഹത്യ ചെയ്യുമെന്നാണ് സംഘടനയുടെ ഭീഷണി . സംസ്ഥാനത്തിൻറെ സാംസ്കാരിക പാരമ്പര്യത്തിനെതിരായ കടന്നാക്രമണമാണ് സണ്ണിയുടെ പാർട്ടി . സണ്ണി ഇറക്കം കുറഞ്ഞ വേഷം ധരിക്കുന്നതാണ് പ്രശ്നം . എന്നാൽ , സണ്ണി സാരി ധരിച്ചുവന്നാൽ പരിപാടി കാണാൻ തങ്ങളും പോകുമെന്നും സംഘടനയുടെ സംസ്ഥാന പ്രസിഡൻറ് ഹരീഷ് പറഞ്ഞു . സംഘടന നേരത്തെ സണ്ണിക്കെതിരെ സംസ്ഥാനത്തിൻറെ വിവിധ ഭാഗങ്ങളിൽ പ്രതിഷേധ പ്രകടനങ്ങൾ നടത്തിയിരുന്നു . സണ്ണിയുടെ പോസ്റ്ററുകൾ പ്രതിഷേധക്കാർ അഗ്നിക്കിരയാക്കുകയും ചെയ്തു . സണ്ണി നൈറ്റ് ഇൻ ബെംഗളൂരു ന്യൂ ഇയർ ഈവ് 2018 എന്ന പേരിട്ട പരിപാടിയിൽ പങ്കെടുക്കാനാണ് സണ്ണി ലിയോൺ വരുന്നത് .


സൂപ്പർകപ്പിൽ വിജയക്കുതിപ്പ് തുടരുന്ന ഈസ്റ്റ് ബംഗാളിൻറെ മിന്നുംതാരമാണ് മലയാളിയായ ജോബി ജസ്റ്റിൻ . എന്നാൽ ഐഎസ്എൽ ക്ലബുകളെ തോൽപിച്ച് ഈസ്റ്റ് ബംഗാൾ സെമിയിലെത്തി നിൽക്കേ നാട്ടിലേക്ക് മടങ്ങേണ്ട അവസ്ഥയിലാണ് ജോബിയിപ്പോൾ . സൂപ്പർകപ്പ് മത്സരങ്ങൾക്കിടെ ജോബി ജസ്റ്റിൻറെ ലീവ് കാലാവധി അവസാനിക്കുന്നതാണ് ഇതിന് കാരണം . കെ . എസ് . ഇ . ബി ജീവനക്കാരനായ ജോബി ലീവെടുത്തായിരുന്നു ഈസ്റ്റ് ബംഗാളിനായി കളിക്കാൻ പോയത് . എന്നാൽ കെ . എസ് . ഇ . ബിയിൽ നിന്ന് ലഭിച്ച മെമ്മോ പ്രകാരം സൂപ്പർകപ്പിനിടെ ജോബിക്ക് തിരികെ ജോലിയിൽ പ്രവേശിക്കണം . നാട്ടിലേക്ക് മടങ്ങേണ്ടിവന്നാൽ ജോബിക്ക് നഷ്ടമാവുക കരിയറിലെ നിർണായക മത്സരങ്ങളാണ് . അതേസമയം തിരികെ പ്രവേശിച്ചില്ലെങ്കിൽ ജോലി നഷ്ടപ്പെടുമെന്ന ഭീതിയും നിലനിൽക്കുന്നു . ഉബൈദ് സി . കെ ഫേസ്ബുക്ക് പോസ്റ്റിൻറെ പൂർണരൂപം വായിക്കാം . . . സർ ,


ബോളിവുഡ് നടി കൃതികാ ചൌധരിയെ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തി . സബർബെൻ അന്ധേരിയിലെ വീട്ടിലാണ് കൃതികാ ചൌധരിയെ മരിച്ച നിലയിൽ കണ്ടെത്തിയത് . 30 വയസ്സായിരുന്നു . മരണം കൊലപാതകമാണെന്നാണ് പൊലീസ് സംശയിക്കുന്നത് . ഫ്ലാറ്റിൽ നിന്ന് ദുർഗന്ധം വരുന്നുവെന്ന് കൃതികാ ചൌധരിയുടെ അയൽക്കാരൻ പൊലീസിനെ വിവരമറിയിക്കുകയായിരുന്നു . പൊലീസ് എത്തി പൂട്ട് പൊളിച്ച് അകത്തുകടക്കുകയായിരുന്നു . തിരിച്ചറിയാനാകാത്ത വിധം അഴകിയിരുന്ന മൃതദേഹം പിന്നീട് ആണ് കൃതികാ ചൌധരിയുടേതാണെന്ന് സ്ഥിരീകരിച്ചത് . കൃതികാ ചൌധരിയുടെ ഫ്ലാറ്റ് മൂന്നുനാല് ദിവസങ്ങളായി പൂട്ടിക്കിടക്കുകയായിരുന്നു .


ബാങ്ക് അക്കൌണ്ടുകളിൽ നിന്നും പണം മോഷ്ടിക്കുന്ന കംപ്യൂട്ടർ മാൽവെയർ പ്രോഗ്രാം ട്രിക്ബോട്ട് നാൽപതോളം രാജ്യങ്ങൾക്ക് ഭീഷണിയാകുന്നുവെന്ന് മുന്നറിയിപ്പ് . ബാങ്കുകളിൽ നിന്നുള്ള ഇമെയിലുകളെന്ന വ്യാജേന വഴിയാണ് ട്രിക്ബോട്ട് വൈറസ് പടർന്നുപിടിക്കുന്നതെന്ന് മുന്നറിയിപ്പ് നൽകിയിട്ടുണ്ട് . ലാറ്റിനമേരിക്കയിലെ അർജൻറീന , ചിലി , കൊളംബിയ , പെറു തുടങ്ങിയ രാജ്യങ്ങളിൽ മാൽവെയർ പ്രോഗ്രാം തുടങ്ങിയെന്നാണ് ഐബിഎമ്മിലെ സൈബർ സുരക്ഷാ വിദഗ്ധരുടെ മുന്നറിയിപ്പ് . ലാറ്റിനമേരിക്കയിലെ ട്രിക്ബോട്ട് ബാധിത കംപ്യൂട്ടറുകളുടെ എണ്ണം കുറവാണ് . ഇത്തരം സൈബർ ക്രിമിനലുകളുടെ രീതിയാണിതെന്നും അധികൃതർ അറിയിച്ചു . മാൽവെയർ ആദ്യഘട്ടത്തിലെ പരീക്ഷണങ്ങൾക്ക് ശേഷം അതിവേഗം പടർന്നുപിടിക്കാനുള്ള സാധ്യത കൂടുതലാണെന്നാണ് വിലയിരുത്തുന്നത് . ബാങ്കുകളിൽ നിന്നുള്ള ഇമെയിലുകളെന്ന വ്യാജേന അയക്കുന്ന മെയിലുകൾ വഴിയാണ് ട്രിക്ബോട്ട് വ്യാപിക്കുന്നത് . ഇവർ അയക്കുന്ന വെബ് സൈറ്റുകൾ തുറക്കുന്ന ഇടപാടുകാരുടെ യൂസെർനെയിമും പാസ് വേർഡും ചോർത്തുന്നതോടെയാണ് ബാങ്ക് അക്കൌണ്ടുകളിലെ പണം ചോർത്തുന്നത് . ഏഷ്യ , യൂറോപ്പ് , ഉത്തര - ദക്ഷിണ അമേരിക്ക , ഓസ്ട്രേലിയ , ന്യൂസ്ലാന്റ് തുടങ്ങിയിടങ്ങളിലെ ബാങ്ക് അക്കൌണ്ടുകളിൽ ട്രിക്ബോട്ടിന്റെ സാന്നിധ്യം സ്ഥിരീകരിച്ചിട്ടുണ്ട് . ബാങ്കിംഗ് ഇടപാടുകൾ , പണം കൈകാര്യം ചെയ്യുന്ന മറ്റ് സ്ഥാപനങ്ങൾ , സ്വകാര്യ ബാങ്കിംഗ് സേവനങ്ങൾ തുടങ്ങിയവയാണ് ട്രിക്ബോട്ടിന്റെ ലക്ഷ്യം . അതേ സയമം കോർപ്പറേറ്റ് മേഖലയിലെ പണമാണ് ഇവർ ലക്ഷ്യമിടുന്നതെന്നും കരുതപ്പെടുന്നു . കഴിഞ്ഞ ഒക്ടോബറിലാണ് ട്രിക്ബോട്ടിനെ തിരിച്ചറിയുന്നത് . യുകെ , ജർമനി , കാനഡ എന്നീ രാജ്യങ്ങളിലെ ബാങ്ക് അക്കൌണ്ടുകളിലെ പണമാണ് ട്രിക്ബോട്ടിലൂടെ ഇല്ലാതായാത് . അന്താരാഷ്ട്ര തലത്തിലുള്ള സംഘമാണ് ഇതിന് പിന്നിൽ പ്രവർത്തിക്കുന്നതെന്നാണ് വിലയിരുത്തൽ .


ബാഴ്സലോണയുടെ ഹോം ഗ്രൌണ്ടായ ന്യൂ കാമ്പ് സ്റ്റേഡിയത്തിൽ കാണികളില്ലാതെ ലാലിഗ മൽസരം . 90 , 000ത്തിലധികം കാണികളെ ഉൾക്കൊള്ളുന്ന സ്റ്റേഡിയത്തിൽ ഞായറാഴ്ച്ചയായിരുന്നു ബാഴ്സലോണ - ലാസ് പാമാസ് മൽസരം . ലയണൽ മെസിയുടെ മികവിൽ കാറ്റലോമിയൻ ക്ലബായ ബാഴ്സലോണ 3 - 0ന് മൽസരം വിജയിച്ചു . മെസി രണ്ടും സെർജിയോ ബുസ്ക്യൂറ്റ് ഒരു ഗോളും നേടി . കാറ്റലോണിയൻ ഹിതപരിശോധന അക്രമാസക്തമായതിനാൽ സുരക്ഷ മുൻനിർത്തി കാണികളെ പൊലിസ് സ്റ്റേഡിയത്തിൽ പ്രവേശിപ്പിച്ചില്ല . ജയത്തോടെ ലാലിഗയിൽ ബാഴ്സലോണ ഒന്നാം സ്ഥാനം നിലനിർത്തി . എന്നാൽ ലാസ് പാമാസ് 17 - ാം സ്ഥാനത്തേക്ക് പിന്തള്ളപ്പെട്ടു . ഞായറാഴ്ച്ച നടന്ന സംഘർഷത്തിൽ 465 പേർക്ക് പരിക്കേറ്റിരുന്നു . മൽസരം നടക്കാതിരുന്നാൽ പോയിൻറ് നഷ്ടപ്പെടുന്നതിനാലാണ് ബാഴ്സലോണ കളിക്കാൻ തീരുമാനിച്ചത് . മൽസരത്തിന് മുമ്പ് കാറ്റലോണിയൻ ജഴ്സിയണിഞ്ഞ് ബാഴ്സലോണ താരങ്ങൾ ഫോട്ടോയ്ക്ക് പോസ് ചെയ്തിരുന്നു . ഈ സീസണിലെ എല്ലാ ഹോം മൽസരങ്ങളും ജയിച്ച ടീമാണ് ബാഴ്സിലോണ .


തകർപ്പൻ വിലയിൽ നോക്കിയ 105 വിപണിയിലെത്തി . എച്ച് എംടി ഗ്ളോബൽ ഹോം നോക്കിയയുടെ പുതിയ പതിപ്പായ മൂന്നാം തലമുറയിലെ ഫോണായ 105 ആണ് ഇപ്പോൾ വിപണിയിലെ താരം . നിലവിൽ ലോകത്താകമാനം 200 മില്യൺ നോക്കിയ 105 ഫോണുകൾ വിൽക്കപ്പട്ടതിനു ശേഷമാണ് കമ്പനി പുതിയ കാൽവെപ്പിന് ഒരുങ്ങുന്നത് . അവാർഡ് നേടിയ ഈ ഫോൺ ആകർഷകമായ ഡിസൈനിങ്ങിലും , ഉയർന്ന ബാറ്ററി ലൈഫും കൂടാതെ സ് ക്രീനിൻ്റെ വലിപ്പവും മികച്ച കീപ്പാഡുമായാണ് പുറത്തിറങ്ങുന്നത് . ഇത്രയേറെ പ്രത്യേകതകൾ ഉണ്ടെങ്കിലും കുറഞ്ഞ വിലയിലാണ് ഫോൺ ലഭിക്കുക . 999 രൂപയാണ് ഫോണിൻ്റെ വില . കൂടുതൽ ആളുകളെ ലോകവുമായി ബന്ധപ്പെടുത്തുക എന്ന ലക്ഷ്യത്തോടെയാണ് കമ്പനി 105 പുറത്തിറക്കിയിരിക്കുന്നത് . ജൂലൈ 19 മുതൽ നോക്കിയ 105 ൻ്റെ ഡ്യുവൽ സിം , സിംഗിൾ സിം ഫോണുകൾ റീടെയിൽ ഷോപ്പുകൾ വഴി ലഭ്യമാക്കുമെന്ന് കമ്പനി അറിയിച്ചു . നോക്കിയയുടെ പരമ്പരാഗതമായ ഡിസൈനിങ്ങിൽ കൈയ്യിൽ ഒതുങ്ങുന്ന തരത്തിലുള്ള മനോഹരമായ രൂപകൽപ്പനയാണ് ഈ ഫോണിൻ്റെ പ്രധാന പ്രത്യേകത . കൂടുതൽ മികച്ച ബാറ്ററിലൈഫ് , വലിയ സ്ക്രീൻ , മികച്ച കീ പാഡ് എന്നിവയാണ് പ്രധാന പ്രത്യേകത . കുറഞ്ഞ വിലയിൽ കൂടുതൽ ആളുകൾക്ക് ലഭ്യമാകുന്ന രീതിയിലാണ് നിർമാണമെന്നതും പ്രധാന പ്രത്യേകതയാണ് . പകരം വെക്കാനില്ലാത്ത പ്രവർത്തനക്ഷമത 15.7 മണിക്കൂർ കോൾ ചെയ്യാനുള്ള ശേഷി , ഒരു മാസത്തോളം നീണ്ടു നിൽക്കുന്ന ചാർജിങ്ങ് കപ്പാസിറ്റി എന്നിവ ഒറ്റ ചാർജിൽ ലഭ്യമാകും . 500 മെസേജുകളും , 2000 കോൺടാക്റ്റുകൾ സൂക്ഷിക്കാനുള്ള കഴിവും ഫോണിലുണ്ട് . കൂടുതൽ ബാറ്ററി ലൈഫ് , നല്ല ഗുണമേന്മ , മികച്ച ശബ്ദം തുടങ്ങിയവയാണ് ഉപഭോകതാക്കൾ ആവശ്യപ്പെടുന്നതെന്നും എച്ച് എം ഡി ഗ്ലോബൽ ചീഫ് പ്രൊഡക്ട് ഓഫീസർ ജുഹൂ സേവക്ക് പറഞ്ഞു . കാലാതീതമായി മുന്നേറാൻ സഹായിക്കുന്ന ഒരു വലിയ ഫോണാണ് നോക്കിയ 105 എന്നും അദ്ദേഹം കൂട്ടിച്ചേർത്തു . നിലവിൽ 4 ബില്യൺ ആളുകൾ ഇൻ്റർനെറ്റ് വരുത്തിയ സാമൂഹ്യവും സാമ്പത്തികവുമായ മാറ്റങ്ങളുടെ പ്രയോജനം ലഭിക്കാത്തവരാണ് , ഇതിന് ഒരു മാറ്റം വരുത്താനായി ടെക്സ്റ്റ് വോയിസ് മെസേജുകൾക്ക് ലഭ്യമാക്കുന്നതിലൂടെ കഴിയും . 2016ൽ ലോകത്ത് 400 മില്യൺ ഫീച്ചർ ഫോണുകളാണ് വിൽപ്പന നടത്തിയത് . ഉപഭോകതക്കളുടെ ആവശ്യങ്ങൾ നിറവേറ്റുന്ന തരത്തിലുള്ള ഫീച്ചർ ഫോണുകൾ ലോകത്ത് ലഭ്യമാക്കാൻ തങ്ങൽ സജ്ജരാണെന്നും കമ്പനി പറയുന്നു . ഡബിൾ സിമ്മും സിംഗിൾ സിമ്മും ഉപയോഗിക്കാൻ കഴിയുന്ന ഫോണുകളാണ് നോക്കിയ 150ൽ ഉള്ളത് . എഫ് എം റേഡിയോ യുഎസ് ബി ചാർജിങ്ങ് കേബിൾ എന്നിവ മറ്റ് പ്രതേകതകളാണ് . നീല , കറുപ്പ് , വെള്ള . മാറ്റ് ഫോർമാറ്റിൽ നിറങ്ങളിൽ ഡബിൾ സിം , സിംഗിൾ സിം ഫോണുകൾ 999 - 1149 രൂപ നിരക്കിൽ ( ടാക്സ് കൂടാതെ ) ലഭ്യമാണ് .


വിവോയുടെ പുതിയ ഫ്ലാഗ്ഷിപ്പ് മോഡലായ വിവോ നെക്സ് ജൂലായ് 19 ന് പുറത്തിറങ്ങും എന്ന് റിപ്പോർട്ടുകൾ . 48 , 990 രൂപയായിരിക്കും ഫോണിൻറെ ഇന്ത്യയിലെ വില എന്നാണ് ജിഎസ്എം ആരീനയുടെ റിപ്പോർട്ട് . മുൻ ക്യാമറ വിസിബിൾ അല്ല എന്നതാണ് ഈ ഫോണിൻറെ ഏറ്റവും വലിയ പ്രത്യേകത . ക്യാമറ ആപ്പ് തുറക്കുമ്പോൾ മാത്രമാണ് മുകൾ വശത്ത് നിന്നും ക്യാമറ പോപ്പ് അപ്പ് ആയി ഉയർന്നുവരുകയുള്ളൂ . ബേസിൽ പൂർണ്ണമായും ഒഴിവാക്കിയ ഡിസൈനാണ് വിവോ നെക്സിന് . 6 . 59 ഇഞ്ച് എഎംഒഎൽഇഡി ഡിസ്പ്ലേയാണ് ഫോണിനുള്ളത് . മുൻഭാഗത്തെ 91.24 ശതമാനം സ്ക്രീൻ തന്നെയാണ് . ഫിംഗർപ്രിൻറ് സ്കാനർ മുന്നിലെ ഓൺ സ്ക്രീൻ ആയാണ് നൽകിയിരിക്കുന്നത് . സ്നാപ് ഡ്രാഗൺ 845 സിപിയു ആണ് ഫോണിനുള്ളത് . 8 ജിബിയാണ് റാം ശേഷി . 128 ജിബിയാണ് ഇൻറേണൽ മെമ്മറി . 12എംപി , 5 എംപി സെൻസറോടെ പിന്നിൽ ഇരട്ട ക്യാമറകളാണ് ക്രമീകരിച്ചിരിക്കുന്നത് .


മലയാളി താരം കരുൺ നായർ ഇന്ത്യൻ ടെസ്റ്റ് ടീമിൽ ഇടംപിടിച്ചു . പരിക്കേറ്റ ഓപ്പണിംഗ് ബാറ്റ്സ്മാൻ ശിഖർ ധവാനു പകരക്കാരനായാണ് കരുൺ ടെസ്റ്റ് ടീമിലെത്തിയത് . പരിക്കിനെ തുടർന്ന് ന്യൂസിലൻഡിനെതിരേ ഇൻഡോറിൽ നടക്കുന്ന മൂന്നാം ടെസ്റ്റിൽ ധവാൻ കളിക്കില്ലെന്ന് ഉറപ്പായിരുന്നു . ധവാന് 15 ദിവസത്തെ വിശ്രമമാണ് ഡോക്ടർമാർ നിർദേശിച്ചിരിക്കുന്നത് . കഴിഞ്ഞ വർഷം ശ്രീലങ്കയ്ക്കെതിരേ നടന്ന പരമ്പരയിലും കരുൺ നായർ പകരക്കാരനായി ഇടംപിടിച്ചിരുന്നെങ്കിലും ഗ്രൌണ്ടിലിറങ്ങാൻ കഴിഞ്ഞിരുന്നില്ല . കഴിഞ്ഞ രഞ്ജി ട്രോഫി സീസണിലെ മികച്ച പ്രകടനമാണ് കരുണിനെ ഇന്ത്യൻ ടിമിലെത്തിച്ചത് . സീസണിൽ 50 റൺസ് ശരാശരിയിൽ 500 റൺസാണ് താരം അടിച്ചുകൂട്ടിയത് . നേരത്തെ , മറ്റൊരു ഇന്ത്യൻ ഓപ്പണറായ കെ . എൽ . രാഹുലും പരിക്കിനെ തുടർന്ന് ടീമിനു പുറത്തായിരുന്നു . രാഹുലിനു പകരം വെറ്ററൻ താരം ഗൌതം ഗംഭീറിനെ ടീമിൽ ഉൾപ്പെടുത്തിയിട്ടുണ്ട് .


സി . വി . സിനിയ മലയാളികൾക്ക് എന്നും ഹരമായിരുന്നു ഭദ്രൻ - മോഹൻലാൽ കൂട്ടിക്കെട്ടിൽ പിറന്ന ചിത്രങ്ങളോട് . സ്ഫടികം , അങ്കിൾബൺ , ഒളിമ്പ്യൻ അന്തോണി ആദം , ഉടയോൻ , അങ്ങനെ നീളുന്നു ആ പട്ടിക . ഭൂരിഭാഗവും സൂപ്പർഹിറ്റുകൾ . ഇപ്പോഴിതാ വീണ്ടും മലയാളികളെ കോരിത്തരിപ്പിക്കാൻ ആ കൂട്ടുക്കെട്ട് വരുന്നു . ഇത്തവണ ഇവരുടെ വരവ് ഒരു റോഡ് മൂവിയുമായിട്ടാണ് . പുതിയ ചിത്രത്തെ കുറിച്ചും മലയാള സിനിമയിലെ മാറ്റങ്ങളെ കുറിച്ചും ഭദ്രൻ സംസാരിക്കുന്നു . ഉശിരുള്ള ലോറി ഡ്രൈവറായി മോഹൻലാൽ ലോറി ഡ്രൈവറായാണ് മോഹൻലാൽ ചിത്രത്തിൽ എത്തുന്നത് . ഇതൊരു റോഡ് മൂവിയായാണ് ഒരുക്കുന്നത് . കേരളത്തിന് പുറത്താണ് ഈ കഥ നടക്കുന്നത് . ഉത്തരേന്ത്യയിലാണ് കഥ നടക്കുന്നത് . മോഹൻലാൽ പല ഭാഷകളിൽ പ്രാവീണ്യമുള്ള ആളാണ് . ഒരുപാട് യാത്ര ചെയ്യുന്ന വ്യക്തി . ശക്തമായ വേഷമാണ് . നല്ല മനസ്സും ഉരുക്കുപോലെ ഉറച്ച ശരീരവുമള്ള കഥാപാത്രമാണ് . പക്ഷേ മലയാളിയും ആകാം ഈ കഥാപാത്രം . ചെറുപ്പത്തിൽ വിശക്കുന്നുവെന്ന് അമ്മയോട് പറഞ്ഞ ഒരു ഓർമ മാത്രമുണ്ട് . അമ്മയും അച്ഛനും ഒന്നുമില്ലാത്ത ഒരു കഥാപാത്രമായിട്ടാണ് മോഹൻലാൽ വേഷമിടുന്നത് . ശരത് കുമാറും രമ്യാ കൃഷ്ണനും മോഹൻലാലിനെ കൂടാതെ തമിഴ് താരം ശരത് കുമാറും രമ്യാ കൃഷ്ണനും കഥാപാത്രങ്ങളാകുന്നുണ്ട് . കഥയും തിരക്കഥയും സംവിധാനവും ഞാൻ തന്നെയാണ് ഒരുക്കുന്നത് . ജൂൺ , ജൂലൈയ്ക്ക് ശേഷമാണ് ചിത്രീകരണം ആരംഭിക്കുക . മോഹൻലാലിന്റെ ഇപ്പോഴത്തെ തിരക്കുകൂടി പരിഗണിച്ചാണ് ഇത് . മാത്രമല്ല ഒരു പരുക്കനായ കഥാപാത്രമാണ് മോഹൻലാലിന്റേത് . ഫെബ്രുവരിയിലാണ് ഈ ചിത്രം ചെയ്യാനിരുന്നത് . പക്ഷേ മോഹൻലാൽ ഒടിയന് വേണ്ടി ശരീര ഭാരം കുറച്ചിരിക്കുകയാണ് . അതിനാൽ തന്നെയാണ് ജൂൺ , ജൂലൈ കഴിഞ്ഞ് മതിയെന്ന തീരുമാനത്തിൽ എത്തിയത് . ലൊക്കേഷന്റെ കാര്യങ്ങളൊന്നും തീരുമാനിച്ചിട്ടില്ല . ഒത്തിരി പ്ലാനിംഗ് ആവശ്യമുള്ള സിനിമയാണിത് . വ്യത്യസ്തമായ കഥ എൻറെ സിനിമ വൈകാനുള്ള കാരണം എനിക്ക് വ്യത്യസ്തമായ കഥയുണ്ടാകണം എന്ന് നിർബന്ധമുണ്ട് . ഞാൻ 16 സിനിമകളോളം ചെയ്തിട്ടുണ്ട് . അതെല്ലാം വ്യത്യസ്ത കഥകളാണ് . നല്ല കഥകൾ ഉണ്ടാകാൻ സമയമെടുക്കും . സിനിമ എന്ന് പറയുമ്പോൾ എപ്പോഴും ഒരു കുഞ്ഞ് ഉണ്ടാകുന്നത് പോലെയാണ് . വളരെ ശ്രദ്ധയോടെയും സൂക്ഷമതയോടെയും സംഭവിക്കുന്നതാണ് . ഏതോ അദൃശ്യ ശക്തികൾ നമ്മൾ അറിയാതെ നമ്മളെ കൊണ്ടുനടക്കുകയാണ് . സിനിമയെ കുറിച്ചുള്ള കൂടുതൽ കാര്യങ്ങൾ വെളിപ്പെടുത്താനായിട്ടില്ല . മലയാള സിനിമയിലെ മാറ്റം യാതൊരു പരിചയ സമ്പത്തും ഇല്ലാത്ത പുതിയ തലമുറയാണ് മലയാള സിനിമ ഇപ്പോൾ കൈകാര്യം ചെയ്യുന്നത് . ഓരോ വർഷം എടുത്താൽ അറിയാം പുതിയ സംവിധായകരും പുതിയ സിനിമകളും ഉണ്ടാകുന്നുണ്ട് . കഴിഞ്ഞ രണ്ടുമൂന്ന് വർഷത്തെ പ്രൊഫൈൽ എടുത്താൽ ദിലീഷ് പോത്തനെ മാത്രമേ നമ്മൾ അറിയുന്നുള്ളു . ബാക്കി ആരെയും നമ്മൾ അറിയുന്നില്ല , ഓർക്കുന്നില്ല . അത് സിനിമയെ ഗൌരവമായി കാണാത്തത് കൊണ്ടായിരിക്കാമെന്നാണ് ഞാൻ കരുതുന്നത് . അല്ലെങ്കിൽ സിനിമയെ ആർക്കും കൈകാര്യം ചെയ്യാം എന്നുള്ളതുകൊണ്ടാണ് . പക്ഷേ സിനിമ പഠിക്കണം , ജീവിതാനുഭവങ്ങൾ ഉണ്ടാകണം . പുതിയ വൈകാരിക തലങ്ങൾ കണ്ടെത്തണം . പക്ഷേ ഇതൊന്നും ശ്രദ്ധിക്കാതെയാണ് ഇപ്പോൾ സിനിമ ചെയ്യുന്നത് . അപൂർവ സിനിമകൾ മാത്രമാണ് മികച്ചതായി നിൽക്കുന്നത് . പുതു തലമുറയുടെ അഭിനയം നല്ല കഥകൾ , നല്ല ഇതിവൃത്തം , നല്ല മുഹൂർത്തം ഇതൊന്നും സിനിമയ്ക്ക് ഉണ്ടാകുന്നില്ല . അതുകൊണ്ട് തന്നെ പുതിയ തലമുറ എന്തൊക്കെയോ കാണിച്ചുവയ്ക്കുന്നു . ചിലപ്പോൾ നമുക്ക് തന്നെ തോന്നാറില്ലേ മലയാളത്തിന്റെ സൂപ്പർസ്റ്റാർ മോഹൻലാൽ ചില സിനിമകളിൽ അഭിനയിക്കുമ്പോൾ ഇത് എന്ത് സിനിമയാണ് . ഇദ്ദേഹത്തിന് വേറെ പണിയില്ലേ എന്നൊക്കെ . അത് കൈകാര്യം ചെയ്യുന്ന പ്രമേയത്തിന് ശക്തിയില്ലാത്തതിനാലാണ് അങ്ങനെ സംഭവിക്കുന്നത് . പക്ഷേ ഇന്നത്തെ കാലത്ത് മിടുക്കന്മാരുണ്ട് . മുൻപത്തെ കാലത്തെ അപേക്ഷിച്ച് ഇപ്പോഴുള്ളവർക്ക് കഴിവ് കൂടുതലാണ് . അന്ന് ഇത്രയും കഴിവ് നാം കാണുന്നില്ല . പക്ഷേ അവരുടെ കഴിവിനെ നമ്മൾ വേണ്ട രീതിയിൽ ഉപോഗിക്കുന്നുണ്ടോയെന്ന് സംശയമാണ് . അതുകൊണ്ട് തന്നെ ഒരു വ്യത്യാസം നമ്മൾ കാണുന്നില്ല . അതിൽ ചിലർ മാത്രമാണ് മുന്നിട്ട് നിൽക്കുന്നത് . കാമ്പുള്ള സിനിമകൾ ഉണ്ടാകാത്തതിനെ കുറിച്ച് അദ്ദേഹം വാചാലനായി . . . ഒപ്പം കഴിവുള്ള ഇപ്പോഴത്തെ തലമുറയെ വേണ്ടവിധത്തിൽ ഉപയോഗിക്കാത്തതിനെ കുറിച്ചും . . . ഇപ്പോൾ എങ്ങനെയെങ്കിലും ഒരു സിനിമ ഉണ്ടാകണം അത്രയേ ഉള്ളു . . . ജീവിതാനുഭവങ്ങളുണ്ടെങ്കിലേ നല്ല സിനിമകൾ ജനിക്കുകയുള്ളവെന്ന് അദ്ദേഹം ഒരിക്കൽ കൂടി പറഞ്ഞു നിർത്തി . .


ഐപിഎല്ലിൽ കിരീടം നിലനിർത്താനാണ് ചെന്നൈക്കെതിരെ മുംബൈ ഇന്ത്യൻസ് ഇറങ്ങുന്നത് . ഹിറ്റ്മാൻ രോഹിത് ശർമ്മ നയിക്കുന്ന ബാറ്റിംഗ് ലൈനപ്പും പൊള്ളാർഡും പാണ്ഡ്യ സഹോദരൻമാരും അണിനിരക്കുന്ന ഓൾറൌണ്ടർ വിഭാഗവും അതിശക്തമെന്ന് പറയാം . പേസർമാരിൽ ബൂംറ , മുസ്താഫിസർ , കമ്മിൺസ് എന്നീ അതിവേഗക്കാരും മുംബൈയുടെ കരുത്താണ് . താരലേലത്തിൽ 1.9 കോടി നൽകി സ്വന്തമാക്കിയ അണ്ടർ 19 താരം രാഹുൽ ചഹാർ കളിക്കുമോയെന്നാണ് ഏവരും ഉറ്റുനോക്കുന്നത് . വെസ്റ്റിൻഡീസിൻറെ വെടിക്കെട്ട് ബാറ്റ്സ്മാൻ എവിൻ ലെവിസും ഇന്ത്യൻ വെടിക്കെട്ട് താരം ഇഷാൻ കിഷനുമാകും മുംബൈയുടെ ഇന്നിംഗ്സ് ഓപ്പൺ ചെയ്യുക . നായകന് രോഹിത് ശർമ്മ അതിസാഹസത്തിന് മുതിരാതെ മൂന്നാമനായി ഇറങ്ങാനാണ് സാധ്യതകൾ . ആദ്യ മൂന്ന് പേരും കൂറ്റൻ ഇന്നിംഗ്സുകൾ കളിക്കാൻ കഴിവുള്ളവരാണ് എന്നത് മുംബൈയ്ക്ക് കരുത്തുപകരുന്നു . കൊൽക്കത്തയിൽ നിന്ന് മുംബൈയിൽ തിരിച്ചെത്തിയ സൂര്യകുമാർ യാദവിനെ നാലാമനായി ഇറക്കിയേക്കും . അഞ്ചാമനായി ടീമിലെ മറ്റൊരു വെസ്റ്റിൻഡിസ് താരമായ കീറോൺ പൊള്ളാർഡ് ടീമിൽ സ്ഥാനം പിടിക്കും . പൊള്ളാർഡിൻറെ ഐപിഎൽ റെക്കോർഡ് മധ്യനിരയിൽ മുംബൈയ്ക്ക് കൂടുതൽ ആത്മവിശ്വാസം പകരുന്നതാണ് . ഇന്ത്യൻ ആരാധകർ ആവേശത്തോടെ കാത്തിരിക്കുന്ന പാണ്ഡ്യ സഹോദരൻമാരാകും പൊള്ളാർഡിൻറെ വെടിക്കെട്ടിന് തുടർച്ചയാവുക . പന്ത് കൊണ്ടും നിർണായക സംഭാവനകൾ നൽകാൻ ഇവർക്കാകും . മൂവർക്കും മുംബൈ ഇന്ത്യൻസിലുള്ള അനുഭവ പരിചയം മറ്റൊരു കരുത്ത് . ക്രുണാൽ പാണ്ഡ്യയ്ക്ക് പിന്നാലെ രണ്ടാം സ്പിന്നറായി രാഹുൽ ചഹാറിനെ മുംബൈ ഇന്ത്യൻ ആദ്യ മത്സരത്തിൽ തന്നെ കളത്തിലിറങ്ങിയേക്കും . പേസർമാരിൽ ഇന്ത്യൻ താരം ജസ്പ്രീത് ബൂംറ സ്ഥാനം നിലനിർത്തുമെന്നുറപ്പ് . അതേസമയം മുസ്താഫിസർ , കമ്മിൺസ് , മക്ലാനാഗൻ എന്നിവരിൽ രണ്ടുപേരുമാകും കളിക്കുക . ആ തെരഞ്ഞെടുപ്പാകും മത്സരത്തിന് മുമ്പ് മുംബൈയ്ക്ക് കൂടുതൽ തലവേദന സൃഷ്ടിക്കുക .


ദില്ലി ; എംബ്ലോയീസ് പ്രൊവിഡണ്ട് ഫണ്ട് പെൻഷൻ കൈപറ്റുന്നവരും പിഎഫ് അക്കൌണ്ടുള്ളവർക്കും ആധാർ നമ്പർ സമർപ്പിക്കാനുള്ള അവസാന തിയതി മാർച്ച് 31 വരെ . എംബ്ലോയീസ് പ്രൊവിഡണ്ട് ഫണ്ട് പെൻഷൻ കൈ പറ്റുന്നവർക്ക് ആധാർ നമ്പർ സമർപ്പിക്കാനുള്ള അവസാന തിയതി ഫെബ്രുവരി മാർച്ച് 28 വരെയായിരുന്നു . മാർച്ച് 31 ഓടെ ആധാർ നമ്പർ ലിങ്ക് ചെയ്യണമെന്ന് കേന്ദ്ര പ്രൊവിഡണ്ട് ഫണ്ട് കമ്മീഷ്ണർ വിപി ജോയി അറിയിച്ചു . ജനുവരിയിലാണ് എബ്ലോയീസ് പ്രൊവിഡണ്ട് ഫണ്ട് ഫെബ്രുവയിലേക്കുള്ള ആധാർ നമ്പർ നൽകുന്നതിനുള്ള അവസാന ദിവസം ഫെബ്രുവരി 28ലേക്ക് മാറ്റിയത് . ക്രയവിക്രയങ്ങൾ സുതാര്യമാക്കുന്നതിന്റെ ഭാഗമായാണ് ആദാർ കാർഡ് നിർബന്ധമാക്കുന്നത് . ഇതുമാത്രമല്ല , രേഖകൾ ഡിജിറ്റൽ രൂപത്തിലാക്കാനുള്ള തീരുമാനവും അടുത്തിടെ എബ്ലോയീസ് പ്രൊവിഡണ്ട് ഓർഗനൈസേഷൻ കൈക്കൊണ്ടിരുന്നു . കഴിഞ്ഞ ജനുവരിയിലാണ് തൊഴിൽ മന്ത്രാലയം എംബ്ലോയീസ് പ്രൊവിഡണ്ട് ഫണ്ട് പെൻഷൻകാരും പിഎഫ് അംഗങ്ങളും ആധാർ വിവരങ്ങൾ തങ്ങളുടെ അക്കൌണ്ടുമായി ബന്ധിപ്പിക്കണമെന്ന് ഉത്തരവിട്ടത് . ഫോണും ബാങ്ക് ബ്രാഞ്ചുകൾ വഴിയാണ് പുതിയ സൌകര്യം നൽകുന്നത് . അംഗങ്ങളുടെ മറ്റ് തിരിച്ചറിയൽ രേഖകൾ സർട്ടിഫിക്കറ്റുകളും ആധാർ കാർഡുമായി ബന്ധിപ്പിക്കാനാണ് സ്ഥാപനം ലക്ഷ്യം വെയ്ക്കുന്നത് .


കൊച്ചി ; മലയാള യുവ നടൻമാരിൽ ഏറ്റവും ശ്രദ്ധേയനായ പൃഥിരാജ് സുകുമാരന് രാജ്യമാകെ ആരാധകരുണ്ട് . ബോളിവുഡിലടക്കം മിന്നിതിളങ്ങിയിട്ടുള്ള താരം സംവിധായകനായി അരങ്ങേറ്റം കുറിക്കാനുള്ള തിരക്കിലാണ് . അതിനിടിയിലാണ് റഷ്യയിലെ കബാബ് ഷോപ്പിൽ വച്ച് കണ്ട ആരാധകനെ കുറിച്ച് പൃഥിരാജ് സോഷ്യൽ മീഡിയയിൽ കുറിപ്പിട്ടത് . റഷ്യയിലെ കബാബ് ഷോപ്പിൽ വച്ച് ആരാധകനെ കണ്ടെന്നും ' കൂടെ ' എന്ന ചിത്രം ഇഷ്ടമായതായി അയാൾ പറഞ്ഞെന്നുമായിരുന്നു പൃഥി ആദ്യം കുറിച്ചത് . ആരാധകൻ മലയാളി ആണെന്നാണ് ആദ്യം ഏവരും കരുതിയത് . എന്നാൽ അയാൾ മലയാളി അല്ലെന്നും ഈജിപ്ഷ്യനാണെന്നും പുതിയ ട്വീറ്റിലൂടെ പൃഥി വ്യക്തമാക്കി . റഷ്യയിൽ കണ്ട ആരാധകനെ കുറിച്ച് കൂടുതൽ അറിയാൻ ആഗ്രഹിക്കുന്നവരോട് എന്ന് പറഞ്ഞുകൊണ്ടാണ് താരത്തിൻറെ ട്വീറ്റ് . റഷ്യയിലെ കബാബ് ഷോപ്പിൽ കണ്ടയാൾ ഈജിപിഷ്ഷ്യൻ ആണ് . അയാൽ മലയാള സിനിമകൾ കാണാറുണ്ട് . ഈജിപ്ഷ്യൻ സബ് ടൈറ്റിലുകൾ ഉപയോഗിച്ചാണ് കാണാറുള്ളതെന്നാണ് ആരാധകൻ പറഞ്ഞത് . എന്നാൽ മലയാള സിനിമയുടെ ഈജിപ്ഷ്യൻ സബ്ടൈറ്റിൽ എങ്ങനെ ലഭിക്കുമെന്ന് എനിക്കറിയില്ല . മലയാള സിനിമയെ ഏറെ ആരാധിക്കുന്ന വ്യക്തിയാണ് അദ്ദേഹമെന്നും പൃഥി കുറിച്ചു .


ഗൂഗിൾ പിക്സൽ 3 XL ഇന്ത്യൻ മാർക്കറ്റിൽ വരുന്ന നവംബർ മാസത്തിൽ എത്തുമെന്നാണ് റിപ്പോർട്ട് . 71 , 000 രൂപ ആയിരിക്കും പിക്സൽ 3 ഫോണിൻറെ വില . 83000 രൂപയായിരിക്കും പിക്സൽ 3 XL ൻറെ വില എന്നുമാണ് സൂചനകൾ . ഇതേ സമയം ഗൂഗിൾ പിക്സൽ 3യുടെ പ്രധാന എതിരാളി ഗ്യാലക്സി നോട്ട് 9 ൻറെ വില 67,000 രൂപയാണ് . ഇതിനാൽ തന്നെ രണ്ട് ഫോണും തമ്മിലുള്ള ഒരു താരതമ്യം ശ്രദ്ധിക്കാവുന്നതാണ് . ഡിസൈനിൽ നോക്കിയാൽ ഗൂഗിൾ പിക്സൽ 3 അതിൻറെ മുൻഗാമിയുടെ വഴിയിൽ തന്നെയാണ് . പിക്സൽ 3 XL കഴിഞ്ഞ തവണ മെറ്റാലിക്ക് ഫിനിഷ് ആണെങ്കിൽ അത് ഗ്ലാസ് ഫിനിഷിലേക്ക് അപ്ഡേറ്റ് ചെയ്തിട്ടുണ്ട് . ഇത് വയർലെസ് ചാർജിംഗിനെ തുണയ്ക്കുന്നതാണ് . ഗ്യാലക്സി നോട്ട് 9 ൽ എത്തുമ്പോൾ നോട്ട് കുറച്ച് തടി കൂടിയതാണ് ഗൂഗിൾ പിക്സൽ 3XL നെ അപേക്ഷിച്ച് എന്ന് പറയേണ്ടിവരും . ഡിസ്പ്ലേയിലേക്ക് വന്നാൽ പിക്സൽ 3XL ഒഎൽഇഡി പാനലോടെയാണ് എത്തുന്നത് ഇതിൻറെ റെസല്യൂഷൻ 2960x1440 പിക്സലാണ് . ഇപ്പോൾ ലോകത്തുള്ള ഏറ്റവും മികച്ച 3 ഫോൺ ഡിസ്പ്ലേ പാനലുകളിൽ ഒന്നാണ് ഇതിനെ വിശേഷിപ്പിക്കാം . 6 . 3 ഇഞ്ച് ബേസ്ലെസ് സ്ക്രീനാണ് ഫോണിനുള്ളത് . എന്നാൽ ഫോണിൻറെ നോച്ചിനെക്കുറിച്ച് സംമിശ്രമായ അഭിപ്രായമാണ് ടെക് ലോകത്ത് . ഗ്യാലക്സി നോട്ട് 9 ൽ എത്തുമ്പോൾ സ്ക്രീൻ വലിപ്പം 6.4 ഇഞ്ചാണ് എഎംഒഎൽഇഡി ഡിസ്പ്ലേയാണ് ഗ്യാലക്സി നോട്ട് 9ന് ഉള്ളത് . ഇൻഫിനിറ്റി ഡിസ്പ്ലേ എന്ന സാംസങ്ങിൻറെ ട്രേഡ് മാർക്ക് തന്നെ ഈ സ്ക്രീനിലുണ്ട് . ഹാർഡ് വെയറിൽ എത്തുമ്പോൾ പിക്സൽ 3XL ഒക്ടാകോർ സ്നാപ് ഡ്രാഗൺ 845 പ്രോസസ്സറും 4ജിബി റാം ആണ് ഉള്ളത് . ഇതിൽ സ്റ്റോറേജ് അനുസരിച്ച് 64 ജിബി , 128 ജിബി രണ്ട് മോഡലുകൾ ലഭിക്കും . ഇത് എക്സ്പാൻറബിളാണ് . ഒപ്പം ഫോൺ ഡെസ്റ്റ് വാട്ടർ പ്രതിരോധ ശേഷിയുള്ളതാണ് . ഗോറില്ല ഗ്ലാസ് 5 സംരക്ഷണം സ്ക്രീനിനുണ്ട് . 3430 എംഎഎച്ചാണ് ഫോണിൻറെ ബാറ്ററി ശേഷി . ഗ്യാലക്സി നോട്ട് 9 ൽ എത്തുമ്പോൾ ഇന്ത്യയിൽ എക്സിനോസ് ഒക്ടാകോർ 8910 ചിപ്പാണ് ഇതിലുള്ളത് . 6ജിബി 8ജിബി റാം ശേഷിയിൽ രണ്ട് പതിപ്പുകൾ ഇറങ്ങുന്നുണ്ട് . 4000 എംഎഎച്ചാണ് ഫോണിൻറെ ബാറ്ററി ശേഷി . ഗൂഗിൾ പിക്സൽ 3XL ൽ ആൻഡ്രോയ്ഡ് പൈ ആണ് ഓപ്പറേറ്റിംഗ് സിസ്റ്റം . ക്യാമറയിലേക്ക് എത്തിയാൽ നോട്ട് 9ൽ 12എംപി ഡ്യൂവൽ റിയർ സെൻസറുകളാണ് നൽകിയിരിക്കുന്നത് . ഇതിൻറെ അപ്പാച്ചർ എഫ്1.5 ആണ് . ആർട്ടിഫിഷൽ ഇൻറലിജൻസ് ഫീച്ചർ ഈ ക്യാമറയ്ക്കുണ്ട് . 20 വിവിധതരത്തിലുള്ള ഫോട്ടോ പരിസരം ക്യാമറയ്ക്ക് മനസിലാക്കുവാൻ സാധിക്കും . ഗൂഗിൾ പിക്സൽ 3XL ൽ എത്തുമ്പോൾ അത് 12.2 എംപിയാണ് പിന്നിലെ ക്യാമറ ഇതിൻറെ അപ്പാച്ചർ എഫ് 1.8 ആണ് . ഗ്രാഫിക്സ് കടപ്പാട് - ക്വിൻറ്


മികച്ച ഗോളിനുള്ള പുഷ്കാസ് പുരസ്കാരം നേടുന്ന ആദ്യ ഗോൾ കീപ്പറാകാൻ ദക്ഷിണാഫ്രിക്കയുടെ ഒസ്കാർ മസുലുകെ . ബരോക്ക എഫ് സിയുടെ ഒന്നാം നമ്പർ ഗോളിയായ മസുലുകെ നേടിയ ബൈസിക്കിൾ കിക്ക് അന്തിമ പട്ടികയിലുണ്ട് . ദക്ഷിണാഫ്രിക്കൻ ഗ്ലാമർ ടീമായ ഒർലാൺഡോയ്ക്കെതിരായ ഇഞ്ചുറി ടൈമിലാണ് മസുലുകെ കോർണ്ണർ കിക്ക് ഗോളാക്കിയത് . മത്സരത്തിൽ 1 - 0ന് പിന്നിലായ ടീമിനായി ഇഞ്ചുറി ടൈമിൽ ഗോൾപോസ്റ്റ് വിട്ട് മുന്നോട്ടുകയറിയാണ് മസുലുകെ ഗോളടിച്ചത് . മികച്ച ഗോളിനായുള്ള പോരാട്ടത്തിൽ വനിതാ താരം ഉണ്ടെന്നതും ഇത്തവണ സവിശേഷതയാണ് . വെനസ്വേലയുടെ ഡെയ്ന കാസ്റ്റെല്ലനോസാണ് , കാമറൂണെതിരെ മൈതാന മധ്യത്തിൽ നിന്ന് നേടിയ ലോംഗ് റേഞ്ചറാണ് മത്സരിക്കുന്നത് . ക്രിസ്റ്റൽ പാലസിനെതിരെ 85 - ാം മിനുറ്റിൽ ആഴ്സണൽ താരം ഒളിവർ ജിറോഡ് നേടിയ മാന്ത്രികഗോളും അന്തിമ പട്ടികയിസുണ്ട് . ഒസ്കാർ മസുലുകെ പുഷ്കാസ് പുരസ്കാരം നേടിയാൽ അത് പുതിയ ചരിത്രമാകും . പുഷ്കാസ് പുരസ്കാരത്തിന് അന്തിമപട്ടികയിലുള്ള മൂന്ന് ഗോളുകൾ കാണാം .


മാസ്മരിക നൃത്തച്ചുവടുകൾകൊണ്ട് പ്രേഷകരുടെ മനസ്സ് കീഴടക്കിയ നായികയായ നോറ ഫത്തേഹിയുടെ ' ദിൽബറിന്റെ ' അറബിക്ക് വേർഷനും ഹിറ്റ് . സത്യമേവ ജയതേ എന്ന ജോൺ എബ്രഹാം ചിത്രത്തിലെ ' ദിൽബർ ' എന്ന പാട്ടിന്റെ അറബിക് വേർഷനാണ് യുട്യൂബിൽ തരംഗമായത് . ദിൽബറിന്റെ ഹിന്ദി വേർഷൻ 35 കോടിയിലധികം ആളുകളാണ് യുട്യൂബിൽ കണ്ടത് . ഈ ഹിറ്റ് ഗാനത്തിന്റെ അറബിക് രൂപമാണ് നോറ ഇൻസ്റ്റാഗ്രാം അക്കൌണ്ടിലൂടെ പങ്കുവച്ചത് . രണ്ട് കോടിയിലധികം ആളുകളാണ് കുറഞ്ഞ സമയത്തിനുള്ളിൽ കണ്ടത് . ഇന്ത്യൻ പശ്ചാത്തലത്തിൽ തയ്യാറാക്കിയ ഗാനം ആലപിച്ചിരിക്കുന്നത് അറബിയിലാണ് . മൊഹ്സിൻ ടിസ്സ സംഗീതം ഒരുക്കിയ ഗാനത്തിന് ഖലീഫ മെനാനി , ആഷ്റഫ് ആറബ് എന്നിവരാണ് വരികൾ എഴുതിയിരിക്കുന്നത് . ബാഹുബലി , റോക്കി ഹാൻസം , കായംകുളം കൊച്ചുണ്ണി തുടങ്ങിയ ചിത്രങ്ങളിലും നോറയുടെ മാസ്മരിക നൃത്തമുണ്ട് .


അവസാന പന്തിൽ ജയിക്കാൻ നാലു റൺസായിരുന്നു ഇന്ത്യയ്ക്കു വേണ്ടിയിരുന്നതെങ്കിലും പന്ത് നേരിട്ട നായകൻ ധോണിക്ക് ഒരു റൺസ് മാത്രമാണ് നേടാനായത് . ഫലമോ ഇന്ത്യ , രണ്ടു റൺസിന് സിംബാബ്വെയോട് തോറ്റു . സിംബാബ്വെ ഉയർത്തിയ 171 റൺസിന്റെ വിജയലക്ഷ്യം പിന്തുടർന്ന ഇന്ത്യയ്ക്ക് 20 ഓവറിൽ ആറു വിക്കറ്റ് നഷ്ടത്തിൽ 168 റൺസ് മാത്രമാണ് നേടാനായത് . സ്കോർ - സിംബാബ്വെ 20 ഓവറിൽ ആറിന് 170 & ഇന്ത്യ 20 ഓവറിൽ ആറിന് 168 മാഡ്സിവ എറിഞ്ഞ അവസാന ഓവറിൽ ധോണിയും അക്ഷർ പട്ടേലും ക്രീസിൽ നിൽക്കെ ഇന്ത്യയ്ക്ക് ആറുപന്തിൽ ജയിക്കാൻ എട്ടു റൺസ് മാത്രം മതിയായിരുന്നു . ആദ്യ പന്തിൽ ധോണി ഒരു റൺസെടുത്തു . എന്നാൽ രണ്ടാമത്തെ പന്തിൽ 18 റൺസെടുത്തു നിന്ന അക്ഷർ പട്ടേൽ ക്യാച്ച് നൽകി പുറത്തായി . സ്ട്രൈക്ക് ലഭിച്ച ധോണി വീണ്ടും സിംഗിൾ എടുത്തതോടെ ഇന്ത്യയ്ക്ക് ജയിക്കാൻ മൂന്നു പന്തിൽ ആറു റൺസ് എന്ന നിലയിലെത്തി . അടുത്ത പന്തിൽ റിഷി ധവാന് റൺസ് നേടാനായില്ല . അടുത്ത പന്ത് വൈഡ് ആയി . അഞ്ചാമത്തെ പന്തിൽ ധവാൻ ഒരു സിംഗിൾ നേടി . ഇതോടെ അവസാന പന്തിൽ ഇന്ത്യയ്ക്ക് ജയിക്കാൻ നാലു റൺസ് എന്ന നിലയിലായി . ബാറ്റു ചെയ്യാൻ ക്രീസിലുള്ള സാക്ഷാൽ ധോണി . ഓഫ് സൈഡിൽ വന്ന പന്ത് ബൌണ്ടറിയടിക്കാനുള്ള ധോണിയുടെ ശ്രമം സിംഗിളിൽ ഒതുങ്ങി . ഇതോടെ സിംബാബ്വെക്കാർ വിജയാഹ്ലാദത്തിന് തിരികൊളുത്തിയിരുന്നു . 48 റൺസെടുത്ത മനീഷ് പാണ്ഡെയാണ് ഇന്ത്യയുടെ ടോപ് സ്കോറർ . മാൻദീപ് സിങ് 31 റൺസെടുത്തപ്പോൾ നായകൻ എം എസ് ധോണി 19 റൺസുമായി പുറത്താകാതെ നിന്നു . സിംബാബ്വെയ്ക്കുവേണ്ടി ചാമു സിഭാഭ , ടൌറൈ മുസാറബാനി എന്നിവർ രണ്ടു വിക്കറ്റ് വീതം വീഴ്ത്തി . നേരത്തെ ടോസ് നഷ്ടപ്പെട്ട് ആദ്യം ബാറ്റുചെയ്ത സിംബാബ്വെ 20 ഓവറിൽ ആറിന് 170 റൺസെടുക്കുകയായിരുന്നു . പുറത്താകാതെ 54 റൺസെടുത്ത എൽട്ടൺ ചിഗുംബുരയാണ് സിംബാബ്വെയുടെ ടോപ് സ്കോറർ . 26 പന്തിൽ 54 റൺസെടുത്ത ചിഗുംബുര ഏഴു സിക്സറുകളും ഒരു ബൌണ്ടറിയും അടിച്ചു . മാൽകോം വാളർ 30 റൺസെടുത്തപ്പോൾ ഹാമിൽട്ടൺ മസകാഡ്സ 25 റൺസ് നേടി . അവസാന ഓവറുകളിൽ ചിഗുംബുര നടത്തിയ വെടിക്കെട്ടാണ് സിംബാബ്വെയുടെ സ്കോർ 170ൽ എത്തിച്ചത് . അവസാനത്തെ ഓവറിൽ ബംറയ്ക്കെതിരെ രണ്ടു സിക്സർ പായിച്ച ചിഗുംബുര പത്തൊമ്പതാമത്തെ ഓവറിൽ ഉനദ്കതിനെതിരെ രണ്ടു സിക്സറും ഒരു ബൌണ്ടറിയും നേടി . ഇന്ത്യയ്ക്കു വേണ്ടി ജസ്പ്രിത് ബംറ രണ്ടു വിക്കറ്റ് വീഴ്ത്തിയപ്പോൾ റിഷി ധവാൻ , അക്ഷർ പട്ടേൽ , യുസ്വേന്ദ്ര ചഹൽ എന്നിവർ ഓരോ വിക്കറ്റ് വീതം വീഴ്ത്തി . എൽട്ടൺ ചിഗുംബുരയാണ് മാൻ ഓഫ് ദ മാച്ച് . പരമ്പരയിലെ അടുത്ത മൽസരം ജൂൺ 20ന് ഹരാരെയിൽ നടക്കും .


ഇന്ത്യക്കായി റൺവേട്ട തുടരുമെന്ന് മുപ്പത്തിയഞ്ചുകാരിയായ ഇതിഹാസ വനിതാ ക്രിക്കറ്റർ മിതാലി രാജ് . വനിതാ ടി20 ലോകകപ്പിൽ അയർലൻഡിനെതിരെ അർദ്ധ സെഞ്ചുറി നേടിയ ശേഷമാണ് മിതാലിയുടെ പ്രതികരണം . ലോകകപ്പിനിടെ വിരാട് കോലിയെയും രോഹിത് ശർമ്മയെയും മറികടന്ന് അന്താരാഷ്ട്ര ടി20യിൽ കൂടുതൽ റൺസ് നേടുന്ന ഇന്ത്യൻ താരമെന്ന നേട്ടത്തിലെത്തിയിരുന്നു മിതാലി . അവസാന ലോകകപ്പിൽ നിന്ന് ഈ ടീം വളരെയധികം മെച്ചപ്പെട്ടുകഴിഞ്ഞു . യുവതാരങ്ങൾ ഉൾപ്പെടുന്ന ഇന്ത്യൻ ടീം ലോകകപ്പ് നേടേണ്ടത് ആവശ്യമാണ് . പന്ത് മുപ്പതുവാര കടന്നുപോയാൽ പവർപ്ലേയിൽ ബൌണ്ടറി ലഭിക്കും . അതിനാണ് താനിപ്പോൾ ശ്രമിച്ചുകൊണ്ടിരിക്കുന്നത് . അതിനാൽ ഇന്ത്യക്കായി റൺസ് കണ്ടെത്തുന്നത് തുടരാമെന്ന് പ്രതീക്ഷിക്കുന്നതായി അയർലൻഡിനെതിരായ മത്സരശേഷം മിതാലി പറഞ്ഞു . അയർലൻഡിനെതിരെ 56 പന്തിൽ 51 റൺസ് നേടിയതോടെ മിതാലിയുടെ റൺവേട്ട 2283ലെത്തി . എന്നാൽ വനിതാ താരങ്ങളിൽ നാലാം സ്ഥാനമാണ് മിതാലിക്കുള്ളത് . ന്യൂസീലൻഡിൻറെ സൂസി ബെയ്റ്റ്സാണ് 2996 റൺസുമായി വനിതാ താരങ്ങളിൽ ഒന്നാം സ്ഥാനത്ത് .


ഇതിഹാസ സ്പ്രിന്റർ ഉസൈൻ ബോൾട്ട് പ്രൊഫഷനൽ ഫുട്ബോളിൽ അരങ്ങേറി . ഓസ്ട്രേലിയൻ ക്ലബായ സെൻട്രൽ കോസ്റ്റ് മറൈനേഴ്സിന് വേണ്ടിയായിരുന്നു ബോൾട്ടിന്റെ അരങ്ങേറ്റം . എന്നാൽ അത്ര സുഖകരമായിരുന്നില്ല ബോൾട്ടിന്റെ ആദ്യ ടച്ച് . സഹതാരത്തിന്റെ പാസ് കാലിൽത്തട്ടി തെറിച്ചു . മത്സരത്തിന്റെ 72ാം മിനിറ്റിലായിരുന്നു ബോൾട്ട് കളത്തിലിറങ്ങിയത് . പ്രൊഫഷനൻ മത്സരത്തിൽ അരങ്ങേറുന്നതിന്റെ എല്ലാ പ്രശ്നങ്ങളും ബോൾട്ട് കാണിച്ചു . അതുക്കൊണ്ട് തന്നെ മത്സരശേഷം , താൻ മെസിയല്ലെന്നും അദ്ദേഹത്തെ പോലെ ടാലന്റില്ലെന്നും പ്രത്യേകം എടുത്ത് പറയുകയുണ്ടായി . കഠിനമായ പരിശ്രമം മാത്രമെ തന്നെ ഒരു നല്ല ഫുട്ബോളറാക്കൂ എന്നും അതിനായി പരിശ്രമിക്കുകയാണെന്നും ബോൾട്ട് പറഞ്ഞു . തന്റെ പിഴവുകൾ പരിശീലകൻ കാണുമെന്നും അദ്ദേഹം തന്നെ നല്ല ഫുട്ബോളറാക്കാൻ സഹായിക്കുമെന്നും ബോൾട്ട് .


മേക്കോവറുകളിൽ മമ്മൂട്ടിയോളം താൽപര്യം കാട്ടിയിട്ടുള്ള താരങ്ങൾ മലയാളത്തിൽ കുറവാണ് . വേഷത്തിലോ ഹെയർസ്റ്റൈലിലോ വരുത്തുന്ന ചെറിയ മാറ്റങ്ങളിൽ പോലും മമ്മൂട്ടി കഥാപാത്രമായി രൂപാന്തരപ്പെട്ട് ആരാധകരെ വിസ്മയിപ്പിച്ചിട്ടുണ്ട് . ഒപ്പം കഥാപാത്രങ്ങൾക്കുവേണ്ടി കൈക്കൊള്ളുന്ന വ്യത്യസ്ഥ ഭാഷാ വകഭേദങ്ങൾ കൂടിയാവുമ്പോൾ ആ മേക്കോവറുകൾ പൂർണത നേടുന്നു . സൂര്യമാനസവും വിധേയനും രാജമാണിക്യവും കോട്ടയം കുഞ്ഞച്ചനുമൊക്കെ ഉദാഹരണങ്ങൾ . ഇപ്പോൾ ചിത്രീകരണം നടക്കുന്ന മമ്മൂട്ടി ചിത്രത്തിലും അത്തരത്തിലുള്ള മേക്കോവറുണ്ട് . പ്രാചീന കേരളത്തിലെ യോദ്ധാക്കളുടെ കഥ പറയുന്ന മാമാങ്കത്തിൻറെ കൊച്ചി ഷെഡ്യൂളിൽ അഭിനയിച്ചുകൊണ്ടിരിക്കുകയാണ് മമ്മൂട്ടി . എന്നാൽ ഇതിൽ നിന്നൊക്കെ വ്യത്യസ്ഥമായി , ലോകത്തിൻറെ ആദരം ഏറ്റുവാങ്ങിയ ഒരു കമ്യൂണിസ്റ്റ് നേതാവായി മമ്മൂട്ടി വന്നാൽ എങ്ങനെയുണ്ടാവും ? ക്യൂബൻ കമ്യൂണിസ്റ്റ് പാർട്ടിയുടെ നേതാവും ദീർഘകാലം പ്രസിഡൻറുമായിരുന്ന ഫിദൽ കാസ്ട്രോയുടെ കാര്യമാണ് പറയുന്നത് . ഫിദൽ കാസ്ട്രോയുടെ മോക്കോവറിലുള്ള മമ്മൂട്ടിയുടെ ഒരു പോസ്റ്റർ സോഷ്യൽ മീഡിയയിൽ വൈറലായിരിക്കുകയാണ് . എന്നാൽ ഇതൊരു യഥാർഥ സിനിമാ പോസ്റ്റർ അല്ലെന്ന് മാത്രം . നേരത്തെയും ഒറിജിനലിനെ വെല്ലുന്ന ഫാൻമേഡ് പോസ്റ്ററുകൾ ഒരുക്കിയിട്ടുള്ള സാനി യാസ് ആണ് ഇതിൻറെ സൃഷ്ടാവ് . ' ഫിദൽ സുപ്രീം ' എന്നാണ് സാനി മനസ്സിലുള്ള സാങ്കൽപിക സിനിമയ്ക്ക് പേരിട്ടിരിക്കുന്നത് . കടും പച്ച നിറത്തിലുള്ള യൂണിഫോമും ചെന്താരകം പതിച്ചിരിക്കുന്ന തൊപ്പിയും വച്ചാണ് പോസ്റ്ററിൽ മമ്മൂട്ടി . യുവാവായും മധ്യവയസ്കനായുമുള്ള രണ്ട് ഗെറ്റപ്പുകളിലാണ് മമ്മൂട്ടി . അതേസമയം നവാഗതനായ ഷാജി പാടൂർ സംവിധാനം ചെയ്യുന്ന അബ്രഹാമിൻറെ സന്തതികളാണ് മമ്മൂട്ടിയുടെ ഇനി തീയേറ്ററുകളിലെത്തേണ്ട ചിത്രം . ഡെറിക് എബ്രഹാം എന്നുപേരായ പൊലീസ് ഉദ്യോഗസ്ഥനാണ് ചിത്രത്തിൽ മമ്മൂട്ടി .


സംസ്ഥാനത്ത് 6 പുതിയ ഫൈവ് സ്റ്റാർ ബാറുകൾക്ക് കൂടി അനുമതി . എറണാകുളത്ത് മൂന്നും ആലപ്പുഴ തൃശൂർ , വയനാട് ജില്ലകളിൽ ഒന്നു വീതം ഹോട്ടലുകൾക്കുമാണ്ബാർ ലൈസൻസ് . നാല് ഹോട്ടലുകൾ ത്രീസ്റ്റാറിൽ നിന്നും ഫൈവ് സ്റ്റാറിലേക്ക് നിലവാരം ഉയർത്തിയവയാണ് . ഇതിൽ എറണാകുളത്തെ സാജ് എർത്ത് റിസോർട്ടിന് അനുമതി കിട്ടിയത് സുപ്രീം കോടതി ഉത്തരവിന്റെ അടിസ്ഥാനത്തിലാണ് . ഇതോടെ സംസ്ഥാനത്തെ ബാർ ഹോട്ടലുകളുടെ എണ്ണം 23 ൽ നിന്നും 29 ആയി . 10 ഫൈവ് സ്റ്റാർ ഹോട്ടലുകൾ കൂടി ബാർ ലൈസൻസിന് അപേക്ഷ നൽകിയിട്ടുണ്ട് . പഞ്ചനക്ഷത്ര ഹോട്ടലുകൾക്ക് മാത്രമേ ബാർ ലൈസൻസ് നൽകൂ എന്നാണ് യുഡിഎഫ് സർക്കാറിന്റെ മദ്യനയം . അതേ സമയം ആറ് പുതിയ ബാറുകൾക്ക് ലൈസൻസ് നൽകിയത് സ്വാഭാവികമെന്ന് മുഖ്യമന്ത്രി പറഞ്ഞു . ഫൈവ് സ്റ്റാർ ഹോട്ടലുകൾക്ക് ബാർ ലൈസൻസ് നൽകുന്നത് മദ്യനയത്തിന്റെ ഭാഗമാണ് . ഫൈവ് സ്റ്റാർ ബാറുകൾ സംസ്ഥാന സർക്കാരിന്റെ നിയന്ത്രണത്തിൽ അല്ല , ത്രീസ്റ്റാറിനും ഫോർ സ്റ്റാറിനും ബാർ ലൈസൻസ് നൽകില്ലെന്നും മുഖ്യമന്ത്രി പറഞ്ഞു .


ബാങ്കുകൾ അടിസ്ഥാന വായ്പാ നിരക്ക് കുറച്ചത് ഏറ്റവും അധികം സ്വാധീനിക്കുന്ന സംസ്ഥാനം കേരളമായിരിക്കും . വാഹന – ഭവന നിർമാണ മേഖലകൾ മാന്ദ്യം മറികടക്കുമെന്നാണ് വിപണി കണക്കുകൂട്ടുന്നത് . വീടെന്ന സ്വപ്നം താലോലിക്കുന്നവർക്ക് കാര്യങ്ങൾ കുറച്ചുകൂടി എളുപ്പമാകും എസ് ബി ഐയും യൂണിയൻ ബാങ്കും അടക്കമുളളവ അടിസ്ഥാന വായ്പാ നിരക്ക് എട്ടിലേക്ക് എത്തിച്ചതോടെ മറ്റു ബാങ്കുകൾക്കും പലിശ കുറയ്ക്കാതെ നിവൃത്തിയില്ല . മാത്രവുമല്ല കൂടുതൽ വായ്പകൾ നൽകിയാലേ ബാങ്കിങ് പിടിച്ചുനിൽക്കാനാകൂ . അതായത് ഭവനവായ്പകളിലടക്കം പല ബാങ്കുകളും പുലർത്തുന്ന കടുംപിടുത്തവും നൂലാമാലകളും കുറയ്ക്കേണ്ടിവരും . അത്യന്തികമായ ഇത് ഗുണം ചെയ്യുക പൊതുജനത്തിനുതന്നെയാകും . പ്രത്യേകിച്ചും ഭവന വായ്പകളെ ഏറ്റവും അധികം ആശ്രയിക്കുന്ന കേരളം പോലുളള ഒരു സംസ്ഥനത്ത് . പത്തുലക്ഷം രൂപയുടെ ഭവനവായ്പയുടെ തിരിച്ചടയിവിൽ നിലവിലേ നിരക്കിനേക്കാൾ ശരാശരി അയ്യായിരം രൂപയുടെ കുറവ് പ്രതിവർഷം ഉണ്ടാകും . ദീർഘകാല വായ്പകൾ കണക്കാക്കുന്പോൾ സാധാരണക്കാരന് തീരുമാനം ഏറെ ഗുണം ചെയ്യും . ഇത് നഗരങ്ങളിലടക്കം പൊതുവേ മാന്ദ്യത്തിലായ നിർമാണ മേഖലക്ക് ഉണർവ് നൽകും വാഹനവിപണിയിലും തീരുമാനം ചലനം സൃഷ്ടിക്കുമെന്നാണ് കണക്കുകൂട്ടൽ . പ്രത്യേകിച്ചും ചെറുവാഹനമെങ്കിലും സ്വപ്നമായ സാധാരണക്കാർക്ക് . വാഹനിവിപണിയിൽ ചെറുസെഗ്മമെൻറുകളിൽ വേഗത്തിലുളള ഉണർവും കണക്കുകൂട്ടുന്നു .


മുരളീധരനും , മെൻഡിസും സ്പിന്നിലൂടെ ശ്രീലങ്കൻ വീര്യം ലോക ക്രിക്കറ്റിനെ അറിയച്ചവരാണ് . അവരുടെ പാതയിലാണ് കെവിൻ കോത്തിഗോഡയെന്ന ലെഗ് സ്പിന്നർ . ‘യോഗ ചെയ്യുന്നതു പോലെ’ എന്ന കമൻറുമായി ഇയാളുടെ ആക്ഷൻ ട്വിറ്ററിൽ ട്രെൻറിങ്ങായി . മലേഷ്യയിൽ യൂത്ത് ഏഷ്യ കപ്പ് കളിക്കുന്ന ശ്രീലങ്കൻ അണ്ടർ 19 ടീമിൽ അംഗമാണ് കോത്തിഗോഡ . പയ്യൻസിനു ഭാവിയുണ്ടെന്നാണ് ലങ്കൻ ക്രിക്കറ്റിലെ മഹാരഥന്മാരുടെ അഭിപ്രായം . ദക്ഷിണാഫ്രിക്കയുടെ പോൾ ആഡംസിലൂടെ വിശ്വവിഖ്യാതമായി മാറിയ ചൈനാമെൻ ബോളിങ് വിഭാഗത്തിലെ പുതിയ കണ്ണിയാണ് ശ്രീലങ്കയിൽനിന്നുള്ള ഈ യുവതാരം . ഏതാണ്ട് പോൾ ആഡംസിന്റേതിനു സമാനമാണ് കെവിൻറെ ബോളിങ് ആക്ഷൻ . ചൈനമാൻ ബോളറായി അറിയപ്പെടുന്ന പോൾ ആഡംസ് ഇടംകയ്യൻ ബോളറായിരുന്നെങ്കിൽ കെവിൻ കോത്തിഗോഡ വലംകയ്യനാണെന്ന വ്യത്യാസം മാത്രം . വലങ്കയ്യൻ ബോളർമാർ ലെഗ്സ്പിൻ എറിയുന്നതിനു സമാനമായ പന്തുകൾ ഇടങ്കയ്യൻ സ്പിന്നർമാർ എറിയുന്നതാണു ചൈനമാൻ ബോളിങ് .


ആഷസ് പരമ്പരക്കായി ഓസ്ട്രേലിയയിലെത്തുന്ന ഇംഗ്ലണ്ട് ടീമിന് ശക്തമായ മുന്നറിയിപ്പുമായി ഓസ്ട്രേലിയൻ പേസർ മിച്ചൽ സ്റ്റാർക്ക് . പരിക്ക് മൂലം നാലു മാസമായി ക്രിക്കറ്റിൽ നിന്ന് വിട്ടുനിൽക്കുന്ന സ്റ്റാർക്ക് ഷെഫീൽഡ് ഷീൽഡിൽ സൌത്ത് വെയിൽസിനായി ഒരു മത്സരത്തിൽ രണ്ട് ഹാട്രിക്ക് നേടി ചരിത്രം കുറിച്ചു . വെസ്റ്റേൺ ഓസ്ട്രേലിയക്കെതിരെ ആയിരുന്നു സ്റ്റാർക്കിന്റെ തീ പാറുന്ന ബൌളിംഗ് . വെസ്റ്റേൺ ഓസ്ട്രേലിയയുടെ വാലറ്റക്കാരായ ജേസൺ ബെഹൻഡ്രോഫ് , ഡേവിഡ് മൂഡി , സൈമൺ മാക്കിൻ എന്നിവരെ വീഴ്ത്തിയാണ് സ്റ്റാർക്ക് ആദ്യ ഹാട്രിക്ക് തികച്ചത് . ആദ്യ ഇന്നിംഗ്സിൽ ഹാട്രിക്ക് അടക്കം നാലു വിക്കറ്റാണ് സ്റ്റാർക്ക് വീഴ്ത്തിയത് . രണ്ടാം ഇന്നിംഗ്സിൽ തന്റെ പതിനഞ്ചാം ഓവറിലെ അവസാന രണ്ടു പന്തിൽ ബെഹൻഡ്രോഫ് , ഡേവിഡ് മൂഡി എന്നിവരെ വീഴ്ത്തിയ സ്റ്റാർക്ക് പതിനാറാം ഓവറിലെ ആദ്യ പന്തിൽ ജൊനാഥൻ വെൽസിനെയും പുറത്താക്കി രണ്ടാം ഹാട്രിക്കും പൂർത്തിയാക്കി . ഒരു ഫസ്റ്റ് ക്ലാസ് മത്സരത്തിൽ രണ്ട് ഹാട്രിക്ക് നേടുന്ന എട്ടാമത്തെ ബൌളറാണ് സ്റ്റാർക്ക് . ആൽഫ്രഡ് ഷാ , ആൽബർട്ട് ട്രോട്ട് , ജിമ്മി മാത്യൂസ് , ചാർലി പാർക്കർ , റോളണ്ട് ജെൻകിൻസ് , ജോഗീന്ദർ റാവു , അമിൻ ലഖാനി , എന്നിവരാണ് ഈ നേട്ടത്തിൽ സ്റ്റാർക്കിന്റെ മുൻഗാമികൾ .


ഇന്ത്യയിലെ രാഷ്ട്രീയ കാലാവസ്ഥ ഇന്ത്യൻ വിപണിയ്ക്ക് കരുത്തേകുന്നു . രൂപയുടെ മൂല്യം ഉയർന്ന് കഴിഞ്ഞ 11 മാസത്തെ ഏറ്റവും ഉയർന്ന വിനിമയ നിരക്കിൽ എത്തി . ഡോളറുമായി താരതമ്യം ചെയ്യുമ്പോൾ രൂപയുടെ മൂല്യം ഇപ്പോൾ 58.38 ആണ് . തിരഞ്ഞെടുപ്പ് ഫലം വരുന്നതിന് മുമ്പ് ഓഹരി വിപണിയിൽ തുടങ്ങിയ കുതിപ്പ് ഇപ്പോഴും തുടരുന്നു . രാഷ്ട്രീയ കാലാവസ്ഥ ഇന്ത്യൻ ഓഹരി വപിണിയ്ക്ക് ഗുണകരമാകുമെന്നാണ് ബിസിനസ് രംഗത്തെ വിദഗ്ദർ വിലയിരുത്തുന്നത് . സെൻസെക്സ് 300 ഓളം പോയിന്റ് വരെ കയറി 24,400 പോയിന്റെ കടന്നു , നിഫ്റ്റി 86 പോയിന്റ് ഉയർന്ന് 7,289 വരെയെത്തി , 619 ഓഹരികളുടെ വില കൂടി . വിദേശ ഫണ്ടിന്റെ ഒഴുക്ക് രാജ്യത്തേയ്ക്ക് ഇപ്പോഴും തുടരുന്നു . ബിജെപി നരേന്ദ്രമോദിയെ പ്രധാനമന്ത്രി സ്ഥാനാർത്ഥിയായി പ്രഖ്യാപിച്ചതു മുതൽ ഇതുവരെ രാജ്യത്തേയ്ക്ക് എത്തിയത് 1.02 ലക്ഷം കോടി രൂപ . സെക്യൂരിറ്റീസ് ആന്റ് ബോർഡ് ഓഫ് ഇന്ത്യയാണ് കണക്കുകൾ പുറത്ത് വിട്ടത് . ഓഹരി വിപണിയിൽ 88,772 കോടി രൂപയും കടപ്പത്ര വിപണിയിൽ 13,999 കോടിയുടേയും വിദേശ നിക്ഷേപം നടന്നതായി കണക്കുകളിൽ പറയുന്നു .


ചലചിത്രമേഖലയിൽ ലൈംഗികാതിക്രമത്തിന് ലിംഗഭേദമില്ലെന്നാണ് സമീപകാലത്തെ വെളിപ്പെടുത്തലുകൾ വിശദമാക്കുന്നത് . ഒരു അഭിനേത്രി നേരിടേണ്ടി വരുന്നതിനേക്കാൾ രൂക്ഷമായ രീതിയിൽ ലൈംഗികാതിക്രമം നേരിടേണ്ടി വന്നിട്ടുണ്ടെന്ന് ഹോളിവുഡ് താരം ഗില്ലീസ് മരീനി വെളിപ്പെടുത്തുന്നത് . സെക്സ് ആന്റ് സിറ്റി ടെലിവിഷൻ പരമ്പരയിലെ അഭിനേതാവാണ് ഗില്ലീസ് മരീനി . സെക്സ് ആൻഡ് സിറ്റിയിലെ അഭിനയത്തിന് ശേഷം സമൂഹത്തിലെ പ്രമുഖരും പ്രബലരും ലൈംഗികമായ സഹകരണം ആവശ്യപ്പെട്ടിട്ടുണ്ടെന്ന് താരം വെളിപ്പെടുത്തി . പീപ്പിൾ മാഗസിന് നൽകിയ അഭിമുഖത്തിലാണ് ഗില്ലീസ് മരീനിയുടെ വെളിപ്പെടുത്തൽ . അവർക്ക് ഞാൻ ഒരു മാംസക്കഷ്ണം മാത്രമായിരുന്നുവെന്ന് മരീനി തുറന്ന് പറഞ്ഞു . പുരുഷന്മാർ തങ്ങൾക്ക് നേരെയുണ്ടാവുന്ന അതിക്രമങ്ങൾ തുറന്ന് പറയാൻ മടിക്കുന്നത് ആ തുറന്ന് പറച്ചിൽ തങ്ങളുടെ പൌരുഷത്തിന് നാണക്കേട് ഉണ്ടാക്കുമെന്ന തോന്നൽ കൊണ്ടാണെന്നും മരീനി വിശദമാക്കി . സിനിമാ മേഖലയിൽ മാത്രമല്ല പുരുഷന്മാർക്കെതിരായ അക്രമമെന്നും ഗിൽ കൂട്ടിച്ചേർത്തു . പുരുഷന്മാർ ഇത്തരം അതിക്രമങ്ങൾ തുറന്ന് പറയാൻ മുന്നോട്ട് വരണമെന്നും മരീനി പറഞ്ഞു . സമൂഹ മാധ്യമങ്ങളിൽ നടക്കുന്ന മീ ടു ക്യാംപയിനിനെക്കുറിച്ച് പ്രതികരിക്കുകയായിരുന്നു മരീനി .


ടെസ്റ്റ് ക്രിക്കറ്റിലെ വിക്കറ്റ് വേട്ടയിൽ താൻ ഒരിക്കലും അനിൽ കുംബ്ലെയെ മറികടക്കില്ലെന്ന് അശ്വിൻ . ടെസ്റ്റിൽ അനിൽ കുംബ്ലെയ്ക്ക് 619 വിക്കറ്റുകളാണുള്ളത് . ടെസ്റ്റിൽ 618 വിക്കറ്റുകൾ നേടാൻ കഴിഞ്ഞാൽ തന്നെ താൻ കൃതാർഥനായെന്നും 618 വിക്കറ്റുകളെടുത്താൽ അത് തന്റെ അവസാന ടെസ്റ്റായിരിക്കുമെന്നും ഗൾഫ് ന്യൂസിന് നൽകിയ അഭിമുഖത്തിൽ അശ്വിൻ പറഞ്ഞു . ശ്രീലങ്കയുടെ ഇടംകൈയൻ സ്പിന്നൽ രങ്കണ ഹെറാത്ത് ആണ് തന്റെ മാതൃകാ പുരുഷൻമാരിൽ ഒരാളെന്നും അശ്വിൻ പറഞ്ഞു . ഓരോ മത്സരത്തിലും ഹെറാത്ത് തന്റെ പരിമിതികൾ മറികടക്കുന്നത് കണ്ടു പഠിക്കേണ്ട കാര്യമാണ് . പ്രായം തളർത്താത്ത ഹെറാത്തിന്റെ പ്രകടനങ്ങൾ ചാംപ്യൻ ക്രിക്കറ്ററുടേതാണെന്നും അശ്വിൻ പറഞ്ഞു . 31കാരനായ അശ്വിന് 52 ടെസ്റ്റിൽ നിന്നായി നിലവിൽ 292 വിക്കറ്റുകളാണുള്ളത് . ഏകദിന ടീമിലേക്ക് പരിഗണിക്കപ്പെടാതിരിക്കുന്ന അശ്വിൻ നിലവിൽ ടെസ്റ്റ് ക്രിക്കറ്റിൽ മാത്രമാണ് ശ്രദ്ധ കേന്ദ്രീകരിക്കുന്നത് . നിലവിലെ ഫോമിൽ കളിച്ചാൽ വിരമിക്കാറാവുമ്പോഴേക്കും അശ്വിൻ കുംബ്ലെയുടെ നേട്ടത്തിനടുത്തെത്തുമെന്നാണ് വിലയിരുത്തൽ . 619 ടെസ്റ്റ് വിക്കറ്റുകൾ നേടിയിട്ടുള്ള കുംബ്ലെ ടെസ്റ്റ് ക്രിക്കറ്റിലെ വിക്കറ്റ് വേട്ടക്കാരിൽ മുത്തയ്യ മുരളീധരനും ഷെയ്ൻ വോണിനും പിന്നിൽ മൂന്നാം സ്ഥാനത്താണ് .


കേരളം നേരിട്ട മഹാ പ്രളയത്തിൽ നിന്ന് കരകയറാനുളള കൈത്താങ്ങുമായി നിരവധി പേർ രംഗത്തെത്തിയിട്ടുണ്ട് . പ്രമുഖ ബോളിവുഡ് താരം സണ്ണി ലിയോൺ ഇക്കാര്യത്തിൽ വലിയ സഹായമാണ് നൽകുന്നത് . അഞ്ച് കോടിയുടെ സാമ്പത്തിക സഹായം സണ്ണി നൽകിയെന്ന പ്രചാരണം ശക്തമാണെങ്കിലും തുകയുടെ കാര്യത്തിൽ ഔദ്യോഗിക വിശദീകരണമുണ്ടായിട്ടില്ല . എന്നാൽ മുഖ്യമന്ത്രിയുടെ ദുരിതാശ്വാസനിധിയിലേക്ക് താൻ സംഭാവന നൽകിയിരുന്നുവെന്ന കാര്യം സണ്ണി ലിയോൺ സ്ഥിരീകരിച്ചിട്ടുണ്ട് . ഇപ്പോഴിതാ ദുരിതാശ്വാസ ക്യാമ്പുകളിലുള്ളവർക്ക് വേണ്ടി അരിയും പരിപ്പും എത്തിച്ചിരിക്കുകയാണ് താരം , ഭർത്താവ് ഡാനിയേൽ വെബ്ബറിനൊപ്പം ചേർന്ന് കേരളത്തിലേക്ക് സാധനങ്ങൾ അയക്കുന്നതിന്റെ ചിത്രം അവർ ഇൻസ്റ്റഗ്രാം പേജിൽ പങ്കു വച്ചിട്ടുണ്ട് . 1200 കിലോ അരിയും പരിപ്പുമാണ് താരം കേരളത്തിലെത്തിക്കുന്നത് . കേരളത്തെ ഇനിയും സഹായിക്കണമെന്നുണ്ടെന്ന് അവർ കുറിച്ചിട്ടുണ്ട് .


സംസ്ഥാന സ്കൂൾ കായികമേളയിൽ പാലക്കാടാൻ കാറ്റിനെ വകഞ്ഞുമാറ്റി എറണാകുളം . പാലക്കാടിനെതിരെ 74 പോയിൻറ് ലീഡുമായാണ് എറണാകുളത്തിൻറെ മുന്നേറ്റം . നിലവിലെ മുന്നേറ്റം തുടർന്നാൽ എറണാകുളം 250 പോയിൻറുകൾ പിന്നിടും . നിലവിലെ ജേതാക്കളായ പാലക്കാടാണ് രണ്ടാം സ്ഥാനത്ത് . രണ്ടാമതുള്ള പാലക്കാട് 200 പോയിൻറ് കടക്കാൻ സാധ്യതയില്ല . സ്കൂൾ വിഭാഗത്തിൽ എറണാകുളത്തിൻറെ മാർ ബേസിൽ കിരീടം നേടാനാണ് സാധ്യത . ഇന്ന് ഹൈജംപിൽ തേവര സേക്രട്ട് ഹാർട്ട് സ്കൂളിലെ ഗായത്രി ശികുമാർ ദേശീയ റെക്കോർഡ് മറികടന്നു . ഉച്ചതിരിഞ്ഞ് അവേശം നിറഞ്ഞ 200 മീറ്റർ , റിലേ മത്സരങ്ങൾ നടക്കും .


പശുക്കളെ കൊല്ലാതെ സംരക്ഷിക്കാൻ ആശ്രമങ്ങളിൽ എൽപ്പിക്കണമെന്ന നിർദ്ദേശവുമായി ഒ . രാജഗോപാൽ എംഎൽഎ . രാജഗോപാൽ തന്നെ പശുക്കളെ മുഴുവൻ വളർത്തുന്നതായിരിക്കും അതിലും നല്ലതെന്ന് മന്ത്രി കടകംപള്ളി സുരേന്ദ്രൻ . തിരുവനന്തപുരത്ത് ലോക ക്ഷീരദിനാചരണത്തിന്റെ ഉദ്ഘാടന ചടങ്ങിലായിരുന്നു ബീഫിൽ ഇരുവരും പോരടിച്ചത് . കശാപ്പിന് നിയന്ത്രണമേർപ്പെടുത്തിയ കേന്ദ്ര നിലപാടിന് ഒ . രാജഗോപാൽ പൂർണ്ണ പിന്തുണ നൽകി . ഗോസംരക്ഷണത്തിന്റെ പ്രധാന്യം പറഞ്ഞ് തുടങ്ങിയ രാജഗോപാൽ പ്രായമായ പശുക്കളെ സംരിക്കാനുള്ളൊരു പദ്ധതിയും മുന്നോട്ട് വച്ചു . കന്നുകാലികളെ വളർത്തുന്ന കർഷകർ ജയിലിൽ പോകേണ്ടിവരുമെന്ന് ഭീതിയിലാണെന്ന് പറഞ്ഞ് കടകംപള്ളി രാജഗോപാലിനെതിരെ രംഗത്തെത്തി . രാജഗോപാലിന്റെ കന്നുകാലി സംരക്ഷണ പദ്ധതിയെയും മന്ത്രി പരിഹസിച്ചു . എന്നാൽ ബീഫ് പോരിൽ പരിപാടിയുടെ ഉദ്ഘാടകനായ ഗവർണ്ണർ കക്ഷിചേർന്നില്ല . പക്ഷെ പശുവളർത്തലിന്റെ പ്രധാന്യം ജസ്റ്റിസ് സദാശിവം ഓർമ്മിപ്പിച്ചു . മാത്രമല്ല , വേദിയിൽ വച്ച് മന്ത്രി കെ . രാജു നൽകിയ ഓഫറും അദ്ദേഹം സ്വീകരിച്ചു . ഗവർണർക്ക് ഒരു പശുക്കുട്ടിയെ നൽകാമെന്നാണ് മന്ത്രി കെ രാജു വാഗ്ദാനം ചെയ്തത് .


ട്വന്റി - 20 പരമ്പരയിലെ രണ്ടാം മത്സരത്തിൽ ഇന്ത്യക്കെതിരെ ഇംഗ്ലണ്ടിന് 149 റൺസ് വിജയലക്ഷ്യം . ടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ 20 ഓവറിൽ അഞ്ച് വിക്കറ്റ് നഷ്ടത്തിൽ 148 റൺസെടുത്തു . മൂന്ന് വിക്കറ്റിന് 22 റൺസ് എന്ന നിലയിൽ തകർന്ന ഇന്ത്യയെ നായകൻ വിരാട് കോലിയും റെയ്നയും എംഎസ് ധോണിയും ചേർന്ന് രക്ഷപെടുത്തുകയായിരുന്നു . ടോസ് നഷ്ടപ്പെട്ട് ബാറ്റിംഗിനിറങ്ങിയ ഇന്ത്യക്ക് കൂട്ടത്തകർച്ചയായിരുന്നു . രണ്ടാം ഓവറിൽ തന്നെ ഇന്ത്യക്ക് ഓപ്പണർ രോഹിത് ശർമയുടെ വിക്കറ്റ് നഷ്ടമായി . ജേക്ക് ബാളിൻറെ പന്തിൽ ബട്ട്ലർ പിടിച്ച് പുറത്താകുമ്പോൾ 6 റൺസായിരുന്നു ഹിറ്റ്മാൻറെ സമ്പാദ്യം . രോഹിതിന് പിന്നാലെ 10 റൺസ് നേടിയ ശിഖർ ധവാൻ റൺഔട്ടായി . ആദ്യ മത്സരത്തിൽ സെഞ്ചുറിയുമായി ടീം ഇന്ത്യക്ക് വിജയം സമ്മാനിച്ച് കെഎൽ രാഹുലിന് പിടിച്ച് നിൽക്കാനായില്ല . ആറ് റൺസ് നേടിയ രാഹുലിനെ പ്ലങ്കറ്റ് ക്ലീൻ ബൌൾഡാക്കി . പിന്നീട് കണ്ടത് റെയ്മയും കോലിയും ചേർന്നുള്ള രക്ഷാപ്രവർത്തനം . എന്നാൽ 27 റൺസെടുത്ത് റെയ്ന പുറത്തായി . അർദ്ധ സെഞ്ചുറി നേടുമെന്ന് പ്രതീക്ഷിച്ച കോലി 47ൽ വീണു . പിന്നീട് ധോണിയും പാണ്ഡ്യയുടെ ചേർന്ന് ഇന്ത്യയെ ഭേദപ്പെട്ട സ്കോറിലെത്തിച്ചു . ധോണി 24 പന്തിൽ 32 റൺസും പാണ്ഡ്യ 10 പന്തിൽ 12 റൺസുമെടുത്ത് പുറത്താവാതെ നിന്നു .


ഇന്ത്യയെ സംബന്ധിച്ചിടത്തോളം ഏറ്റവും വലിയ സാമൂഹിക പ്രശ്നമായി വളർന്ന് വരുന്നത് തൊഴിലില്ലായ്മയാണ് . നയ രൂപീകരണം നടത്തുന്നവരുടെ പ്രതിസന്ധികളിൽ ഒന്നായി തൊഴിലില്ലായ്മ വളരുകയാണ് . കഴിഞ്ഞ ഇരുപത് വർഷത്തിനിടയ്ക്ക് ഏറ്റവും ഉയർന്ന തൊഴിലില്ലായ്മ ദൃശ്യമാകുന്ന വർഷമാണ് ഇപ്പോൾ കടന്നുപോകുന്നത് . അസിം പ്രേംജി സർവ്വകലാശാലയിലെ സുസ്ഥിര വികസന സെൻറർ പുറത്തുവിട്ട ' സ്റ്റേറ്റ് ഓഫ് വർക്കിംഗ് ഇന്ത്യ 2018 ' പഠന റിപ്പോർട്ടിലാണ് ഇത് സംബന്ധിച്ച പരാമർശമുളളത് . സർവ്വകലാശാലയുടെ റിപ്പോർട്ട് പ്രകാരം രാജ്യത്തിൻറെ ജിഡിപി വളർച്ചയും തൊഴിൽ സൃഷ്ടിയും തമ്മിലുളള ബന്ധം നാൾക്ക് നാൾ മോശമായി വരുകയാണ് . 1970 കളിലും 80 ' കളിലും ജിഡിപി നിരക്ക് മൂന്ന് മുതൽ നാല് ശതമാനം വച്ച് ഉയരുന്നപ്പോൾ രണ്ട് ശതമാനത്തോളം തൊഴിൽ ലഭ്യതയും രാജ്യത്ത് വർദ്ധിച്ചിരുന്നു . എന്നാൽ പിന്നീട് ജിഡിപി നിരക്ക് ഏഴ് ശതമാനത്തിലേക്ക് 2000ത്തോടെ ഉയർന്നതോടെ തൊഴിൽ ലഭ്യത വളർന്നത് ഒരു ശതമാനമോ അതിലും താഴെയോ ആയിരുന്നു . ഏറ്റവും ഞെട്ടിപ്പിക്കുന്ന വസ്തുത ഇന്ത്യയിലെ തൊഴിലുളള 82 ശതമാനം പുരുഷന്മാരും 92 ശതമാനം സ്ത്രീകളും രാജ്യത്ത് തൊഴിലെടുക്കുന്നത് 10,000 രൂപയിൽ താഴെ മാത്രം മാസ ശമ്പളം വാങ്ങിയാണ് . ഇതിനാൽ തന്നെ കൂടുതൽ പ്രതിസന്ധിയിലാവുന്നത് സ്ത്രീ ജീവനക്കാരാണ് . ഏഴാം ശമ്പളക്കമ്മീഷൻ രാജ്യത്ത് കുറഞ്ഞ ശമ്പളം മാസം 18,000 രൂപയെന്ന് റിപ്പോർട്ട് നൽകിയ കാലത്താണ് ഈ ഞെട്ടിപ്പിക്കുന്ന കുറവ് . ഇതാണ് സർക്കാർ ജോലിയോട് സമൂഹത്തിൽ താൽപര്യം വർദ്ധിക്കാൻ കാരണം . തൊഴിലില്ലായ്മയ്ക്കൊപ്പം രാജ്യത്തെ ഏറ്റവും വലിയ പ്രശ്നം കുറഞ്ഞ ശമ്പളത്തിൽ വലിയ ശതമാനം തൊഴിലാളികൾക്കും ജീവനക്കാർക്കും തൊഴിലെടുക്കേണ്ടി വരുന്നതാണ് . ഉന്നത വിദ്യാഭ്യാസം നേടിയ 16 ശതമാനം യുവാക്കൾക്കും രാജ്യത്ത് തൊഴിലില്ല . രാജ്യത്തിൻറെ എല്ലാ പ്രദേശത്തും തൊഴിലില്ലായ്മയും ശമ്പളക്കുറവും പ്രതിസന്ധിയണെങ്കിലും ഉത്തരേന്ത്യൻ സംസ്ഥാനങ്ങളിലാണ് തൊഴിലില്ലായ്മ രൂക്ഷം .


എയർടെൽ കമ്പനിയുടെ 448 രൂപയുടെ പ്രീപെയ്ഡ് കോമ്പോ പ്ലാനിൽ ചില ദേദഗതികൾ വരുത്തി . പുതിയ പ്ലാൻ പ്രകാരം ഉപഭോക്താവിന് ദിവസേന 1.5ജിബി ഡാറ്റ 82 ദിവസത്തെ കാലാവധിയിൽ ലഭിക്കും . ഇത്തരത്തിൽ 123ജിബി ഡാറ്റ 4ജി / 3ജി / 2ജി നെറ്റ്വർക്കിൽ ലഭിക്കും . കൂടാതെ അൺലിമിറ്റഡ് ലോക്കൽ / എസ്റ്റിഡി , റോമിങ് കോൾ , ദിവസേന 100 സൌജന്യ എസ്എംഎസ് എന്നിവയും ലഭിക്കും . ഉപഭോക്താക്കൾക്ക് എയർടെൽ ടിവി , വിങ്ക് മ്യൂസിക് എന്നിവയും ഉപയോഗിക്കാനാകും . എയർടെല്ലിന്റെ മുഖ്യ എതിരാളികളായ വോഡഫോണും , ജിയോയ്ക്കും ഈ തുകയ്ക്ക് സമാനമായ റീചാർജ് പ്ലാനുകളുണ്ട് . വോഡഫോണിന്റെ സൂപ്പർ പ്ലാൻ 458 എന്ന റീചാർജ് പ്ലാനിനോടാണ് എയർടെൽ മത്സരിക്കുന്നത് . വോഡഫോണിന്റെ 458 രൂപയുടെ റീചാർജ് പ്ലാനിൽ ദിവസേന 1.4 ജിബി ഡാറ്റ 4ജി / 3ജി നെറ്റ്വർക്കിൽ ലഭിക്കും . കൂടാതെ ലോക്കൽ / എസ്റ്റിഡി , റോമിങ് കോൾ , ദിവസേന 100 സൌജന്യ എസ്എംഎസ് എന്നിവയും ലഭിക്കും . 84 ദിസമാണ് കാലാവധി . മറ്റു ടെലികോം കമ്പനികളിൽ നിന്ന് വ്യത്യസ്തമായി വോഡഫോണിന്റെ അൺലിമിറ്റഡ് കോളിങ്ങിന്റെ കാലാവധി ദിവസേന 250 മിനിറ്റും , ആഴ്ചയിൽ 1000 മിനിറ്റുമാണ് . കൂടാതെ ലൈവ് ടിവി , സിനിമ . പാട്ടുകൾ എന്നിവ വോഡഫോൺ പ്ലെ ആപ്പിൽ ലഭ്യമാകും . റിലയൻസ് ജിയോയുടെ 449 രൂപയുടെ റീചാർജിൽ 4ജി നെറ്റ്വർക്കിൽ ദിവസേന 1.5ജിബി ഡാറ്റ ലഭിക്കും . അൺലിമിറ്റഡ് വോയ്സ് കോൾ , ദിവസേന 100 എസ്എംഎസ് എന്നിവയും ലഭിക്കും . റീചാർജ് പ്ലാനിന്റെ കാലാവധി 136 ദിവസമാണ് . കൂടാതെ ജിയോ ടിവി , ജിയോ മണി എന്നിവയും ഉപയോഗിക്കാം . 1 . 5 ജിബിക്ക് മുകളിൽ ഉപയോഗിക്കുന്നവർക്ക് 64കെബിപിഎസ് വേഗതയിൽ പിന്നെയും ഉപയോഗിക്കാനാകും .


ചെന്നൈയിൽ തമിഴ്നാട് പ്രിമീയർ ലീഗ് ഉദ്ഘാടനത്തിനിടെഎംഎസ് ധോണി ഇന്ത്യൻ വനിതാ ക്രിക്കറ്റംഗങ്ങൾക്ക് വിജയമന്ത്രം പകർന്ന് നൽകിയിരുന്നു . പ്രധാനമായും മൂന്ന് കാര്യങ്ങളായിരുന്നു ലോകകപ്പ് ഇന്ത്യൻ നേടിത്തന്ന നായകൻന് സൂചിപ്പിച്ചത് . പേടിയില്ലാതെ കളിക്കാനായിരുന്നു ധോനി താരങ്ങളോട് ആവശ്യപ്പെട്ടത് . എന്നാൽ ടീം പലയിടങ്ങളിലും കടുത്ത സമ്മർദത്തിനു അടിമപ്പെട്ടു . വാലറ്റം തകർന്നടിഞ്ഞത് ഇതിനുദാഹരണമാണ് . വാലറ്റത്ത് മികച്ച കൂട്ടുകെട്ടു സൃഷ്ടിക്കാൻ ആർക്കുമായില്ല . റണ്ട് റൺസിനിടയിൽ അവസാന മൂന്ന് വിക്കറ്റുകൾ നഷ്ടപ്പെട്ടതു തന്നെ ഉദാഹരണം . ഇംഗ്ലീഷ് താരങ്ങളുടെ മികച്ച ഫീൽഡിങ്ങ് കൂടിയായപ്പോൾ ഇന്ത്യൻ താരങ്ങൾ കളി മറന്നു . എതെങ്കിലുമൊരാളുടെ തകർപ്പൻ പ്രകടനം കപ്പ് നേടിത്തരുമെന്ന് ധോണി പറഞ്ഞിരുന്നു . അത് ഒരു ക്യാച്ചോ , വിക്കറ്റോ , ബാറ്റിംഗോ ആകാമെന്നും ധോണി സൂചിപ്പിച്ചിരുന്നു . ആദ്യം ബോളു ചെയ്ത ഇന്ത്യ ഈ വാക്കുകളെ ശരിവച്ചെങ്കിലും ബാറ്റിംഗിനിറങ്ങിയപ്പോൾ നിരാശയായി ഫലം . മിക്ക താരങ്ങളും അലക്ഷ്യമായി വിക്കറ്റ് വലിച്ചെറിയുകയായിരുന്നു . 86 റൺസ് നേടിയ പൂനം റൌത്തിൻറെ ഇന്നിംഗ്സ് പ്രതീക്ഷ നല്കിയെങ്കിലും ഫലം കണ്ടില്ല . മൽസരഫലത്തെക്കുറിച്ച് ചിന്തിക്കാതെ ആസ്വദിച്ചു കളിക്കാനാണ് ഇന്ത്യയുടെ കൂൾ ക്യാപ്റ്റൻ വനിതാ താരങ്ങളോടു പറഞ്ഞത് . എന്നാൽ ആരും അത്തരമൊരു ശരീരഭാഷ കളിക്കളത്തിൽ കാട്ടിയില്ല . അനാവശ്യമായി കൂറ്റനടികൾക്ക് ശ്രമിച്ച് താരങ്ങൾ കാലിടറിവീണു . ഫലമോ ഇന്ത്യ അവസാന നിമിഷം കലമുടച്ചു .


ഇംതിയാസ് അലി - ഷാരൂഖ് ഖാൻ ചിത്രം ' ജബ് ഹാരി മെറ്റ് സെജാലി ' ൻറെ ബോക്സ്ഓഫീസ് പ്രകടനം മോശമെന്ന് റിപ്പോർട്ട് . ആദ്യദിനത്തിലെ കണക്ക് അനുസരിച്ച് 15 മുതൽ 18 കോടി വരെയാണ് ചിത്രം സ്വന്തമാക്കിയെന്നാണ് റിപ്പോർട്ട് . റിലീസ് ദിനമായ വെള്ളിയാഴ്ച നടന്ന ഷോകളിലെ ഓൺലൈൻ ടിക്കറ്റ് ബുക്കിംഗ് പരിശോധിച്ചുള്ള റിപ്പോർട്ടാണിത് . ആദ്യ ഷോകളിൽ നിന്ന് ' ശരാശരിലും താഴെ ' എന്ന അഭിപ്രായമാണ് ചിത്രത്തെക്കുറിച്ച് ഉയർന്നത് എന്നതിനാൽ ചിത്രം വലിയ മെച്ചം ഉണ്ടാക്കില്ലെന്നാണ് ബോളിവുഡ് ട്രൈഡ് അനലിസ്റ്റുകളുടെ വിലയിരുത്തൽ . അതായത് അടുത്തകാലത്തിറങ്ങിയ ഷാരൂഖ് ഖാൻ ചിത്രങ്ങളിലെ മോശം പ്രകടനമാണ് ' ജബ് ഹാരി മെറ്റ് സെജാലി ' ന് സംഭവിച്ചത് എന്നാണ് വിലയിരുത്തൽ . അടുത്തകാലത്തിറങ്ങിയ ഷാരൂഖ് ചിത്രങ്ങളിൽ ഫാൻ ഒരു നിയന്ത്രിത അവധിദിനത്തിലാണ് തീയേറ്ററുകളിലെത്തിയത് . റയീസ് പുറത്തിറങ്ങിയത് വാരാന്ത്യത്തിൽ തന്നെയാണ് എന്നാൽ ഷാരൂഖ് ചിത്രങ്ങൾക്ക് മുൻപ് ലഭിച്ചിരുന്ന കളക്ഷൻ ചിത്രം നേടിയില്ല . 3200 സ്ക്രീനുകളിലാണ് ' ജബ് ഹാരി മെറ്റ് സെജാൽ ' റിലീസ് ചെയ്തത് . ആദ്യ ഷോകളുടെ 40 - 45 ശതമാനം ടിക്കറ്റുകളാണ് വിറ്റുപോയത് . ഈ ചിത്രവും മികച്ച പ്രകടനം നടത്താതോടെ തുടർച്ചയായി മൂന്നാമത്തെ ഷാരൂഖ് ചിത്രമാണ് ബോളിവുഡിനെ നിരാശപ്പെടുത്തുന്നത് .


ഇന്ത്യൻ ജനതയെ ആകെ ക്യൂവിൽ നിർത്തിയ നോട്ട് നിരോധനം നടപ്പാക്കാൻ പ്രധാനമന്ത്രിയെ പ്രേരിപ്പിച്ചത് ശതകോടീശ്വരന്മാരായ നന്ദൻ നിലേകനിയും ബിൽ ഗേറ്റ്സും . ഡിജിറ്റൽ പേയ്മെൻറ് സംവിധാനങ്ങൾ കൂടുതൽ വ്യാപിക്കാൻ നോട്ട് നിരോധനം കാരണമാകുമെന്നാണ് ബിൽ ഗേറ്റ്സ് ഇതിനായി പറഞ്ഞ ന്യായം . ഇതിന് സമാനമായ നിലപാടായിരുന്നു ഇൻഫോസിസ് സഹസ്ഥാപകൻ നന്ദൻ നിലേകനിക്കുമെന്ന് പ്രമുഖ മാധ്യമമായ സൺഡേ ഗാർഡിയൻ കഴിഞ്ഞ ദിവസം പ്രസിദ്ധീകരിച്ച റിപ്പോർട്ടിൽ പറയുന്നു . സൺഡേ ഗാർഡിയന് വേണ്ടി സുനിൽ ചാക്കോയാണ് റിപ്പോർട്ട് തയ്യാറാക്കിയത് . കറൻസി രഹിത ഇടപാടുകൾക്കും നോട്ടുനിരോധനത്തിനും വേണ്ടി പ്രധാനമന്ത്രിയെ പ്രേരിപ്പിക്കുകയും പ്രോത്സാഹിപ്പിക്കുകയും ഒരു പരിധിവരെ നിർബന്ധിക്കുകയും ചെയ്തത് ബിൽ ഗേറ്റ്സും നന്ദൻ നിലേകാനിയും ചേർന്നാണെന്ന് റിപ്പോർട്ട് പറയുന്നു . മുമ്പും പല വിദഗ്ധന്മാരും ഇതുപോലുളള തുഗ്ലക്കൻ പരിഷ്കാരങ്ങളെപ്പറ്റി പറഞ്ഞിട്ടുണ്ടെങ്കിലും ആദ്യമായി ആളുകളുടെ ശ്രദ്ധ ആകർഷിക്കപ്പെടുന്നത് ' ബില്ലും നന്ദനും ' ചേർന്ന് ഇത് പ്രധാനമന്ത്രിക്കുമുന്നിൽ നേരിട്ടവതരിപ്പിച്ചപ്പോഴാണ് . മുൻപിൻ നോക്കാതെയുള്ള ഒരു വൻ കുതിച്ചു ചാട്ടം നടത്താനാണ് അന്നവർ പ്രധാനമന്ത്രിയെ ഉപദേശിച്ചത് . എന്നാൽ , ആ കുതിച്ചുചാട്ടത്തിൻറെ ആഘാതം വളരെ വലുതായിരുന്നു . ഇൻറർനെറ്റോ ആവശ്യത്തിന് വൈദ്യുത സംവിധാനങ്ങളോ പോലും നിലവിൽ ഇല്ലാത്ത ഇന്ത്യൻ ഗ്രാമങ്ങളെ നോട്ട് നിരോധനം വലിയ പ്രതിസന്ധിയിലാക്കി . ഇന്ത്യൻ ഗ്രാമാന്തരങ്ങളിൽ ആ വിപ്ലവകരമായ മാറ്റം നടപ്പിൽ വരുത്താനുള്ള അടിസ്ഥാന സൌകര്യങ്ങളുണ്ടോ എന്ന് അന്വേഷിക്കാൻ ഈ വിദഗ്ധരോ ഉന്നത സർക്കാർ വൃത്തങ്ങളോ മിനക്കെട്ടില്ല എന്നതാണ് സത്യം . നോട്ട് നിരോധന ശേഷം മേൽപ്പറഞ്ഞ ബ്യൂറോക്രാറ്റുകളിൽ ഒരാൾ പോലും , ' ബിൽ - നന്ദൻ ' ജോഡികൾ പ്രത്യേകിച്ചും , നിർവ്യാജമായൊരു ക്ഷമാപണം പോലും ആരോടും നടത്താൻ തയ്യാറായില്ല എന്നത് വിഷമകരമാണെന്നും സണ്ടേ ഗാർഡിയനിലെ വിശദമായ റിപ്പോർട്ടിൽ ചൂണ്ടിക്കാട്ടുന്നു . ഡിജിറ്റൽ പേയ്മെൻറ് സംവിധാനം കാര്യക്ഷമമാക്കാനും സുരക്ഷ ഉറപ്പാക്കാനും ലക്ഷ്യമിട്ട് റിസർവ് ബാങ്ക് ഓഫ് ഇന്ത്യ കഴിഞ്ഞ ദിവസം രൂപം നൽകിയ ഉന്നതതല കമ്മിറ്റിയ്ക്ക് നേതൃത്വം നൽകുന്നത് നന്ദൻ നിലേകനിയാണ് .


തെരുവു വിളക്കുകൾക്കു പകരം രാത്രി വെളിച്ചം നൽകാൻ കൃത്രിമ ചന്ദ്രനെ വിക്ഷേപിക്കുമെന്ന് ചൈന . 2020 മുതൽ തെരുവു വിളക്കുകൾക്കു പകരം ഈ ചന്ദ്രൻ വെളിച്ചം തരുമെന്നാണ് ടിയാൻ ഫു ന്യൂ അരീന സയൻസ് സൊസൈറ്റിയുടെ തലവൻ വു ചുങ്ഫെങിൻറെ അവകാശവാദം . തെക്കുപടിഞ്ഞാറൻ ചൈനയിലെ സിചുയാൻ പ്രവിശ്യയിലെ ചെങ്ദു നഗരത്തിനാണു കൃത്രിമ ചന്ദ്രൻറെ പ്രയോജനം ലഭിക്കുക . യഥാർഥ ചന്ദ്രനെക്കാൾ എട്ടിരട്ടി വെളിച്ചം ഇതിനു നൽകാനാകും . കൃത്രിമ ചന്ദ്രനെ 2022 ൽ വിക്ഷേപിക്കാനാകുമെന്നാണു പ്രതീക്ഷ . ചെങ്ദു നഗരത്തിന്റെ വർധിച്ചു വരുന്ന വൈദ്യുതിച്ചെലവിനു പരിഹാരമെന്ന നിലയിൽ കൂടിയാണ് ഈ വിക്ഷേപണമെന്ന് വു ചുങ്ഫെങ് പറഞ്ഞു . പ്രകൃതി ദുരന്തങ്ങളുണ്ടാകുമ്പോൾ തെരച്ചിലിന് കൃത്രിമ ചന്ദ്രന്റെ വെളിച്ചം തെരച്ചിലിന് ഉപയോഗിക്കാനാകുമെന്നും അദ്ദേഹം പറഞ്ഞു . തൊണ്ണൂറുകളിൽ റഷ്യൻ ശാസ്ത്രജ്ഞൻമാർ ബഹിരാകാശത്ത് കൂറ്റൻ കണ്ണാടികൾ സ്ഥാപിച്ച് രാത്രിയിൽ സൂര്യ പ്രകാശം പ്രതിഫലിപ്പിക്കാൻ ശ്രമം നടത്തിയിരുന്നു . ബാനർ എന്നായിരുന്നു പരീക്ഷണ ദൌത്യത്തിനു പേരിട്ടത് . ഹാർബിൻ ഇൻസ്റ്റിറ്റ്യൂട്ട് ഓഫ് ടെക്നോളജി , ചൈന എയ്റോസ്പേസ് സയൻസ് ആൻഡ് ഇൻഡസ്ട്രി കോർപറേഷൻ എന്നിവരും ടിയാൻ ഫു ന്യൂ അരീന സയൻസ് സൊസൈറ്റിക്കൊപ്പം പ്രവർത്തിക്കുന്നുണ്ട് .


ഫ്ലിപ്കാർട്ടിൽനിന്നു സാധനങ്ങൾ വാങ്ങുന്നതിന് പലിശ രഹിത ഇൻസ്റ്റാൾമെന്റ് സ്കീം വരുന്നു . ബജാജ് ഫിൻസർവുമായി സഹകരിച്ചു നടപ്പാക്കുന്ന പദ്ധതി ഇന്നു മുതൽ നിലവിൽവന്നു . തെരഞ്ഞെടുത്ത ഉത്പന്നങ്ങൾ മാത്രമാകും ഈ സ്കീമിൽ വിൽക്കുക . മൂന്നു മാസം മുതൽ ഒരു വർഷം വരെയാണു മാസ തിരിച്ചടവ് കാലാവധി . കോ കോസ്റ്റ് ഇഎംഐ എന്നാണു പദ്ധതിക്കു പേരു നൽകിയിരിക്കുന്നത് . പദ്ധതി പ്രകാരം ഡൌൺ പേയ്മെന്റും പ്രൊസസിങ് ഫീസും നൽകേണ്ട . പലിശയും നൽകേണ്ട . ഉത്പന്നത്തിന്റെ വില എത്ര കാലമാണോ ഇഎംഐ തെരഞ്ഞെടുക്കുന്നത് അത്രയും കാലംകൊണ്ടു കൊടുത്തു തീർത്താൽ മതി . പുതിയ പദ്ധതി , കമ്പനിയുടെ വിൽപ്പനയിൽ വലിയ വർധനവുണ്ടാക്കുമെന്നാണു കരുതുന്നത് .


ആദായ നികുതി റിട്ടേൺ സമർപ്പിക്കാൻ പാൻ കാർഡിനൊപ്പം ആധാറും നിർബന്ധമാക്കിയ കേന്ദ്ര സർക്കാർ ഉത്തരവ് സുപ്രീം കോടതി ഭേദഗതി ചെയ്തു . ആദായ നികുതി റിട്ടേൺ സമർപ്പിക്കാൻ ആധാർ നിർബന്ധമല്ലെന്ന് സുപ്രീം കോടതി അറിയിച്ചു . ഇപ്പോൾ ആധാർ ഇല്ലാത്തവർക്ക് അതില്ലാതെ തന്നെ ആദായ നികുതി റിട്ടേൺ സമർപ്പിക്കാമെന്നും സുപ്രീം കോടതി ഉത്തരവിട്ടു . എന്നാൽ ആർ കാർഡ് ഉള്ളവർ അത് പാനുമായി ബന്ധിപ്പിക്കണം . ആധാർ ഉളളവർക്കേ ആദായ നികുതി റിട്ടേൺ നൽകാനാകൂ എന്ന നിബന്ധനയാണ് സുപ്രീം കോടതി പിൻവലിച്ചത് . സ്വകാര്യത സംബന്ധിച്ച ആശങ്കകൾ നിലനിൽക്കുന്നതിനാൽ ആധാർ എടുക്കണമെന്ന് ആരെയും സർക്കാറിന് നിർബന്ധിക്കാനാവില്ലെന്ന് സുപ്രീം കോടതി ഉത്തരവിട്ടു . ആധാർ കാർഡുള്ളവർ അത് പാൻ കാർഡുമായി ബന്ധിപ്പിക്കണം . എന്നാൽ നിലവിൽ ആധാർ ഇല്ലാത്തവർക്ക് അതില്ലാതെ റിട്ടേൺ സമർപ്പിക്കാമെന്നും കോടതി അറിയിച്ചിട്ടുണ്ട് . സി . പി . ഐ നേതാവ് ബിനോയ് വിശ്വം അടക്കമുള്ളവർ സമർപ്പിച്ച ഹർജിയിലാണ് സുപ്രീം കോടതി വിധി . ആധാറിലെ വിവരങ്ങൾ ചോരുന്നുവെന്ന പരാതിയിൽ ആശങ്ക പരിഹരിക്കാനുള്ള നടപടികൾ സർക്കാർ സ്വീകരിക്കണമെന്നും കോടതി ഉത്തരവിട്ടു .


ഇന്ത്യൻ പരിശീലക സ്ഥാനത്തേക്ക് അപേക്ഷ നൽകി ഒരു എഞ്ചിനീയറും . അനിൽ കുംബ്ലയുടെ രാജിയിലേക്ക് നയിച്ച സംഭവങ്ങളോടുള്ള പ്രതിഷേധം പ്രകടിപ്പിക്കാനാണ് ബംഗാൾ സ്വദേശി ഉപേന്ദ്രനാഥ് ബിസിസിഐക്ക് പരിശീലകനാകാനുള്ള അപേക്ഷ നൽകിയത് . വീരേന്ദർ സെവാഗ് , ടോം മൂഡി , റിച്ചാർഡ് പൈബ്സ് ഒടുവിൽ രവി ശാസ്ത്രി , ഇന്ത്യൻ പരിശീലക പദവിക്കായി അപേക്ഷ നൽകി കാത്തിരിക്കുന്നവർ നിരവധിയുണ്ട് . ഇവരുടെ കൂട്ടത്തിൽ ഒരാളാണ് പശ്ചിമ ബംഗാൾ സ്വദേശിയായ ഉപേന്ദ്ര നാഥ് ബ്രഹ്മചാരി . ആളൊരു എഞ്ചിനീയർ ആണ് . ക്രിക്കറ്റുമായുള്ള ബന്ധം സ്ക്കൂളിൽ പഠിച്ചപ്പോൾ കളിച്ചിട്ടുണ്ട് . ഉപേന്ദ്ര നാഥിന്റെ അപേക്ഷ കണ്ട് ഞെട്ടിയിരിക്കുകയാണ് ബിസിസിഐയും ക്രിക്കറ്റ് ഉപദേശക സമിതിയും . അനിൽ കുംബ്ലെയുടെ രാജിയിലേക്ക് നയിച്ച ഇന്ത്യൻ ടീമിലെ താരാധിപത്യത്തോടുള്ള പ്രതിഷേധമാണ് ഉപേന്ദ്ര നാഥിന്റെ ഈ നീക്കത്തിനുള്ള കാരണം . ടീം നായകൻ വിരാട് കോലിയെ ഉപേന്ദ്ര നാഥ് കണക്കിന് കളിയാക്കുന്നുണ്ട് ബിസിസിഐക്ക് നൽകിയ അപേക്ഷയിൽ . ടീം നായകന്റെ ധാർഷ്ട്യം സഹിക്കാൻ ഇതിഹാസ താരങ്ങൾക്ക് കഴിയില്ലെന്നും തനിക്ക് അതിനാവും എന്നുമാണ് അപേക്ഷയിൽ പറയുന്നത് . പതിയെ ഞാൻ നായകനെ മാറ്റി എടുക്കും അതിനുശേഷം ഏതെങ്കിലും ഇതിഹാസ താരത്തെ പരിശീലകനാക്കിക്കൊള്ളൂ എന്നാണ് ഉപേന്ദ്രനാഥിന്റെ വിമർശനവും പരിഹാസവും . തന്നെ ഉപദേശക സമിതി അഭിമുഖത്തിന് വിളിക്കില്ലെന്ന് ഉറപ്പുണ്ടെന്നും ബിസിസിഐ യെ പ്രതിഷേധം അറിയിക്കാനാണ് ഇത് ചെയ്തത് എന്നുമാണ് ഉപേന്ദ്രനാഥ് പിന്നീട് വിശദീകരിച്ചത് . എന്നാൽ ആർക്കും അപേക്ഷ നൽകാമെന്നും അഭിമുഖത്തിന് വിളിക്കുന്നത് ഉപദേശക സമിതി തീരുമാനിക്കുമെന്നുമായിരുന്നു ബിസിസിഐ യുടെ പ്രതികരണം .


സൂപ്പർസ്റ്റാർ മോഹൻലാലിനെ തേടി മികച്ച സഹനടനുള്ള സംസ്ഥാന അവാർഡ് . ആന്ധ്ര സർക്കാരിൻറെ കഴിഞ്ഞ തവണത്തെ നന്ദി ചലച്ചിത്ര അവാർഡ് പ്രഖ്യാപിച്ചപ്പോഴാണ് മോഹൻലാലിനെ മികച്ച സഹനടനായി തിരഞ്ഞെടുത്തത് . കൊരട്ടാല ശിവ സംവിധാനം ചെയ്ത ജനതാ ഗ്യാരേജിലെ അഭിനയ പ്രകടനത്തിനാണ് അവാർഡ് . ഈ ചിത്രത്തിലെ നായക വേഷം കൈകാര്യം ചെയ്ത ജൂനിയർ എൻ ടി ആറിനെ മികച്ച നടനായി തെരെഞ്ഞെടുത്തു . അന്യഭാഷകളിൽ വില്ലനായി തുടക്കം കുറിച്ച മോഹൻലാൽ നിരവധി ചിത്രങ്ങളിൽ സഹനടനായിട്ടുണ്ടെങ്കിലും ഇത് ആദ്യമായാണ് മോഹൻലാലിന് അന്യഭാഷയിൽ നിന്നും അവാർഡ് ലഭിക്കുന്നത് . ആന്ധ്ര സർക്കാരിൻറെ നന്ദി അവാർഡ് ലഭിക്കുന്ന ആദ്യമലയാള നടൻ എന്ന ബഹുമതിയും മോഹൻലാലിന് സ്വന്തമായിരിക്കുകയാണ് . ജനതാ ഗ്യാരേജിൽ സത്യം എന്ന കഥാപാത്രത്തെ അവതരിപ്പിച്ചുകൊണ്ട് മികച്ച പ്രകടനമാണ് മോഹൻലാൽ കാഴ്ചവച്ചത് . തെലുങ്കിൽ വൻ വിജയമായിരുന്നു ഈ സിനിമ . പെല്ലി ചൂപുലുവാണ് മികച്ച സംവിധായകൻ . റിതു വർമയെ മികച്ച നടിയായി തിരഞ്ഞെടുത്തു . 2015 ലെ ബാഹുബലിയാണ് മികച്ച ചിത്രം , അനുഷ്ക ഷെട്ടി മികച്ച നടിയും റാണ ദഗ്ഗുബാട്ടി മികച്ച വില്ലനും രമ്യ കൃഷ്ണൻ മികച്ച സഹനടിയുമായി തിരഞ്ഞെടുത്തു . കഴിഞ്ഞ വർഷം രണ്ട് തെലുങ്ക് സിനിമയിലാണ് മോഹൻലാൽ വേഷമിട്ടത് . ചന്ദ്രശേഖർ യെലെട്ടി സംവിധാനം ചെയ്ത മനമാന്തയായിരുന്നു അത് . മികച്ച നടനുള്ള ദേശീയ അവാർഡ് രണ്ടു തവണയും മികച്ച നടനുള്ള പ്രത്യേക ജൂറി പരാമർശവും അഞ്ചു തവണ സംസ്ഥാന അവാർഡും നേടിയ നടനാണ് മോഹൻലാൽ .


അനുഷ്കയോടുള്ള പ്രണയം കോഹ്ലി പല തവണ പ്രകടിപ്പിച്ചിട്ടുണ്ട് . ഇപ്പോഴിതാ വിവാഹ നിമിഷത്തിലും ശേഷവും തന്റെ പ്രണയം പ്രകടിപ്പിച്ചിരിക്കുകയാണ് . ഇറ്റലിയിലെ മിലാനിയായിരുന്നു കോഹ്ലിയുടെയും അനുഷ്കയുടെയും വിവാഹ നിശ്ചയ ചടങ്ങുകൾ നടന്നത് . കോഹ്ലിയാണ് ആദ്യം വിവാഹ മോതിരം അണിയിച്ചത് . പിന്നീട് അനുഷ്ക മോതിരം അണിയിച്ചതോടെ കോഹ്ലി സ്നേഹത്താൽ അനുഷ്കയുടെ കവിളിൽ ചുംബിച്ചു . അനുഷ്കയെ ആലിംഗനം ചെയ്ത് ചുംബിച്ചു . തോടെ കോഹ്ലിയുടെ മുഖത്തുണ്ടായ സന്തോഷം വാക്കുകൾക്ക് അതീതമായിരുന്നു . അനുഷ്കയുടെ കൈകൾ ചേർത്തു പിടിച്ച് കോഹ്ലി ഏറെ നേരം ഇരുന്നു .


ഇംഗ്ലീഷ് പ്രീമിയർ ലീഗിന് വമ്പൻ അട്ടിമറിയോടെ തുടക്കം . ഇഗ്ലീഷ് പ്രീമിയർ ലീഗ് സീസണിലെ ആദ്യ മത്സരത്തിൽ നിലവിലെ ചാമ്പ്യൻമാരായ ചെൽസി തോൽവി വഴങ്ങി . ബേൺലിയാണ് നീലപ്പടയെ രണ്ടിനെതിരെ മൂന്ന് ഗോളുകൾക്ക് അട്ടിമറിച്ചത് . ക്യാപ്റ്റൻ ഗാരി കാഹിലും സെസ്ക് ഫാബ്രിഗാസും ചുവപ്പുകാർഡ് കണ്ട് പുറത്തുപോയതിനെത്തുടർന്ന് 9 പേരായി ചുരുങ്ങിയ ചെൽസിയെ ബേൺലി അക്ഷരാർഥത്തിൽ വാരിക്കളഞ്ഞു . 1971നുശേഷം ആദ്യമായാണ് ബേൺലി ചെൽസിയെ തോൽപ്പിക്കുന്നത് . പതിനാലാം മിനിട്ടിൽ കാഹിൽ ചുവപ്പുകാർഡ് കണ്ട് പുറത്തായതിനുശേഷം 24 - ാം മിനിട്ടിൽ വോക്സ് ആണ് ബേൺലിയെ മുന്നിലെത്തിച്ചത് . 39 - ാം മിനിട്ടിൽ വേർഡ് സന്ദർശകരുടെ ലീഡ് രണ്ടാക്കി ഉയർത്തി . ഡിഫോറിന്റെ ക്രോസ് ഗോളിലേക്ക് തിരിച്ചുവിട്ട് വോക്സ് തന്നെ ഇടവേളയ്ക്ക് തൊട്ടുമുമ്പ് ബേൺലിയുടെ ലീഡ് മൂന്നാക്കി ഉയർത്തി . രണ്ടാം പകുതിയിൽ മൊറാട്ടയും ലൂയിസും ചെൽസിയുടെ തോൽവിഭാരം കുറച്ച് രണ്ട് ഗോൾ മടക്കി . രണ്ടാം മഞ്ഞക്കാർഡ് കണ്ട് സൂപ്പർ താരം ഫാബ്രിഗാസ് 81 - ാം മിനിട്ടിൽ പുറത്തുപോയതോടെ ചെൽസിയുടെ സമനില പ്രതീക്ഷയും മങ്ങി . കഴിഞ്ഞവർഷം ചാമ്പ്യൻമാരായ ലെസസ്റ്റർ സിറ്റിയെ ഹൾ സിറ്റി അട്ടിമറിച്ചിരുന്നുവെങ്കിലും ചെൽസിയെപ്പോലൊരു വമ്പൻ ടീമിന് ഉദ്ഘാടനമത്സരത്തിൽ തന്നെ തോൽവി പിണയുന്നത് രണ്ട് പതിറ്റാണ്ടിനിടെ ആദ്യമാണ് . 1995ൽ ചാമ്പ്യൻമാരായിരുന്ന മാഞ്ചസ്റ്റർ യുണൈറ്റഡ് ആസ്റ്റൺവില്ലയോട് 1 - 3ന് തോറ്റത് ആണ് പ്രീമിയർ ലീഗ് ചരിത്രത്തിലെ ഉദ്ഘടന മത്സരത്തിലെ വമ്പൻ അട്ടിമറികളിൽ പ്രധാനപ്പെട്ടത് . മറ്റൊരു മത്സരത്തിൽ പ്രീമിയിർ ലീഗിൽ തിരിച്ചെത്തിയ ഹഡ്ഡേഴ്സ്ഫീൽഡ് ക്രിസ്റ്റൽ പാലസിനെ എതിരില്ലാത്ത മൂന്ന് ഗോളിന് തകർത്ത് പോയന്റ് പട്ടികയിൽ ഒന്നാം സ്ഥാനത്തെത്തി .


രാജ്യത്ത് ഡിജിറ്റൽ പണമിടപാടുകൾ പ്രോത്സാഹിപ്പിക്കുന്നതിന് ആരംഭിച്ച ആധാർ ആധാർ അധിഷ്ഠിത പേയ്മെന്റ് നിലവിൽ വന്നു . ക്രെഡിറ്റ് / ഡെബിറ്റ് കാർഡുകളുടെ സഹായമില്ലാതെ ബയോമെട്രിക് സംവിധാനങ്ങളിലൂടെ പണമിടപാടുകൾ സാധ്യമാകുന്നു എന്നതാണ് ആധാർ പേയുടെ പ്രത്യേകത . വിരലടയാളം , ഐറിസ് സ്കാൻ എന്നിവ വഴിയാണ് ഇടപാടുകൾ സാധ്യമാകുന്നത് . ഉപയോക്താക്കളുടെ ബയോമെട്രിക് വിവരങ്ങൾ ഉപയോഗിച്ച് വ്യാപാരികളുമായി പണമിടപാട് പൂർത്തിയാക്കാൻ സഹായിക്കുന്ന ആധാർ ആപ്പും കേന്ദ്രം പുറത്തിറക്കിയിട്ടുണ്ട് . ആധാറുമായി ബന്ധിപ്പിച്ച ബാങ്ക് അക്കൌണ്ടുകൾ വഴിയും പണമിടപാട് നടത്താൻ കഴിയും . ഉപയോക്താക്കൾക്ക് ഡെബിറ്റ് / ക്രെഡിറ്റ് കാർഡുകളോ സ്മാർട്ട് ഫോണോ കൈവശമില്ലാതെ പണമിടപാടുകൾ പൂർത്തിയാക്കാനാവും എന്നതാണ് ഇതിന്റെ മേന്മ . 2017 - 2018 സാമ്പത്തിക വർഷത്തിൽ 2500 കോടിയോളം ഡിജിറ്റൽ പണമിടപാട് നടത്തിക്കുക എന്ന ലക്ഷ്യവുമായാണ് പുതിയ ആപ്പ് അവതരിപ്പിച്ചത് . 2016ൽ രാജ്യത്ത് ആകെ നൽകിയിരിക്കുന്നത് 100 കോടിയോളം ആധാർ കാർഡുകളാണ് . എന്നാൽ 40 കോടി ആധാർ കാർഡുകൾ മാത്രമാണ് ബാങ്ക് അക്കൌണ്ടുകളുമായി ബന്ധിപ്പിക്കപ്പെട്ടിട്ടുള്ളത് . ബാക്കിയുള്ളവ മാർച്ച് അവസാനത്തോടെ ബാങ്ക് അക്കൌണ്ടുകളുമായി ബന്ധിപ്പിക്കപ്പെടുമെന്നാണ് കേന്ദ്രത്തിന്റെ കണക്കുകൂട്ടൽ . നോട്ട് നിരോധനത്തെ തുടർന്ന് രാജ്യത്തെ ഇ - പേയ്മെന്റിന്റെ എണ്ണം 671 മില്യണിൽ നിന്ന് ഡിസംബറിൽ 957 മില്യണായി വർധിച്ചതായി റിസർവ്വ് ബാങ്ക് കണ്ടെത്തിയിരുന്നു . കാർഡ് , സ്മാർട്ട്ഫോൺ , ഇന്റർനെറ്റ് ബാങ്കിംഗ് എന്നിവ ഉപയോഗിച്ച് പണമിടപാട് നടത്താൻ അസൌകര്യമുള്ളവർക്ക് ഡിജിറ്റൽ പണമിടപാട് എളുപ്പമാക്കുന്നതിന് വേണ്ടിയാണ് യുഐഡിഎഐയുടെ ഭാഗത്തുനിന്നുള്ള ഈ നീക്കം .


ശ്രദ്ധേയമായ ഗപ്പിക്ക് ശേഷം ജോൺ പോൾ ജോർജ്ജ് ഒരുക്കുന്ന രണ്ടാമത്തെ ചിത്രത്തിൽ സൌബിൻ ഷാഹിർ നായകൻ . നസ്രിയാ നസീമിൻറെ സഹോദരൻ നവീൻ നസീം ഈ ചിത്രത്തിലൂടെ ആദ്യാമായി വെള്ളിത്തിരയിലെത്തും . അമ്പിളി എന്ന് പേരിട്ടിരിക്കുന്ന സിനിമയിൽ ടൈറ്റിൽ റോളിലാണ് സൌബിൻ ഷാഹിർ . ദുൽഖർ സൽമാനാണ് സിനിമയുടെ ഫസ്റ്റ് ലുക്ക് പുറത്ത് വിട്ടത് . അഞ്ച് സംസ്ഥാന അവാർഡുകൾ ഗപ്പി സ്വന്തമാക്കിയിരുന്നു . രണ്ട് വർഷമായി അമ്പിളിയുടെ പണിപ്പുരയിലായിരുന്നുവെന്ന് ജോൺ പറയുന്നു . ഗപ്പി ഉൾപ്പെടെ മലയാളത്തിന് ഒരു പിടി പുതുമയുള്ള സിനിമകൾ സമ്മാനിച്ച ഇ ഫോർ എൻറർടെയ്മെൻറ് , എവിഎ പ്രോഡക്ഷൻ ചിത്രത്തിൻറെ നിർമ്മാണം . മുകേഷ് ആർ മേത്ത , എ വി അനൂപ് , സി വി സാരഥി എന്നിവരാണ് നിർമ്മാതാക്കൾ . രണ്ട് വർഷത്തോളമുള്ള തയ്യാറെടുപ്പുകൾക്ക് ശേഷമാണ് ഹ്യൂമറിനും മ്യൂസിക്കിനും പ്രാധാന്യമുള്ള റോഡ് മുവീയുമായി ജോൺപോൾ എത്തുന്നത് . ഗപ്പിയിലൂടെയാണ് ടൊവിനോ തോമസ് നായകതാരമായി മാറുന്നത് . ടൊവിനോയുടെ പിറന്നാൾ ദിവസം ആരാധകർ മുൻകയ്യെടുത്ത് ഗപ്പി റീ റിലീസ് ചെയ്തിരുന്നു . തൻവി റാം എന്ന നായികയെയും സിനിമ പരിചയപ്പെടുത്തുന്നുണ്ട് . ദേശീയ ശ്രദ്ധയാകർഷിച്ച പരസ്യചിത്രങ്ങളൊരുക്കിയ ശരൺ വേലായുധനാണ് ഛായാഗ്രാഹകൻ . റിലീസിന് രണ്ട് വർഷങ്ങൾക്കിപ്പുറവും പ്രേക്ഷകസ്വീകാര്യത നഷ്ടമാകാത്ത ഗപ്പിയിലെ ഗാനങ്ങളൊരുക്കിയ വിഷ്ണു വിജയ് ആണ് അമ്പിളിയുടെ സംഗീത സംവിധായകൻ . ഗപ്പിയിലെ പാട്ടുകൾക്ക് വിഷ്ണുവിന് സംസ്ഥാന പുരസ്കാരം ലഭിച്ചിരുന്നു . തൊണ്ടിമുതലും ദൃക്സാക്ഷിയും എന്ന സിനിമയുടെ എഡിറ്ററായിരുന്ന കിരൺ ദാസ് ആണ് എഡിറ്റർ . വിനേഷ് ബംഗ്ലാൻ കലാസംവിധാനവും മഷർ ഹംസ കോസ്റ്റിയൂം ഡിസൈനിംഗും , ആർ ജി വയനാടനാണ് മേക്കപ്പും നിർവഹിക്കുന്നു . പ്രേംലാൽ കെകെ ആണ് എക്സിക്യുട്ടീവ് പ്രൊഡ്യൂസർ . സൂരജ് ഫിലിപ്പ് ആണ് ലൈൻ പ്രൊഡ്യൂസർ . ബെന്നി കട്ടപ്പനയാണ് പ്രൊഡക്ഷൻ കൺട്രോളർ .


2009ലെ പൊതു തിരഞ്ഞെടുപ്പ് ഫലം പുറത്തുവന്ന ഉടൻ ഓഹരി വിപണിയിലുണ്ടായ ചാഞ്ചാട്ടം അദ്ഭുതകരമായിരുന്നു . വാങ്ങാനും വിൽക്കാനുമുള്ള തിക്കും തിരക്കും താങ്ങാനാകാതെ മണിക്കൂറോളം വിപണി അടച്ചിടേണ്ടി വന്നു . ഒടുവിൽ ക്ലോസ് ചെയ്തത് റെക്കോർഡ് ഉയരത്തിലും . നിക്ഷേപകരും സ്റ്റോക്ക് ബ്രോക്കർമാരും ഇത്തവണ എന്തു നടക്കുമെന്ന ആശങ്കയിലാണ് . നരേന്ദ്രമോഡിയുടെ നേതൃത്വത്തിൽ ബിജെപി ഏറ്റവും വലിയ ഒറ്റക്കക്ഷിയാകുമെന്ന പ്രതീക്ഷയിലാണ് നിക്ഷേപകർ . ഏതെങ്കിലും ഒരു പ്രത്യേക മുന്നണിയ്ക്ക് വ്യക്തമായ അധികാരത്തിലെത്താൻ കഴിയുമെന്ന സൂചന ലഭിച്ചാൽ അത് ഓഹരിവിപണിയിൽ വെടിക്കെട്ട് തന്നെയുണ്ടാക്കുമെന്ന കാര്യത്തിൽ സംശയമില്ല . ബിജെപിയാണ് അധികാരത്തിലെത്തുന്നതെങ്കിൽ നിർമാണമേഖലയിൽ വൻകുതിപ്പ് തന്നെയുണ്ടാകുമെന്ന സ്വപ്നത്തിലാണ് ചിലർ . ആർക്കും ഭൂരിപക്ഷമില്ലാത്ത സാഹചര്യം നിലവിൽ വന്നാൽ അത് ഓഹരി വിപണിയെയും പ്രതികൂലമായി ബാധിക്കും . എന്തായാലും തിരഞ്ഞെടുപ്പ് ഫലം പ്രഖ്യാപിക്കുന്ന മെയ് 16ന് ട്രേഡിങ് സമയം കൂട്ടണമെന്നും തൊട്ടടുത്ത ദിവസമായ 17ന് വ്യാപാരം അനുവദിക്കണമെന്നും ആവശ്യപ്പെട്ടു കൊണ്ട് പ്രമുഖ ബ്രോക്കിങ് സ്ഥാപനങ്ങൾ വിപണിയെ നിയന്ത്രിക്കുന്ന സെബിയെ സമീപിച്ചു കഴിഞ്ഞു . ശനിയും ഞായറും സാധാരണ ഓഹരിവിപണി പ്രവർത്തിക്കാറില്ല .


ഗൾഫാർ ഗ്രൂപ്പിന്റെ എംഡി സ്ഥാനവും ഡയറക്ടർ ബോർഡ് അംഗത്വവും പി മുഹമ്മദലി രാജി വച്ചു . ജനവരി 15 ന് ചേർന്ന അടിയന്തര ഡയറക്ടർ ബോർഡ് യോഗത്തിന് ശേഷമായിരുന്നു മുഹമ്മദലിയുടെ രാജി . നിക്ഷേപകർക്കിടയിലെ ആശങ്കകൾ പരിഹരിയ്ക്കുന്നതിനാണ് രാജിയെന്നാണ് വിശദീകരണം . ഏറ്റെടുത്ത എല്ലാ കരാറുകളും കൃത്യ സമയത്ത് പൂർത്തിയാക്കുമെന്നും പുതിയ എംഡിയെ നിയമിക്കുമെന്നും അറിയിച്ചു . രാജി സ്വീകരിച്ചതായി ക്നപനി ചെയർമാൻ ഷെയ്ക്ക് സാലിം അറിയിച്ചു . സർക്കാർ ഉദ്യോഗസ്ഥന് കൈക്കൂലി നൽകിയെന്ന കേസിൽ മലയാളി വ്യവാസായിയായ മുഹമ്മദലിയെ കോടതി ശിക്ഷിച്ചിരുന്നു . ഒമാൻ പ്രാഥമിക കോടതിയാണ് മുഹമ്മദാലിയ്ക്ക് മൂന്ന് വർഷത്തെ തടവും 9.5കോടിയോളം രൂപ പിഴയും വിധിച്ചിരുന്നു . കേസിൽ രണ്ടാം പ്രതിയാണ് മുഹമ്മദലി . കമ്പനിയുടെ കരാർ കാലാവധി നീട്ടിക്കിട്ടാൻ മുഹമ്മദലി ടെണ്ടർ ഉദ്യോഗസ്ഥന് രണ്ട് ലക്ഷം ലക്ഷം ഒമാനി റിയാൽ കൈക്കൂലി നൽകി എന്നാണ് കേസ് .


ആയിരത്തിന്റെയും അഞ്ഞൂറിന്റെയും നോട്ടുകൾ ഒറ്റരാത്രി കൊണ്ട് നിരോധിച്ച് പ്രധാനമന്ത്രി നരേന്ദ്ര മോദി രാജ്യത്തെ ഞെട്ടിച്ചിരിക്കുകയാണ് . ഇന്ത്യൻ സാമ്പത്തിക വ്യവസ്ഥയുടെ അടിക്കല്ലിളക്കുന്ന കോടികളുടെ കള്ളനോട്ടുകളും കള്ളപ്പണവും ഇനി വെറും കടലാസ് കഷണങ്ങൾ മാത്രമാകും . ഇന്ത്യ മുന്നോട്ട് നമ്മളൊരുമിച്ച് മുന്നോട്ട് - ഇതാണ് നരേന്ദ്ര മോദി മുന്നോട്ട് വെക്കുന്ന മുദ്രാവാക്യം . Read Also : സോഷ്യൽമീഡിയ പണികൊടുത്തു , തോമസ് ഐസക് വാക്ക് മാറ്റി , എന്നാലുമുണ്ട് കൊനഷ്ട് ചോദ്യം , ഇതാ അതിന് ഉത്തരം ! പ്രധാനമന്ത്രി നരേന്ദ്ര മോദിക്കൊപ്പം നമുക്കും രാജ്യത്തെ രക്ഷിക്കാൻ ഉത്തരവാദിത്തമില്ലേ . നമ്മളാലാവുന്നത് നമ്മളും ചെയ്ത് കൂടേ . ചെയ്താലോ , വെറും 90 ദിവസം കൊണ്ട് 2 ഇന്ത്യൻ രൂപ ഒരു ഡോളറിന് സമാനമാകും . ഇന്ത്യ ലോകത്തെ രണ്ടാമത്തെ സാമ്പത്തിക ശക്തിയായി മാറും . കേൾക്കുമ്പോൾ വിശ്വസിക്കാൻ പറ്റുന്നില്ല അല്ലേ , അത് സാധ്യമാകും . പക്ഷേ എങ്ങനെ . .


ഇന്ത്യൻ പ്രീമിയർ ലീഗ് പതിനൊന്നാം സീസണിൽ ആദ്യം ഫൈനലിൽ പ്രവേശിക്കുന്ന ടീമായി ചെന്നൈ സൂപ്പർ കിങ്സ് . സൺറൈസേഴ്സ് ഹൈദരാബാദിനെ രണ്ട് വിക്കറ്റിന് തോൽപ്പിച്ചാണ് എം . എസ് . ധോണി നയിക്കുന്ന ചെന്നൈ ഫൈനലിൽ കടന്നത് . ഹൈദരാബാദിന് ഇനിയും അവസരമുണ്ട് . രാജസ്ഥാൻ റോയൽസും കൊൽക്കത്ത നൈറ്റ് റൈഡേഴ്സും തമ്മിൽ നടക്കുന്ന എലിമിനേറ്റർ മത്സരത്തിലെ വിജയികളെ തോൽപ്പിച്ചാൽ ഫൈനലിൽ കടക്കാം . 140 റൺസ് ലക്ഷ്യവുമായിറങ്ങിയ ചെന്നൈയെ ഹൈദരാബാദിന്റെ ബൌളിങ് നിര തുടക്കത്തിൽ പിടിച്ചുക്കെട്ടുകയായിരുന്നു . എന്നാൽ ഫാഫ് ഡു പ്ലെസിസിന്റെ പ്രകടനം നിർണായകമായി . ഒരറ്റം തകർന്നപ്പോഴും പതറാതെ പിടിച്ചു നിന്ന ഫാഫിന്റെ ( 42 പന്തിൽ 67 ) പ്രകടനമാണ് ചെന്നൈയെ വിജയത്തിലേക്ക് നയിച്ചത് . ഷാർദുൽ ഠാകുറിന്റെ ( 5 പന്തിൽ15 ) ബാറ്റിങ്ങും നിർണായകമായി . ഷെയ്ൻ വാട്സൺ ( 0 ) , സുരേഷ് റെയ്ന ( 22 ) , റായുഡു ( 0 ) , എം . എസ് . ധോണി ( 9 ) , ഡ്വെയ്ൻ ബ്രാവോ ( 7 ) , ജഡേജ ( 3 ) , ദീപക് ചാഹർ ( 10 ) എന്നിവർക്ക് അധികനേരം പിടിച്ച് നിൽക്കാൻ സാധിച്ചില്ല . ഹൈദരാബാദിന് വേണ്ടി കൌൾ , റാഷിദ് , സന്ദീപ് ശർമ എന്നിവർ രണ്ട് വിക്കറ്റ് വീതം വീഴ്ത്തി . നാലോവറിൽ 11 റൺ മാത്രം വിട്ടുകൊടുത്താണ് റാഷിദ് റണ്ട് വിക്കറ്റ് വീഴ്ത്തിയത് . നേരത്തെ ടോസ് നേടിയ ചെന്നൈ നായകൻ ധോണി ഹൈദരാബാദിനെ ബാറ്റിങ്ങിന് ക്ഷണിച്ചു . നിശ്ചിത ഓവറിൽ ഏഴ് വിക്കറ്റ് നഷ്ടത്തിൽ 139 റൺസാണ് ഹൈദരാബാദ് നേടിയത് . 43 റൺസ് നേടിയ കാർലോസ് ബ്രാത്വെയ്റ്റാണ് ഹൈദരാബാദിന്റെ ടോപ് സ്കോറർ . ചെന്നൈയുടെ പേസ് ആക്രമണത്തിന് മുന്നിൽ ഹൈദരാബാദിന്റെ മുൻനിര പാടേ തകർന്നു . മത്സരത്തിലെ ആദ്യ പന്തിൽ തന്നെ ശിഖർ ധവാനെ ( 0 ) ദീപക് ചാഹർ മടക്കിയയച്ചു . പിന്നാലെ വിക്കറ്റ് കീപ്പർ ശ്രീവൽസവ് ഗോസ്വാമി ( 9 പന്തിൽ 12 ) ലുങ്കി എൻഗിഡിക്ക് വിക്കറ്റ് നൽകി മടങ്ങി .


ദൃശ്യമികവിലും കളക്ഷൻ റെക്കോർഡിലും ഇന്ത്യൻ സിനിമയിൽ ചരിത്രമായ സിനിമയാണ് ബാഹുബലി . ഇപ്പോഴിതാ ദൃശ്യവിരുന്നിന്റെ മികവുമായി മറ്റൊരു സിനിമയും കൂടി പ്രദർശനത്തിന് എത്താൻ ഒരുങ്ങുകയാണ് . ദീപികാ പദുക്കോൺ നായികയാകുന്ന പദ്മാവതിയാണ് പ്രേക്ഷകരെ വിസ്മയിപ്പിക്കാൻ ഒരുങ്ങുന്നത് . ചിത്രത്തിന്റെ ട്രെയിലറിന് വൻ വരവേൽപ്പാണ് ലഭിച്ചിരിക്കുന്നത് . ബാഹുബലിയെ മറികടക്കുമോ പത്മാവതി എന്നാണ് പ്രേക്ഷകർ ആലോചിക്കുന്നത് . ബാഹുബലിയുടെ അമരക്കാരൻ രാജമൌലിയും പദ്മാവതിയുടെ ട്രെയിലറിനെ പ്രശംസിച്ച് രംഗത്ത് എത്തിയിരിക്കുകയാണ് . ' അതിമനോഹരമായ സിനിമ . എല്ലാ ഫ്രെയിമുകളിലും സംവിധായകന്റെ മികവ് വ്യക്തമാണ് - - രാജമൌലി പറയുന്നു . മുൻ നിര താരങ്ങൾ അണിനിരക്കുന്ന ബിഗ് ബഡ്ജറ്റ് ചിത്രം സംവിധാനം ചെയ്തത് സഞ്ജയ് ലീല ബൻസാലിയാണ് . ദീപിക പദുക്കോണിനു പുറമേ രൺവീർ സിംഗ് , ഷാഹിദ് കപൂർ തുടങ്ങിയവരാണ് അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് ചിത്രത്തിൻറെ ഇതിവൃത്തം . ബാജിറാവു മസ്താനി തുടങ്ങിയ ചിത്രങ്ങൾക്ക് ശേഷം രൺവീർ സിംഗ് , ദീപിക , സജ്ഞയ് തുടങ്ങിയവർ ഒന്നിക്കുന്നു എന്നതും ചിത്രത്തിന് കൂടുതൽ പ്രതീക്ഷ തരുന്നു . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ചിത്രത്തിന് വാർത്താ പ്രാധാന്യം നേടികൊടുത്തിരുന്നു . ബാജിറാവു മസ്താനിക്ക് തിരക്കഥ എഴുതിയ പ്രകാശ് കപാഡിയ തന്നെയാണ് പദ്മാവതിക്കും പേന ചലിപ്പിച്ചത് . ട്രെയിലർ എത്തിയെങ്കിലും വരുന്ന ഡിസംബർ ഒന്ന് വരെ പ്രേക്ഷകർ കാത്തിരിക്കേണ്ടി വരും .


ഓൺലൈൻ ഷോപ്പിങ് ഫെസ്റ്റിവൽ ആനന്ദമാക്കാം വൺ ഇന്ത്യ കൂപ്പണിലൂടെ . നിങ്ങളുടെ പർച്ചേഴ്സിൽ നിങ്ങൾക്ക് സേവ് ചെയ്യാൻ സുവർണ്ണ അവസരം ഞങ്ങൾ ഒരുക്കുന്നു . ഓൺലൈൻ വഴി നേടുന്ന ഓരോ പർച്ചേഴ്സിനും കൈനിറയെ സമ്മാനങ്ങൾ നിങ്ങൾക്കു നേടാം . അതും കുറഞ്ഞ ചിലവിൽ . സാധനങ്ങൾ വാങ്ങാൻ കടകൾ കയറി ഇറങ്ങി മടുത്തെങ്കിൽ നിങ്ങൾ ഓൺലൈൻ ഷോപ്പിങ് നടത്തൂ . അതിനായി ഞങ്ങൾ നിങ്ങളെ സഹായിക്കാം . കുറഞ്ഞ വില കുറവിൽ നിങ്ങൾ ആഗ്രഹിക്കുന്ന എല്ലാ സാധനങ്ങളും ഓൺലൈൻ വഴി സ്വന്തം ആക്കാം . സ്നാപ് ഡീലിൽ നിന്നും 299 രൂപയ്ക്കു മുകളിൽ വാങ്ങുന്ന എല്ലാ സാധനങ്ങൾക്കും മികച്ച ഓഫറുകൾ ഷോപ്പ് ക്ലൂസിൽ കയറൂ . . സാധനം വാങ്ങൂ . . 16ജിബി പെൻഡ്രൈവ് കുറഞ്ഞ വിലയിൽ സ്വന്തമാക്കൂ . . ഹെൽത്ത് കാർട്ടിൽ നിന്നും 299 രൂപയ്ക്കു വാങ്ങുന്ന എല്ലാ പ്രൊഡക്റ്റ്സിനും മികച്ച ഓഫറുകൾ സൌന്ദര്യ വർദ്ധക വസ്തുക്കൾ കുറഞ്ഞ ചിലവിൽ സ്വന്തം ആക്കാൻ ഫാഷനരയിൽ കയറൂ . . ഇൻഫിബീമിൽ വ്യത്യസ്തമായ ഓഫറുകൾ . ഇ - ബെ നിങ്ങൾക്കായി ഒരുക്കുന്നു കുറഞ്ഞ ചിലവിൽ സാധനങ്ങൾ ഷോപ്പ് ക്ലൂസ് നിങ്ങൾക്കായി ഒരുക്കുന്നത് നിരവധി ഓഫറുകൾ വെറും കുറഞ്ഞ ചിലവിൽ സാംസങ് ഗ്യാല്കസി എസ് ഫോർ കവർ ക്രോമയിൽ നിന്നും സ്വന്തമാക്കാം . . സെൻ യുഎസ്ബി സ്പീക്കർ ക്രോമയിൽ കുറഞ്ഞ വിലയിൽ 299 രൂപയ്ക്ക് കൈനിറയെ സാധനങ്ങൾ . .


ഓസ്ട്രേലിയക്കെതിരെ മൂന്നാം ക്രിക്കറ്റ് ടെസ്റ്റിൽ ചേതേശ്വർ പൂജാരയ്ക്ക് സെഞ്ചുറി . തന്റെ പതിനേഴാം സെഞ്ചുറിയാണ് പൂജാര മെൽബണിൽ പൂർത്തിയാക്കിയത് . ഇതോടെ സെഞ്ചുറിയുടെ എണ്ണത്തിന്റെ കാര്യത്തിൽ മുൻ ഇന്ത്യൻ ക്യാപ്റ്റൻ സൌരവ് ഗാംഗുലിയെ പിന്തള്ളാനും പൂജാരജയ്ക്ക് സാധിച്ചു . പരമ്പരയിൽ രണ്ടാം തവണയാണ് പൂജാര സെഞ്ചുറി നേടുന്നത് . മെൽബണിൽ രണ്ടാം ദിവസം ലഞ്ചിന് പിരിയുമ്പോൾ ഇന്ത്യ രണ്ട് വിക്കറ്റ് നഷ്ടത്തിൽ 277 റൺസെടുത്തിട്ടുണ്ട് . 103 റൺസോടെ പൂജാരയും 69 റൺസോടെ കോലിയും ക്രീസിലുണ്ട് . ഇതിൽ എടുത്ത് പറയേണ്ടത് മായങ്കിന്റെ ഇന്നിങ്സ് തന്നെയാണ് . ആദ്യ ടെസ്റ്റ് മാത്രം കളിക്കുന്ന കർണാടകക്കാരൻ തുടക്കകാരന്റെ പരിഭ്രമമൊന്നുമില്ലാതെയാണ് ബാറ്റേന്തിയത് . എട്ട് ഫോറും ഒരു സിക്സും അടങ്ങുന്നതായിരുന്നു മായങ്കിന്റെ ഇന്നിങ്സ് . അരങ്ങേറ്റത്തിൽ തന്നെ അർധ സെഞ്ചുറി നേടുന്ന ഇന്ത്യയുടെ രണ്ടാമത്തെ ഓപ്പണറാണ് മായങ്ക് . ആദ്യമായിട്ടാണ് ഈ പരമ്പരയിൽ ഒരു ഇന്ത്യൻ ഓപ്പണർ അർധ സെഞ്ചുറി നേടുന്നത് . നാല് ഇന്നിങ്സ് കളിച്ചിട്ടും മുരളി വിജയ് , കെ . എൽ രാഹുൽ എന്നിവർക്ക് അർധ സെഞ്ചുറി നേടാൻ സാധിച്ചിരുന്നില്ല . എന്നാൽ മായങ്കിനെ മടക്കിയയച്ച് കമ്മിൻസ് ഒരിക്കൽകൂടി ഓസീസിന് ബ്രേക്ക് ത്രൂ നൽകി . കമ്മിൻസിന്റെ പന്ത് മായങ്കിന്റെ ബാറ്റിലുരസി വിക്കറ്റ് കീപ്പർ ടിം പെയ്നിന്റെ കൈകളിലേക്ക് . പിന്നാലെ പൂജാരയ്ക്കൊപ്പം ഒത്തുചേർന്ന കോലി ആദ്യം ദിനം പൂർത്തിയാക്കി . പെർത്തിൽ കളിച്ച ടീമിൽ നിന്ന് മൂന്ന് മാറ്റങ്ങളുമായിട്ടാണ് ഇന്ത്യ ഇറങ്ങിയത് . മായങ്ക് അഗർവാൾ ഓപ്പണറുടെ റോളിലെത്തിയപ്പോൾ രവീന്ദ്ര ജഡേജ , രോഹിത് ശർമ എന്നിവർ ടീമിലേക്ക് മടങ്ങിയെത്തി . ഉമേഷ് യാദവിന് പകരമാണ് ജഡേജ ടീമിലെത്തിയത് . ഓസീസ് പീറ്റർ ഹാൻഡ്സ്കോംപിന് പകരം മിച്ചൽ മാർഷിനെ ഉൾപ്പെടുത്തി .


കഴിഞ്ഞ ദിവസങ്ങളിൽ പത്തനംതിട്ടയിലും ശബരിമലയിലും താപനില 20–21 ഡിഗ്രിയായിരുന്നു . എന്നാൽ മൂന്നാർ ഉൾപ്പെടെ ഉയർന്ന പ്രദേശങ്ങളിലും ഹൈറേഞ്ചിലും താപനില മൂന്നു ഡിഗ്രിയായി എന്നാണ് റിപ്പോർട്ട് . കേരളത്തിന് പുറമേ ടൂറിസ്റ്റ് സ്പോട്ടുകളായ ഊട്ടിയിലും കൊടൈക്കനാലിലും ഏഴു ഡിഗ്രിയും വാൽപ്പാറയിൽ 5 ഡിഗ്രിയുമാണ് . രാവിലെ മഞ്ഞ് മൂടിയ അവസ്ഥയിലാണ് സംസ്ഥാനത്തിൻറെ മിക്കവാറും പ്രദേശങ്ങളും എന്നാണ് റിപ്പോർട്ട് . സമീപ വർഷങ്ങളിൽ ഒന്നും ഇത്തരം തണുപ്പ് ഉണ്ടായിട്ടില്ലെന്ന് വ്യക്തമാക്കുമ്പോൾ തന്നെ ഈ പ്രതിഭാസത്തിൽ അസാധാരണമായി ഒന്നും ഇല്ലെന്നാണ് സംസ്ഥാന കാലവസ്ഥ നിരീക്ഷണകേന്ദ്രം അധികൃതർ പറയുന്നത് . എന്നാൽ അഫ്ഗാൻ പാകിസ്ഥാൻ അതിർത്തിയിൽ രൂപമെടുക്കുന്ന പടിഞ്ഞാറൻ കാറ്റാണ് ഇപ്പോഴത്തെ അതിശൈത്യത്തിന് പ്രധാന കാരണം എന്നാണ് ഇവർ പറയുന്നത് . സാധാരണ വടക്കേ ഇന്ത്യയിൽ മാത്രം വീശിയടിക്കാറുള്ള ഈ കാറ്റ് ഇത്തവണ തെക്കൻ സംസ്ഥാനങ്ങളിലേക്കും നീങ്ങിയിട്ടുണ്ട് . ഒപ്പം പശ്ചിമഘട്ടത്തിലെ പർവ്വതനിരകളിലെ വരണ്ട കാറ്റിനെ ഇത് ആഗീരണം ചെയ്യുന്നതും തണുപ്പ് വർദ്ധിപ്പിക്കാൻ ഇടയാക്കുന്നു .


മഴമൂലം വൈകിത്തുടങ്ങിയ കാര്യവട്ടത്തെ ഇന്ത്യാ - ന്യൂസിലൻഡ് മൂന്നാം ട്വന്റി - 20 മത്സരത്തിൽ ഇരു ടീമുകളുടെയും ദേശീയഗാനം ആലപിക്കാതിരുന്നതിന് പിന്നിൽ കേരളാ ക്രിക്കറ്റ് അസോസിയേഷന്റെ ( കെസിഎ ) വീഴ്ച . മഴ കാരണം മത്സരം വൈകിയതിനാലാണ് ദേശീയഗാനം ആലപിക്കാതിരുന്നത് കരുതിയ ആരാധകരെ അമ്പരപ്പിച്ചാണ് കെസിഎ സെക്രട്ടറി ജയേഷ് ജോർജ് വിശദീകരണവുമായി രംഗത്തെത്തിയത് . ദേശീയഗാനം ആലപിക്കാൻ മറന്നു പോയതാണെന്നും ഇത് തങ്ങളുടെ ഭാഗത്തുസംഭവിച്ച വീഴ്ചയാണെന്നും ജയേഷ് ജോർജ് പറഞ്ഞു . മഴമൂലം മത്സരം വൈകിയതിനാൽ മത്സരം എത്രയും വേഗം തുടങ്ങാനുള്ള തിടുക്കത്തിലായിരുന്നു മാച്ച് ഒഫീഷ്യൽസും സംഘാടകരും . ആ സമയത്ത് ഇക്കാര്യം ആരും ചൂണ്ടിക്കാട്ടിയിരുന്നില്ലെന്നും ജയേഷ് ജോർജ് പറഞ്ഞു . ഇത് തങ്ങളുടെ ഭാഗത്തു സംഭവിച്ച ഗുരുതര വീഴ്ചയാണെന്നും സംഭവത്തിൽ രാജ്യത്തോട് മാപ്പുപറയുന്നുവെന്നും ജയേഷ് ജോർജ് വ്യക്തമാക്കി . ഇനി ഒരിക്കലും ഇതാവർത്തിക്കില്ലെന്നും ജയേഷ് ജോർജ് പറഞ്ഞതായി ഇംഗ്ലീഷ് മാധ്യമമായ ഡെക്കാൻ ക്രോണിക്കിൾ റിപ്പോർട്ട് ചെയ്തു . കാര്യവട്ടത്ത് നടക്കുന്ന ആദ്യ രാജ്യാന്തര മത്സരം കാണാനായി ശ്രീശാന്ത് ഉൾപ്പെടെ മുൻ താരങ്ങളെ ക്ഷണിച്ചിരുന്നുവെന്നും എന്നാൽ ശ്രീശാന്ത് മത്സരം കാണാനെത്തിയില്ലെന്നും ജയേഷ് ജോർജ് പറഞ്ഞു . എന്നാൽ സ്റ്റേഡിയത്തിൽ പ്രവേശിക്കുന്നതിന് ബിസിസഐ വിലക്കുള്ളതിനാൽ മത്സരം കാണാൻ സ്റ്റേഡിയത്തിൽ നേരിട്ടെത്താൻ തനിക്ക് കഴിയില്ലെന്ന് ശ്രീശാന്ത് നേരത്തെ വ്യക്തമാക്കിയിരുന്നു .


ഹോക്കി ലോകകപ്പിൽ കിരീടത്തിനായി നെതർലൻഡ്സും ബെൽജിയം ഇന്ന് ഏറ്റുമുട്ടും . ഹാട്രിക്ക് കിരീട നേട്ടം പ്രതീക്ഷിച്ചെത്തിയ ഓസ്ട്രേലിയയെ ഞെട്ടിച്ചാണ് നെതർലൻഡ്സ് ഫൈനലിലെത്തിയത് . സെമിയിൽ പെനാൽറ്റി ഷൂട്ടൌട്ടിലൂടെയായിരുന്നു ഡച്ച് ടീമിൻറെ ജയം . നിശ്ചിതസമയത്ത് ഇരുടീമുകളും 2 - 2 എന്ന നിലയിൽ ഒപ്പത്തിനൊപ്പം നിന്നതോടെയാണ് മത്സരം ഷൂട്ടൌട്ടിലേക്ക് നീണ്ടത് . ഷൂട്ടൌട്ടിൽ 4 - 3 എന്ന സ്കോറിന് ഓസ്ട്രേലയയെ പരാജയപ്പെടുത്തിയ നെതർലൻഡ്സ് കിരീടപോരാട്ടത്തിന് ടിക്കറ്റ് നേടി . അതേസമയം ഇംഗ്ലണ്ടിനെ ഗോൾമഴയിൽ മുക്കിയാണ് ബെൽജിയം ഫൈനലിൽ കടന്നത് . മറുപടിയില്ലാത്ത 6 ഗോളിനായിരുന്നു ബെൽജിയത്തിൻറെ ജയം . ബെൽജിയം ആദ്യമായാണ് ലോകകപ്പ് ഫൈനലിൽ കടക്കുന്നത് . നെതർലൻഡ്സ് 3 തവണ ലോകകപ്പ് നേടിയിട്ടുണ്ട് . ഫൈനൽ ഇന്ന് രാത്രി 7 മണിക്ക് നടക്കും


ശീതള പാനിയ ബ്രാൻഡിന്റെ പരസ്യത്തിൽ അഭിനയിക്കാൻ തയ്യാറില്ലെന്ന് പറഞ്ഞ് നടി ബിപാഷ . താൻ ഉപയോഗിക്കാത്ത കാര്യങ്ങൾ പരസ്യം ചെയ്യാനില്ലെന്നാണ് ബിപാഷ പറയുന്നത് . വൻതുകയുടെ പ്രതിഫലമാണ് ബിപാഷ വേണ്ടെന്നുവച്ചത് . ഞാൻ ഇത്തരം ശീതളപാനിയങ്ങൾ ഉപയോഗിക്കാറില്ല . അതുകൊണ്ടുതന്നെ ഇത് ഉപയോഗിക്കാൻ മറ്റുള്ളവരോട് പറയാൻ എനിക്ക് ആകില്ല . ഫിറ്റ്നസ്സിന്റെ പ്രാധാന്യത്തെ കുറിച്ചും ആരോഗ്യകരമായ ഭക്ഷണത്തെ കുറഇച്ചും യുവാക്കളെ ബോധവത്ക്കരിക്കാനാണ് ഞാൻ ആഗ്രഹിക്കുന്നത് . ബിപാഷ പറഞ്ഞു . നേരത്തെ പി ഗോപിചന്ദും വിരാട് കോലിയും ഇങ്ങനെ ശീതള പാനിയത്തിന്റെ പരസ്യത്തിന്റെ മോഡലാകാനുള്ള അവസരം നിരസിച്ചിട്ടുണ്ട് .


മലയാളികളെ ഭൂതകാലക്കുളിരിലേക്ക് വഴി നടത്തും ഐ വി ശശി സിനിമകളിലെ ഓരോ ഗാനങ്ങളും . ആദ്യ ചിത്രമായ ഉത്സവത്തിലെ ഗാനങ്ങൾ തൊട്ട് അത് അനുഭവിച്ചറിയാം . അക്കാലത്തെ ബോളീവുഡ് സിനിമകളെ അനുസ്മരിപ്പിക്കുന്നവയെങ്കിലും രാഗസാന്ദ്രമായ മെലഡികളായിരുന്നു അവയിൽ പലതും . മണ്ണിൻറെ മണമുള്ള ഈണങ്ങളും അക്ഷരക്കൂട്ടുകളും . കേരളത്തനിമ ചോരാത്ത ഗാനരംഗങ്ങൾ . എൺപതുകളിൽ കെ ജേ യേശുദാസിൻറെയും എസ് ജാനകിയുടെയും ഹിറ്റുകളിൽ പലതും ഐ വി ശശി ചിത്രങ്ങളിലേതായിരുന്നു . എ ടി ഉമ്മറും ശ്യാമുമായിരുന്നു ആദ്യകാലത്ത് ഐ വി ശശിയുടെ ഇഷ്ട സംഗീത സംവിധായകർ . ആ കൂട്ടുകെട്ടുകളിൽ വിരിഞ്ഞത് മലയാള ചലച്ചിത്ര ഗാനശാഖയുടെ സുവർണകാലമാണ് . പിന്നീട് സാക്ഷാൽ ജി ദേവരാജനും എം ജി രാധാകൃഷ്ണനും ജോൺസനും കീരവാണിയും എസ് പി വെങ്കിടേഷും വിദ്യാസാഗറുമൊക്കെ ഐ വി ശശി ചിത്രങ്ങളിൽ ഈണമൊരുക്കി . അതുപോലെ ബിച്ചു തിരുമലയും പൂവച്ചൽ ഖാദറുമായിരുന്നു ആദ്യകാലത്തെ പതിവ് ഗാനരചയിതാക്കൾ . പിൽക്കാലത്ത് ശ്രീകുമാരൻ തമ്പിയും യൂസഫലി കേച്ചേരിയും ഗിരീഷ് പുത്തഞ്ചേരിയുമൊക്കെ ഐ വി ശശി സിനിമകൾക്ക് പാട്ടെഴുതാനെത്തി . അപൂർവ്വമായ ആ കൂടിച്ചേരലുകളും സൃഷ്ടിച്ചത് സമാനതകളില്ലാത്ത ഹിറ്റ് ഗാനങ്ങൾ . സാധാരണക്കാരൻറെ ഉൾപ്രേരണകളെ ഉത്സവമാടിച്ച ഐ വി ശശി സിനിമകളിലെ തിരഞ്ഞെടുത്ത ചില ഈണങ്ങളും വരികളും കേൾക്കാം . ആദ്യസമാഗമലജ്ജയിൽ ( ഉത്സവം 1975 ) പവൂച്ചൽ ഖാദർ , എ ടി ഉമ്മർ രാഗേന്ദുകിരണങ്ങൾ ( അവളുടെ രാവുകൾ 1978 ) ബിച്ചു തിരുമല , എ ടി ഉമ്മർ വാകപ്പൂമരം ചൂടും ( അനുഭവം 1976 ) ബിച്ചു തിരുമല , എ ടി ഉമ്മർ കണ്ണും കണ്ണും തമ്മിൽ തമ്മിൽ ( അങ്ങാടി 1980 ) ബിച്ചുതിരുമല , ശ്യാം ഉല്ലാസപ്പൂത്തിരികൾ ( മീൻ 1980 ) യൂസഫലി കേച്ചേരി , ജി ദേവരാജൻ കൊമ്പിൽ കിലുക്കും കെട്ടി ( കരിമ്പന 1980 ) ബിച്ചുതിരുമല , എ ടി ഉമ്മർ കാറ്റുതാരാട്ടും ( അഹിംസ 1981 ) ബിച്ചു തിരുമല , എ ടി ഉമ്മർ മഞ്ഞേ വാ . . ( തുഷാരം 1981 ) യൂസഫലി കേച്ചേരി , ശ്യാം മൈനാകം . . ( തൃഷ്ണ 1981 ) ബിച്ചു തിരുമല , ശ്യാം ഒരിക്കൽ നിറഞ്ഞും ( മൃഗയ 1989 ) ശ്രീകുമാരൻ തമ്പി , ശങ്കർ ഗണേഷ് ഹൃദയം കൊണ്ടെഴുതുന്ന കതവിത ( അക്ഷരത്തെറ്റ് 1989 ) ശ്രീകുമാരൻ തമ്പി , ശ്യാം മുകിലേ നീ മൂളിയ ( ഭൂമിക 1991 ) പി കെ ഗോപി , രവീന്ദ്രൻ സൂര്യകിരീടം ( ദേവാസുരം 1993 ) ഗിരീഷ് പുത്തഞ്ചേരി , എം ജി രാധാകൃഷ്ണൻ മാനസം തുഷാരം തൂവിടും ( ദ സിറ്റി 1994 ) ബിച്ചു തിരുമല , ജോൺസൺ മാണിക്യക്കല്ലാൽ ( വർണ്ണപ്പകിട്ട് 1997 ) ഗിരീഷ് പുത്തഞ്ചേരി , വിദ്യാസാഗർ അനുഭൂതി തഴുകി ( അനുഭൂതി 1997 ) എം ഡി രാജേന്ദ്രൻ , ശ്യാം


നിവിൻ പോളി കേന്ദ്രകഥാപാത്രമായി എത്തുന്ന കായംകുളം കൊച്ചുണ്ണിയുടെ ചിത്രീകരണ വേളയിലെ അതിസാഹസിക നിമിഷങ്ങൾ പങ്കുവച്ചിരിക്കുകയാണ് സംവിധായകൻ റോഷൻ ആൻഡ്രൂസ് . ശ്രീലങ്കയിലെ ചിത്രീകരണ വേളയിൽ നിവിൻ പോളിയ്ക്കുണ്ടായ അനുഭവമാണ് സംവിധായകൻ വിവരിക്കുന്നത് . തടാകത്തിൽ ചിത്രീകരണത്തിനെത്തിയപ്പോഴാണ് അവിടെ മുന്നൂറിലധികം മുതലകളുണ്ടെന്ന വിവരം അവിടെ ഉള്ള ഒരാൾ അറിയിക്കുന്നത് . ഇതറിഞ്ഞിട്ടും അവിടെ ഷൂട്ട് ചെയ്യുകയല്ലാതെ മറ്റ് മാർഗ്ഗമില്ലായിരുന്നു . ഷൂട്ട് ചെയ്യാൻ തന്നെ തീരുമാനിച്ചു . ക്രൂവിലുണ്ടായിരുന്ന ചിലരെ തടാകത്തിൽ ഇറക്കുകയും ശബ്ദമുണ്ടാക്കി അവയെ പേടിപ്പിച്ച് ഓടിക്കുകയും ചെയ്തു . അതിന് ശേഷമാണ് നിവിൻ തടാകത്തിൽ ഇറങ്ങിയത് . ഷൂട്ടിംഗ് നടക്കുമ്പോൾ ആറ് മുതലകൾ വെള്ളത്തിന് മുകളിൽ ഉണ്ടായിരുന്നുവെന്നും റോഷൻ ആൻഡ്രൂസ് പറഞ്ഞു . ചിത്രീകരണത്തിനിടെ നിവിൻ പോളിയുടെ ദേഹത്ത് കാളവണ്ടി മറിഞ്ഞു വീണു . നിവിൻ തലനാരിഴയ്ക്ക് രക്ഷപ്പെടുകയായിരുന്നു . ആക്ഷൻ രംഗങ്ങൾ ചിത്രീകരിക്കുന്നതിനിടെ നിവിൻ പോളിയുടെ കൈക്ക് പരിക്കേറ്റു . അഞ്ച് ദിവസം നിവിൻ വിശ്രമം എടുക്കേണ്ടി വന്നു . അത് കഴിഞ്ഞ് തിരിച്ചെത്തിയപ്പോഴാണ് കാളവണ്ടി മറിഞ്ഞതെന്നും റോഷൻ ആൻഡ്രൂസ് വ്യക്തമാക്കി . മംഗലാപുരത്തെ കടാപ്പ വനത്തിൽ ചിത്രീകരണം നടക്കുന്നതിനിടെ ചിത്രത്തിലെ സാങ്കേതിക വിദഗ്ദ്ധരിലൊരാൾക്ക് പാമ്പ് കടിയേറ്റു . കൊടിയ വിഷമുള്ള പാമ്പുകളുള്ള സ്ഥമായിരുന്നു അത് . ചിത്രീകരണ സംഘത്തിനൊപ്പം വിദഗ്ധ ഡോക്ടർ ഉണ്ടായിരുന്നതിനാലാണ് അദ്ദേഹത്തെ രക്ഷിക്കാനായതെന്നും ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തില്ർ റോഷൻ ആൻഡ്രൂസ് പറഞ്ഞു .


പുതിയ വാട്ട്സ്ആപ്പ് അപ്ഡേഷൻ നേടിയവർക്ക് ഇനി സ്റ്റിക്കറുകൾ അയക്കാം . വാട്ട്സ്ആപ്പ് ബീറ്റാ വേർഷൻ 2.18.329 ലും ഐഫോൺ വാട്സാപ്പ് വേർഷൻ 2.18.100ലും ആണ് ഇപ്പോൾ സ്റ്റിക്കർ അയക്കാൻ സാധിക്കുന്ന ഫീച്ചർ ലഭ്യമായിരിക്കുന്നത് . നിലവിൽ 12 തരം സ്റ്റിക്കർ പാക്കുകൾ ലഭ്യമാണ് . ഇത് ഗൂഗിൾ പ്ളേ സ്റ്റോറിൽ നിന്നും തനിയെ ഡൌൺലോഡ് ചെയ്യാൻ സാധിക്കും . ഈ ഫീച്ചർ എത്തുന്നതോടെ വാട്സാപ്പിൽ ചാറ്റിങ് കുറച്ചുകൂടെ മെച്ചപ്പെട്ടതാകും . ഇതോടൊപ്പം ഒരുപിടി സൌകര്യങ്ങൾ വേറെയും വാട്സാപ്പ് ഉടൻ അവതരിപ്പിക്കാൻ പോകുന്നുണ്ട് . അവ എന്തൊക്കെയാണെന്ന് താഴെ കാണാം . വെക്കേഷൻ / സൈലന്റ് മോഡ് ഫീച്ചറും ഉടൻ വാട്സാപ്പിൽ എത്തും . ഈ സവിശേഷത ഇപ്പോൾ പ്രവർത്തന ഘട്ടത്തിലാണ് . ' സൈലന്റ് മോഡ് ' നെ അടിസ്ഥാനമാക്കിയാണ് ഇത് . ഈ സവിശേഷത ചില ഉപയോക്താക്കളിലേക്ക് എത്തിത്തുടങ്ങി എന്നാണ്സൂചന . ഗ്രൂപ്പ് അംഗങ്ങളുടെ പട്ടിക മറയ്ക്കാവുന്ന മറ്റൊരു ഫീച്ചറും ഒരുങ്ങുന്നു . ഇതിൽ വാട്ട്സാപ്പ് ഗ്രൂപ്പിലെ അംഗങ്ങളുടെ മുഴുവൻ പട്ടികയും മറയ്ച്ചു വയ്ക്കാം . ശേഷം ' More ' text എന്നതിൽ ടാപ്പു ചെയ്താൽ ശേഷിക്കുന്ന ഭാഗം വെളിപ്പെടുത്താൻ കഴിയും . അതേ സമയം പുതിയ അപ്ഡേഷനിൽ സന്ദേശങ്ങൾക്ക് മറുപടി നൽകാൻ സന്ദേശങ്ങൾക്ക് മുകളിൽ വിരൽവെച്ച് വലത്തോട്ട് സ്വൈപ്പ് ചെയാൻ സാധിക്കുന്ന സ്വൈപ്പ് റ്റു റിപ്ലൈ ഫീച്ചർ ഇതിന് ഒപ്പം ആൻഡ്രോയ്ഡ് പതിപ്പിൽ അവതരിപ്പിച്ചിട്ടുണ്ട് .


ബോളിവുഡ് ഗായകൻ ഉദിത് നാരായണ ൻറെ മകൻ ആദിത്യ നാരായൺ റായ് പൂർ വിമാനത്താവളത്തിൽ എയർലൈൻ ജീവനക്കാരോട് അപമര്യാദയായി പെരുമാറുന്നതി ൻറെ ദൃശ്യങ്ങൾ പുറത്ത് . യുവഗായകൻ കൂടിയായ ആദിത്യ അസഭ്യം പറയുന്നതാണ് ദൃശ്യങ്ങളിൽ . എയർലെൻ ജീവനക്കാർ ഇതിന് മറുപടിയും പറയുന്നുണ്ട് . ഒരു മിനിറ്റോളം ദൈർഘ്യമുള്ള വീഡിയോ ഇതിനകം സാമൂഹിക മാധ്യമങ്ങളിൽ വൈറൽ ആയി . തന്നെ വിമാനത്തിൽ നിന്ന് ഇറക്കിയാൽ മുംബൈയിൽ വെച്ചുകണ്ടോളാം എന്ന് ആദിത്യ എയർലൈൻ ജീവനക്കാരനോട് ഭീഷണി മുഴക്കുന്നുണ്ട് . ലഗേജുമായി ബന്ധപ്പെട്ട തർക്കമാണ് വാക്ക് തർക്കത്തിലേക്കും ഭീഷണിയിലേക്കും വഴിവെച്ചത് . അനുവദിനീയമായതിൽ കൂടുതൽ കാബിൻ ല ഗേജിന് ചാർജ് നൽകാൻ ആവശ്യപ്പെട്ടതാണ് ആദിത്യയെ ചൊടിപ്പിച്ചത് . വീഡിയോ വൈറൽ ആയതോടെ വിശദീകരണ ട്വീറ്റുമായി ഇൻഡിഗോ അധികതൃരും രംഗത്ത് വന്നു . റായ് പൂർ - മുംബൈ റൂട്ടിലുള്ള യാത്രക്കിടെയാണ് ഇൻഡിഗോ എയർ ലൈൻ ജീവനക്കാരുമായി ആദിത്യ പ്രശ് നമുണ്ടായത് . ആദിത്യയും അഞ്ചംഗ സംഘവുമാണ് അധിക ഭാരമുള്ള ബാഗേജുമായി യാത്രക്കെത്തിയത് . അധിക ബാഗേജിന് 13000രൂപ അടക്കണമെന്ന് എയർലൈൻ അധികൃതർ ആവശ്യപ്പെട്ടു . എന്നാൽ ഇത് അടക്കാനാകില്ലെന്ന് ചെക്ക് ഇൻ ജീവനക്കാരിയോട് ആദിത്യ പറഞ്ഞു . പതിനായിരം രൂപയിൽ കൂടുതൽ അടക്കാനാകില്ലെന്ന് പറയുകയും അസഭ്യഭാഷ ഉപയോഗിക്കുകയും ചെയ് തെന്നാണ് പരാതി . ഡ്യൂട്ടി മാനേജറോടും മോശമായി പെരുമാറുന്നതും ദൃശ്യങ്ങളിൽ ഉണ്ട് . മോശം പെരുമാറ്റം തുടർന്നപ്പോൾ യാത്ര അനുവദിക്കാനാകില്ലെന്ന് എയർലൈൻ അധികൃതർ വ്യക് തമാക്കി . തുടർന്ന് ക്ഷമാപണം നടത്തുകയും തുടർന്ന് ബോർഡിങ് പാസ് നൽകുകയും ചെയ് തുവെന്നുമാണ് ഇൻഡിഗോ അധികൃതർ ട്വീറ്റ് ചെയ് തത് .


സിനിമയിൽ വഴിമാറി നടക്കാനാണ് താൽപ്പര്യമെന്ന് ടൊവിനോ തോമസ് . എല്ലാകാലത്തും ഒരേ സിനിമകൾ കൊടുത്തു കൊണ്ടിരുന്നാൽ പ്രേക്ഷകർക്ക് മടുക്കും . ആളുകൾക്ക് ഫോർമുല സിനിമകൾ മാത്രമല്ല ഇഷ്ടം അതിനുദാഹരണമാണ് തരംഗത്തിൻറെ വിജയമെന്നും ടൊവിനോ ഒരു പ്രമുഖ ഓൺലൈൻ മാധ്യമത്തിന് നൽകിയ അഭിമുഖത്തിൽ പറഞ്ഞു . തൻറെ ശരീരപ്രകൃതം വച്ച ഒറ്റയ്ക്ക് നൂറാളുകളെ അടിച്ച് ഇടുന്ന കഥാപാത്രങ്ങൾ ചെയ്യാൻ സാധിക്കും എന്നാൽ ആളുകളെ തിയേറ്ററിൽ കയറ്റുന്ന മാസ് ചിത്രങ്ങളെക്കാളും പരീക്ഷണ ചിത്രങ്ങൾ ചെയ്യാനാണ് താൽപ്പര്യം . തരംഗവും ഗപ്പിയും എല്ലാം അത്തരത്തിലുള്ള പരീക്ഷണ ചിത്രങ്ങളായിരുന്നു . പ്രേക്ഷകർ തന്നെ ഇപ്പോഴും ഓർക്കുന്നത് ഗപ്പിയുടെ പേരിലാണെന്നും ടൊടവിനോ പറഞ്ഞു . ചിത്രങ്ങളുടെ തിരഞ്ഞെടുപ്പിൽ മാത്രമല്ല ടൊവിനോയ്ക്ക് വ്യക്തമായ അഭിപ്രായമുള്ളത് . സമൂഹമാധ്യമങ്ങളിലുള്ള ഇടപെടൽ എങ്ങനെയായിരിക്കും എന്നും ടൊവിനോ വ്യക്തമാക്കുന്നുണ്ട് . സിനമകൾ പ്രൊമോട്ട് ചെയ്യാൻ മാത്രമായിരിക്കും ഫേസ്ബുക്ക് ഉപയോഗിക്കുകയെന്നും പ്രതികരിക്കാൻ ഉള്ള ഇടമായി ഇനി ഫേസ്ബുക്കിനെ കാണില്ലന്നുമാണ് ടൊവിനോ പറയുന്നത് . മൊബൈൽ ഫോണിൽ ഗെയിം കളിച്ചാലും ഫേസ്ബുക്കിൽ കയറില്ല . നമ്മുടെ അഭിപ്രായങ്ങൾ കൊണ്ടൊന്നും ആരും മാറില്ല .


രാജ്യത്ത് 4ജി ടെലികോം വിപ്ലവം അരങ്ങുതകർക്കുന്നതിനിടെ ഒരുമുഴം മുന്നോട്ട് എറിഞ്ഞിരിക്കുകയാണ് എയർടെൽ . 5ജി മൊബൈൽ സേവനങ്ങൾ നൽകാൻ എയർടെല്ലുമായി ധാരണയിലെത്തിയെന്ന് സ്വീഡിഷ് ടെലികോം കമ്പനിയായ എറിക്സൻ ഇന്ന് വെളിപ്പെടുത്തി . ലോകത്താകമാനം 36 കമ്പനികളുമായി തങ്ങൾ ധാരണയിലെത്തിയിട്ടുന്നെന്നും ഇന്ത്യയിൽ 5ജി സേവനങ്ങൾക്കായി എയർടെല്ലുമായി സഹകരിച്ച് പ്രവർത്തിക്കുമെന്നുമാണ് എറിക്സൻ സീനിയർ വൈസ് പ്രസിഡന്റ് നുൻസിയോ മ്രിട്ടില്ലോ അറിയിച്ചത് . ഇരു കമ്പനികളുടെയും പദ്ധതികളെക്കുറിച്ച് കൂടുതൽ വെളിപ്പെടുത്തലുകൾക്ക് അദ്ദേഹം തയ്യാറായില്ല . നിലവിൽ 4ജി സേവനങ്ങൾക്കായി എറിക്സൻ - എയർടെൽ സഹകരണമുണ്ട് . 2020ഓടെ രാജ്യത്ത് 5ജി സേവനങ്ങൾ ആരംഭിക്കാനാണ് പദ്ധതി . 5ജി ഉപകരണങ്ങളും കമ്പനി പ്രദർശിപ്പിച്ചു . 2026ഓടെ രാജ്യത്ത് 27.3 ബില്യൻ ഡോളറിന്റെ വിപണി സാധ്യതകൾ ടെലികോം മേഖലയിലുണ്ടാവുമെന്നാണ് പ്രതീക്ഷിക്കപ്പെടുന്നത് . ഇതിന് 5ജി വഹിക്കുന്ന പങ്ക് എത്രയാകുമെന്നതാണ് ഇനി കണ്ടറിയാനുള്ളത് .


ശതാബ്ദി കോപ്പ അമേരിക്ക ചാംപ്യൻഷിപ്പിലെ തോൽവിയോടെ അർജന്റീനൻ താരം ലിയോണൽ മെസി അന്താരാഷ്ട്ര ഫുട്ബോളിൽനിന്ന് വിരമിക്കുമെന്ന് സൂചന . കളിക്കുശേഷം ഡ്രസിങ് റൂമിലേക്ക് പോകുമ്പോഴാണ് മെസി , ഒരു മാധ്യമപ്രവർത്തകനോട് വിരമിക്കൽ സൂചന നൽകിയത് . ദേശീയ ടീമിൽ തന്റെ കാലം കഴിഞ്ഞുവെന്ന് മെസി പറഞ്ഞതായാണ് സൂചന . വിരമിക്കൽ സംബന്ധിച്ച് ഒരു തീരുമാനം ഉടൻ അറിയിക്കുമെന്നും മെസി പറഞ്ഞു . മെസി വിരമിച്ചതിന്റെ സൂചനയായാണ് ഇത് വിലയിരുത്തപ്പെടുന്നത് . അതേസമയം ക്ലബ് ഫുട്ബോളിൽ മെസി തുടർന്നേക്കും . ബാഴ്സലോണയ്ക്കുവേണ്ടി തകർത്തുകളിക്കുകയും , നിരവധി കിരീടങ്ങൾ നേടിക്കൊടുക്കുകയും ചെയ്ത മെസിക്ക് പക്ഷെ , ദേശീയ ടീമിനുവേണ്ടി ഒരു കിരീടം പോലും നേടാനായില്ല . ഇതുതന്നെയായിരുന്നു മെസിക്കെതിരെയുള്ള ഏറ്റവും വലിയ വിമർശനവും . ഈ വിരമിക്കൽ പ്രഖ്യാപനം മെസിക്കെതിരായ വിമർശനം ശരിവെക്കുന്നതാണെന്നാണ് ഫുട്ബോൾ വിദഗ്ദ്ധർ പറയുന്നത് . സമകാലീന ഫുട്ബോളിലെ ഏറ്റവും മികച്ച താരമായിരുന്നിട്ടും ഒരു കിരീടം പോലും അർജന്റീനയ്ക്ക് നേടിക്കൊടുക്കാനാകാതെയാണ് മെസി , ഇന്നു ചിലിയുമായുള്ള കലാശപ്പോരിനുശേഷം തലകുനിച്ച് മടങ്ങിയത് . കളിത്തട്ടിൽ അമ്പേ മങ്ങിപ്പോയ മെസി , ചിലിക്കെതിരെ നിർണായക പെനാൽറ്റി പാഴാക്കി , രാജ്യത്തിന്റെ തോൽവിക്ക് കളമൊരുക്കിയെന്നാണ് ഫുട്ബോൾ വിദഗ്ദ്ധർ വിലയിരുത്തുന്നത് .


സോഷ്യൽ മീഡിയയിൽ താരങ്ങൾ ഇടുന്ന ചിത്രങ്ങൾക്ക് താഴെ വന്ന് മോശം കമൻറ് ഇടുന്ന കാഴ്ച ഇപ്പോൾ ഏറെയാണ് . മലയാളികളിൽ മാത്രമാണ് സദാചാര കാഴ്ചപ്പാട് എന്ന് കരുതരുത് . ബോളിവുഡ് താരങ്ങൾക്കും ഇപ്പോൾ സാമൂഹിക മാധ്യമങ്ങളിൽ ചിത്രം ഇടാൻ പറ്റാത്ത അവസ്ഥയാണ് . ബോളിവുഡ് സൂപ്പർ സ്റ്റാർ ആമിർ ഖാനാണ് ഇപ്പോൾ സാമൂഹിക മാധ്യമങ്ങളിൽ സദാചാരവാദികളുടേയും വിമർശകരുടെയും ഇരയായിരിക്കുന്നത് . മകൾ ഇറയുമൊത്തുളള ഒരു ചിത്രം പോസ്റ്റ് ചെയ്തതിനാണ് ട്രോളന്മാർ ആമിറിനെ ആക്രമിച്ചുകൊണ്ടിരിക്കുന്നത് . പുൽത്തകിടിയിൽ കിടക്കുന്ന തൻറെ പുറത്ത് കയറി ഇരിക്കുന്ന മകളുടെ ചിത്രമാണ് ആമിർ പങ്കുവച്ചത് . എന്നാൽ ഈ ചിത്രമാണ് വിമർശകരെ ചൊടിപ്പിച്ചത് . അച്ഛൻ - മകൾ ബന്ധത്തിനപ്പുറം ചിത്രത്തിൽ ലൈംഗികത കണ്ടെത്താനും ചിലർ ശ്രമിച്ചിട്ടിട്ടുണ്ട് . ഇതെല്ലം പരസ്യമായല്ല അടച്ചിട്ട വാതിലിനകത്ത് വേണമായിരുന്നു എന്നൊക്കെയുളള മോശം കമൻറുകളാണ് ചിത്രത്തിന് താഴെ ലഭിച്ചത് . ഇറയുടെ വസ്ത്രത്തെയും വിമർശിച്ച് കമൻറുകൾ വന്നു .


ഡോക്ടറാവാനായി മെഡിക്കൽ കോളജിൽ അഡ്മിഷൻ എടുത്തശേഷമാണ് താൻ ക്രിക്കറ്റിലെത്തിയതെന്ന് ലക്ഷ്മൺ പറഞ്ഞു . 1998ൽ ഷാർജയിൽ സച്ചിൻ ഓസ്ട്രേലിയക്കെതിരെ കളിച്ച മഹത്തായ ഇന്നിംഗ്സിന് നേരിട്ട് സാക്ഷിയാവാനായത് മറക്കാനാവാത്ത അനുഭവമായിരുന്നു . ഷെയ്ൻ വോൺ അടക്കമുള്ള ഓസീസ് ബൌളർമാരെ സച്ചിൻ അടിച്ചുപറത്തുമ്പോൾ നോൺ സ്ട്രൈക്കിംഗ് എൻഡിൽ ഞാനുണ്ടായിരുന്നു . ഒന്നുരണ്ടുതവണ സിംഗിളെടുക്കാൻ വിസമ്മതിച്ച എന്നോട് സച്ചിൻ ശരിക്കും ചൂടായി . സച്ചിന്റെ ദിവസമായിരുന്നു അത് . അതുകൊണ്ടുതന്നെ സിംഗിളെടുക്കാൻ വിസമ്മതിച്ച എന്നോട് അദ്ദേഹം പലപ്പോഴും പൊട്ടിത്തെറിക്കുന്ന രീതിയിൽ സംസാരിച്ചു . ലക്ഷണിന്റെ ഏറ്റവും മികച്ച ഇന്നിംഗ്സ് തൊട്ടടുത്ത് നിന്ന് കാണാനുള്ള ഭാഗ്യമുണ്ടായി എന്ന് സച്ചിൻ പറഞ്ഞു . സിഡ്നിയിൽ ഓസ്ട്രേലിയക്കെതിരെ നേടിയ 178 റൺസായിരുന്നു അത് . ആ കളിയിൽ സച്ചിൻ പുറത്താവാതെ 241 റൺസടിച്ചു . ഇരുവരും ചേർന്ന് 353 റൺസിന്റെ കൂട്ടുകെട്ടിലും പങ്കാളിയായി . അന്ന് ഓരോ പന്തിലും ലക്ഷ്മൺ ഏത് ഷോട്ടാണെന്ന് കളിക്കാൻ പോകുന്നത് എന്നതിനെക്കുറിച്ച് ലക്ഷ്മണ് മാത്രമെ അറിയുമായിരുന്നുള്ളു . 80 , 90 മൈൽ വേഗത്തിൽ വരുന്ന പന്തുകളെ അതിനേക്കാൾ വേഗത്തിൽ ലക്ഷ്മൺ ബൌണ്ടറി കടത്തുകയായിരുന്നുവെന്നും സച്ചിൻ പറഞ്ഞു . കൊൽക്കത്തയിൽ ഓസ്ട്രേലിയക്കെതിരെ കളിച്ച 281 റൺസിന്റെ മഹത്തായ ഇന്നിംഗ്സിനെക്കുറിച്ചും ലക്ഷ്മൺ വാചാലനായി . അന്ന് ആ മത്സരം എനിക്ക് നഷ്ടമാകുമായിരുന്നു . പരിക്ക് കാരണം കളിക്കാനാകില്ലെന്ന് ഉറപ്പിച്ചിരിക്കുകയായിരുന്നു . എന്നാൽ ഫിസിയോ ആയിരുന്ന ആൻഡ്യ്രു ലീപ്പസ് ആണ് അന്ന് എന്നെ കളിക്കാൻ സജ്ജനാക്കിയത് . ആദ്യ ടെസ്റ്റിൽ തിളങ്ങാനാവാത്തതിനാൽ ഈ കളി എനിക്ക് നിർണായകമായിരുന്നു . എന്റെ സ്വാഭാവിക കളി പുറത്തെടുക്കാനാണ് ഞാൻ ശ്രമിച്ചത് . ആ ഇന്നിംഗ്സ് കളിക്കാൻ എന്നെ പ്രചോദിപ്പിച്ച രാഹുലിനും അവകാശപ്പെട്ടതാണ് ആ ഇന്നിംഗ്സിന്റെ ക്രെഡിറ്റ് . കാരണം രാഹുലുമായുള്ള കൂട്ടുകെട്ടായിരുന്നു മത്സരത്തിൽ പ്രധാനമെന്നും ലക്ഷ്മൺ പറഞ്ഞു .


സ്വർണവിലയിൽ വീണ്ടും ചാഞ്ചാട്ടം . സ്വർണ്ണത്തിന്റെ തിളക്കം കഴിഞ്ഞ ദിവസങ്ങളിൽ മങ്ങിയപ്പോൾ എല്ലാവരും ആശ്വസിച്ചു . എന്നാൽ സാധാരണക്കാരന് വീണ്ടും തിരിച്ചടി തന്നെ . വീണ്ടും പൊള്ളുന്ന വിലയിൽ തന്നെ സ്വർണം തിരിച്ച് എത്തിയിരിക്കുന്നു . സ്വർണം പവന് 400 രൂപ വർധിച്ച് 20,000 രൂപയിൽ തന്നെ തിരിച്ചെത്തി . ഗ്രാമിന് 50 രൂപ വർധിച്ച് 2500 രൂപയായാണ് വ്യാപാരം നടക്കുന്നത് . അന്താരാഷ്ട്ര വിപണിയിലെ വില വർധനവാണ് ആഭ്യന്തര വിപണിയിലും പ്രകടമായത് . കഴിഞ്ഞ ആഴ്ചകളിലെ ഇടിവിന് ശേഷം ഒറ്റയടിക്കാണ് 400 രൂപ ഉയർന്നിരിക്കുന്നത് . കഴിഞ്ഞ ഒരു മാസക്കാലയളവിൽ പവന് 19,400 രൂപ വരെ എത്തിയിരുന്നു . നാല് വർഷത്തിനിടെ സ്വർണത്തിന് നേരിട്ട ഏറ്റവും വലിയ ഇടിവായിരുന്നു കഴിഞ്ഞ ദിവസങ്ങളിൽ കണ്ടത് . എന്നാൽ ആശ്വസിക്കാൻ വരട്ടെ . തിളക്കത്തോടെ സ്വർണ്ണം വാങ്ങി കൂട്ടിയ ഉപഭോക്താക്കളുടെ ശ്രദ്ധയ്ക്ക് , ഇനി സ്വർണത്തെ തൊട്ടാൽ കൈ ഒന്ന് പൊള്ളുമെന്ന് അറിയുക . ജനങ്ങൾക്ക് സ്വർണം വെറും ആഡംബര വസ്തു മാത്രമല്ല ഇന്ന് . അതൊരു നിത്യോപയോഗ വസ്തുവായി എന്നു തന്നെ പറയാം . അതുകൊണ്ടുതന്നെ എത്ര കണ്ട് വില വർധിച്ചാലും സ്വർണത്തോടുള്ള ജനങ്ങളുടെ ആർത്തി തീരില്ല . എന്നിരുന്നാലും വില കുറഞ്ഞതുകൊണ്ട് സ്വർണം വാങ്ങാമെന്ന മോഹവുമായി കടയിൽ പോകുന്നവർ ഒന്നു ശ്രദ്ധിക്കുക . സ്വർണത്തിന്റെ തിളക്കം പഴയപടി തന്നെ എത്തി നിൽക്കുകയാണ് . കഴിഞ്ഞ ഒരു മാസക്കാലയളവിൽ സ്വർണവിലയിൽ ചാഞ്ചാട്ടമാണ് രേഖപ്പെടുത്തുന്നത് .


ക്രിക്കറ്റ് ഇതിഹാസം സച്ചിൻ ടെൻഡുൽക്കർ ഏകദിനത്തിൽ ഓപ്പണറായി ഇറങ്ങയിട്ട് ഇന്നേക്ക് 24 വർഷം . 1994 മാർച്ച് 27ന് ന്യൂസിലൻഡിന് എതിരേയായിരുന്നു സച്ചിൻ ഓപ്പണറായി അരങ്ങേറിയത് . 49 പന്തിൽ 82 റൺസെടുത്ത സച്ചിൻ മാത്യു ഹാർട്ടിൻറെ പന്തിൽ പുറത്തായി . 15 ഫോറും രണ്ടും സിക്സും അടങ്ങുന്ന തട്ടുപ്പൊളിപ്പൻ ഇന്നിങ്സായിരുന്നു സച്ചിൻറേത് . സച്ചിൻറെ കരിയർ മാറ്റി മറിച്ചതും ആ ദിവസം തന്നെ . പിന്നീട് ഒരുപാട് കാലത്തിന് മറ്റൊരു ഓപ്പണറെ തിരയേണ്ടി വന്നിട്ടില്ല . മുഹമ്മദ് അസ്ഹറുദീനായിരുന്നു അന്ന് ഇന്ത്യയുടെ ക്യാപ്റ്റൻ . സച്ചിനൊപ്പം സഹ ഓപ്പണറായി കളിച്ചത് അജയ് ജഡേജയും . ആദ്യ ബാറ്റ് ചെയ്ത കിവീസ് 142 റൺസിന് പുറത്തായിരുന്നു . സച്ചിൻറെ അതിവേഗത്തിലുള്ള അർധ സെഞ്ചുറി ഇന്ത്യക്ക് 23.2 ഓവറിൽ ഏഴ് വിക്കറ്റ് വിജയം നൽകി .


ഇന്ത്യ മൊബൈൽ കോൺഗ്രസിന് നാളെ ദില്ലിയിൽ തുടക്കമാകും . ടെലികോം , ഇന്റർനെറ്റ് , സ്റ്റാർട്ട് - അപ്പ് തുടങ്ങിയവയെല്ലാം ഒരു കുടക്കീഴിൽ കൊണ്ടുവരുന്ന രാജ്യത്തെ പ്രഥമ സമ്മേളനമാണിത് . കേന്ദ്രസർക്കാരിൻറെ സഹകരണത്തോടെയാണ് ഇന്ത്യ മൊബൈൽ കോൺഗ്രസ് സംഘടിപ്പിക്കുന്നത് . സാങ്കേതിക രംഗത്തെ മാറ്റങ്ങൾ ശ്രദ്ധിക്കുന്നവരുടെ കണ്ണും കാതും മൂന്ന് ദിവസത്തേക്ക് ദില്ലിയിലേക്ക് . പ്രഥമ ഇന്ത്യൻ മൊബൈൽ കോൺഗ്രസിന് നാളെ ദില്ലിയിലെ പ്രഗതി മൈതാനിയിൽ തുടക്കമാകും . സെല്ലുലാർ ഓപ്പറേറ്റേഴ്സ് അസോസിയേഷൻ ഓഫ് ഇന്ത്യയുടെ നേതൃത്വത്തിലൊരുക്കുന്ന മൊബൈൽ കോൺഗ്രസിൽ ടെലികോം സേവന ദാതാക്കൾ , മൊബൈൽ ഹാൻഡ്സെറ്റ് നിർമാതാക്കൾ , ഇന്റർനെറ്റ് അനുബന്ധ സ്ഥാപനങ്ങൾ , ആർട്ടിഫിഷൻ ഇന്റലിജൻസ് , വെർച്വൽ റിയാലിറ്റി കമ്പനികൾ എന്നിവർ പങ്കെടുക്കും . ഫിന്നിഷ് കമ്പനി നോക്കിയയുടെ സാന്നിധ്യമാണ് കോൺഗ്രസിൽ ശ്രദ്ധേയം . നോക്കിയയുടെ പതാകവാഹക മോഡൽ എയ്റ്റ് മൊബൈൽ കോൺഗ്രസിൽ ഇന്ത്യയിൽ അവതരിപ്പിച്ചേക്കും . എയ്റ്റിനൊപ്പം മൂന്ന് മോഡലുകൾ കൂടി നോക്കിയ പ്രഖ്യാപിക്കുമെന്നാണ് സൂചന . എൽജി , മൈക്രോമാക്സ് തുടങ്ങിയ കമ്പനികളും പുതിയ മോഡലുകൾ പുറത്തിറക്കും . ബിഎസ്എൻഎൽ , എയർടെൽ തുടങ്ങിയ മൊബൈൽ സേവനദാതാക്കൾ 4ജിയിൽ നിന്ന് 5ജിയിലേക്ക് മാറുന്നതിൻറെ സാധ്യതകളും മൊബൈൽ കോൺഗ്രസിൽ വ്യക്തമാക്കും . ജിപിഎസിനോട് കിടപിടിക്കുന്ന ഇന്ത്യയുടെ സ്വന്തം നാവിഗേഷൻ ഉപഗ്രഹത്തിൻറെ വികസനം ഐഎസ്ആർഒ പരിചയപ്പെടുത്തും . ക്വാൽകോം , ഐബിഎം തുടങ്ങിയ കമ്പനികൾ , ഇന്റലിജൻസ് , വെർച്വൽ റിയാലിറ്റി എന്നിവ അടിസ്ഥാനമാക്കി വികസിപ്പിക്കുന്ന ഉത്പന്നങ്ങൾ അവതരിപ്പിക്കും . പ്രദർശനം , പ്രഭാഷണ പരമ്പര , മൊബൈൽ അനുബന്ധ കമ്പനികൾക്കുള്ള വിവിധ അവാർഡുകൾ തുടങ്ങിയവ ഇന്ത്യ മൊബൈൽ കോൺഗ്രസിൽ ഒരുക്കുന്നുണ്ട് . വിവിധ രാജ്യങ്ങളിൽ നിന്നായി അയ്യായിരത്തോളം പ്രതിനിധികൾ പങ്കെടുക്കും .


ഹൈക്കോടതി വിധി പ്രകാരം കേന്ദ്രം വിലക്കേർപ്പെടുത്തിയ അശ്ലീല വീഡിയോ സൈറ്റുകൾ ഏറ്റവും തിരഞ്ഞ നഗരങ്ങളുടെ കൂട്ടത്തിൽ കേരളത്തിലെ പട്ടണങ്ങളും . തിരുവനന്തപുരവും കോഴിക്കോടും കൊച്ചിയുമാണ് ആദ്യ പത്ത് സ്ഥാനങ്ങളിലുള്ളത് . കഴിഞ്ഞ അഞ്ചു വർഷത്തെ ഗൂഗിൾ ട്രന്റ് കണക്കുകൾ പ്രകാരം കേരളത്തിലെ മൂന്നു നഗരങ്ങൾ പോൺ സെർച്ചിങ് പട്ടികയിൽ ആദ്യ പത്ത് സ്ഥാനങ്ങളിലുണ്ട് . നവി മുംബൈ , നാഗ്പൂർ , കൊച്ചി , മുംബൈ , തൃശൂർ , ന്യൂഡൽഹി എന്നീ നഗരങ്ങളും പട്ടികയിലുണ്ട് . രാജ്യത്ത് ഏറ്റവും കൂടുതൽ കുട്ടികളുടെ പോൺ വിഡിയോകൾ തിരയുന്നവും , കാണുന്നവരും കേരളത്തിൽ നിന്നാണെന്ന റിപ്പോർട്ട് ഒരു വർഷം മുൻപാണ് വന്നത് . കുട്ടികളുടെ പോൺ കാണുന്ന പത്ത് നഗരങ്ങളുടെ പട്ടികയിൽ കേരളത്തിൽ നിന്നുള്ള തൃശൂർ , ആലപ്പുഴ , തിരുവനന്തപുരം എന്നീ ജില്ലകൾ ഇടംപിടിച്ചിരുന്നു . കുട്ടികൾക്കെതിരെയുള്ള ലൈംഗിക ദൃശ്യങ്ങൾ കാണുന്നതും അതു പ്രചരിപ്പിക്കുന്നതും കടുത്ത കുറ്റമാണ് . വിദേശ സെർവറുകളിലെ വിഡിയോകളാണ് മിക്കവരും കാണുന്നതും പങ്കുവെക്കുന്നതും . ഈ വീഡിയോ നീക്കം ചെയ്യാൻ ബുദ്ധിമുട്ടാണ് . ഐപി അഡ്രസ്സുകൾ ദിവസവും തിരഞ്ഞുപിടിച്ചു ബ്ലോക്ക് ചെയ്താലും ഇത് പൂർണമായും തടയാനാകില്ല . സ്മാർട് ഫോണും 4ജിയും വ്യാപകമായതോടെ ദിവസവും ലക്ഷക്കണക്കിനു അശ്ലീല ചിത്രങ്ങളാണ് സോഷ്യൽമീഡിയ വഴി പ്രചരിക്കുന്നത് . ഇത് തടയാൻ ലക്ഷ്യമിട്ടാണ് ടെലികോം കമ്പനികൾ പോൺ വെബ്സൈറ്റുകൾ വിലക്കിയിരിക്കുന്നത് .


ട്രാക്കൊഴിഞ്ഞ ഇതിഹാസതാരം ഉസൈൻ ബോൾട്ടിന് പകരക്കാരനെ തേടുകയാണ് കായികലോകം . ബോൾട്ട് പ്രഖ്യാപിച്ച പിന്മുറക്കാരായ നീകേർക്ക് , ഡി ഗ്രാസ് എന്നിവർക്ക് പുറമെ ഭാഗ്യമുണ്ടെങ്കിൽ ഏഷ്യയിൽ നിന്നുമാവാം അടുത്ത വേഗരാജാവ് . 1990 കളിൽ മോറിസ് ഗ്രീനും ടൈസൺ ഗെയും ജസ്റ്റിൻ ഗാറ്റ്ലിനും വേഗപ്പോരിൽ മുൻപരായെങ്കിലും കാൾ ലൂയിസിന്റെ പിൻഗാമിക്കായി 2008 വരെ കാത്തിരിക്കേണ്ടി വന്നു അത്ലറ്റിക്സ് ലോകത്തിന് . ബീജിങ്ങിലെ കിളിക്കൂട്ടിൽ തുടങ്ങിയ അശ്വമേധം , ഉസൈൻ ബോൾട്ടിനെ കാൾ ലൂയീസിന് മുകളിലെത്തിച്ചു . അടുത്തതാരെന്ന ചോദ്യമുയരുമ്പോൾ വെല്ലുവിളിയാകുന്നതും ഒരു ദശകത്തോളം ട്രാക്കിനെ അടക്കിവാണ ബോൾട്ടിന്റെ റെക്കോർഡുകൾ തന്നെയാണ് . ലണ്ടനിൽ 100 മീറ്ററിൽ ഒന്നാമനായ ജസ്റ്റ്ലിൻ ഗാറ്റ്ലിന് പ്രായം അനുകൂല ഘടകമല്ല . ഒരേ ദിവസം രണ്ടുതവണ ബോൾട്ടിനെ വീഴ്ത്തിയ ക്രിസ്റ്റ്യൻ കോൾമാൻ അമേരിക്കയുടെ അടുത്ത പ്രതീക്ഷയാണ് . ഇരുപത്തിയൊന്നാം വയസിൽ 9.82 സെക്കന്റ് സമയം കണ്ടെത്തിക്കഴിഞ്ഞ കോൾമാന് വേഗപ്പോരിൽ പരിഭ്രമമില്ലെന്ന് ലണ്ടനിൽ തെളിയിച്ചു കഴിഞ്ഞു . വേഗരാജാവായി ആന്റോ ഡിഗ്രാസ് വരുമെന്നായിരുന്നു അടുത്തിടെ വരെ ബോൾട്ട് പറഞ്ഞിരുന്നത് . കാറ്റിന്റെ സഹായത്തോടെ 9.69 സെക്കന്റിൽ 100 മീറ്റർ ഫിനിഷ് ചെയ്തിട്ടുള്ള ഡിഗ്രാസിന് ലണ്ടൻ നഷ്ടമായെങ്കിലും അടുത്ത ലോക ചാമ്പ്യൻഷിപ്പിൽ ആത്മവിശ്വാസത്തോടെ ഇറങ്ങാം . 400 മീറ്റർ ലോക റെക്കോർഡുകാരനായ വാൻ നിക്കേർക്ക് 100 മീറ്ററിലേക്ക് മാറുമെന്ന സൂചന നൽകി കഴിഞ്ഞു . 100 - 200 മീറ്ററുകളിൽ അടുത്ത കോമൺവെൽത്ത് ഗെയിംസ് മുതൽ മത്സരിക്കാനാണ് ദക്ഷിണാഫ്രിക്കൻ താരത്തിൻറെ ആലോചന . ട്രാക്കിലെ അടുത്ത സൂപ്പർ താരമെന്ന ബോൾട്ട് തന്നെ വിശേഷിപ്പിച്ചിട്ടുള്ള നീകെർക്കിൽ കായിക പ്രേമികൾക്കും പ്രതീക്ഷകളേറെ . ജാപ്പനീസ് സ്പ്രിന്ററായ അബ്ദുൽ ഹക്കീം സാനി ബ്രൌൺ ജൂനിയർ വിഭാഗത്തിൽ ബോൾട്ടിന്റെ റെക്കോഡുകൾ തകർത്ത് ഇപ്പോൾ തന്നെ താരമായി കഴിഞ്ഞു . സാനി ബ്രൌൺ പ്രതീക്ഷ കാത്താൽ ഒരു പക്ഷേ അടുത്ത വേഗരാജാവ് ഏഷ്യയിൽ നിന്നാവാം . അപ്രതീക്ഷിതമായി ബോൾട്ട് വരവറിയിച്ചതു പോലെ കായിക ലോകം അധികം കേട്ടിട്ടില്ലാത്ത ഒരു താരം അത്ലറ്റിക്സിനെ ആവേശം കൊള്ളിക്കാനെത്താനുള്ള സാധ്യതയും തള്ളിക്കളയാനാവില്ല . ബോൾട്ട പോയാലും ആവേശം നിറക്കാനുള്ള വെടിമരുന്ന് ട്രാക്കലുണ്ടാവുമെന്ന ഉറപ്പ് .


ബാങ്ക് ജീവനക്കാരുടെ പണിമുടക്കിൽ രാജ്യത്തെ പൊതുമേഖല ബാങ്കുകളുടെ പ്രവർത്തനം നിശ്ചലം . ബാങ്ക് ശാഖകളൊന്നും തുറന്നിട്ടില്ല . വേതന വർദ്ധന ആവശ്യപ്പെട്ടാണ് ജീവനക്കാരുടെ 48 മണിക്കൂർ പണിമുടക്ക് . പൊതുമേഖല - സ്വകാര്യ ബാങ്കുകളിലെ 10 ലക്ഷം ബാങ്ക് ജീവനക്കാരാണ് പണിമുടക്കുന്നത് . വെള്ളിയാഴ്ച രാവിലെ വരെ ആറ് മണി വരെയാണ് സമരം . ബാങ്ക് ജീവനക്കാരുടെ വേതന കരാറിൻറെ കാലാവധി ആറ് മാസം മുമ്പ് തീർന്നിരുന്നു . തുടർന്ന് ന്യായമായ രീതിയിൽ കരാർ പുതുക്കണമെന്ന് ആവശ്യപ്പെട്ട് ബാങ്ക് ജീവനക്കാരുടെ 9 യൂണിയനുകൾ ഇന്ത്യൻ ബാങ്ക് അസോസിയേഷനെ സമീപിച്ചു . IBA രണ്ട് ശതമാനം വർദ്ധനവാണ് മുന്നോട്ട് വച്ചതെന്നും ഇത് അംഗീകരിക്കാനാവില്ലെന്നുമാണ് യൂണിയനുകളുടെ നിലപാട് . പണിമുടക്ക് ഇൻറർനെറ്റ് ബാങ്കിംഗിനെ ബാധിച്ചിട്ടില്ല . എടിഎമ്മുകൾ തുറന്നിട്ടുണ്ടെങ്കിലും വൈകാതെ പണം തീരുമോ എന്ന് ആശങ്കയുണ്ട് . ജീവനക്കാർ സമരത്തിലായതിനാൽ എടിഎമ്മിൽ പണം തീർന്നാൽ വീണ്ടും നിറയ്ക്കാനാകാത്തതാണ് ആശങ്കയ്ക്ക് അടിസ്ഥാനം . പണിമുടക്കിൻറെ ഭാഗമായി വിവിധ ജില്ലാ കേന്ദ്രങ്ങളിലേക്ക് സമരക്കാർ മാർച്ച് നടത്തി .


ഡോളറുമായുള്ള വിനിമയത്തിൽ രൂപയ്ക്കു കനത്ത നഷ്ടം രേഖപ്പെടുത്തി . ചൊവ്വാഴ്ച രാവിലെ വ്യാപാരം ആരംഭിച്ചപ്പോൾ രൂപയുടെ വിനിമയ നിരക്ക് 65.64 ആയി കുറഞ്ഞു . കഴിഞ്ഞ ആറ് മാസത്തിനിടെ ഉണ്ടായ വലിയ കുറവാണ് ഇന്ന് രേഖപ്പെടുത്തിയത് . ഇന്നലെ 29 പൈസ നഷ്ടത്തിൽ 65.49ലാണ് വിനിമയം അവസാനിപ്പിച്ചത് . അമേരിക്കയും സിറിയയും തമ്മിലുള്ള ബന്ധം വഷളായതോടെ നിക്ഷേപകർ ഡോളറിനെ കൈവിട്ട് സുരക്ഷിത നിക്ഷേപമായ സ്വർണത്തിൽ അഭയം തേടിയതാണ് മൂല്യത്തെ ബാധിച്ചത് . മറ്റു രാജ്യങ്ങളുടെ കറൻസികളും നഷ്ടം നേരിട്ടു . രാജ്യത്തിന്റെ കയറ്റുമതി മാർച്ചിൽ 0.66 ശതമാനം കുറഞ്ഞ് 29.11 യു . എസ് . ഡോളറിലെത്തിയതും രൂപയ്ക്ക് വിനയായി . വിദേശനിക്ഷേപകർ കൂടി പ്രാദേശിക ഓഹരി വിപണികളെ കൈവിട്ടതോടെ രൂപയുടെ മൂല്യം കുത്തനെ ഇടിഞ്ഞു . വാരാന്ത്യം രൂപ ആറു പൈസ നേട്ടത്തിൽ 65.20ത്തിലായിരുന്നു വ്യാപാരം അവസാനിപ്പിച്ചത് . അതേസമയം സംസ്ഥാനത്ത് സ്വർണ്ണവില ഒന്നര വർഷത്തെ ഏറ്റവും ഉയർന്ന നിരക്കിൽ തന്നെ തുടരുകയാണ് .


ബോളിവുഡിലെ സൂപ്പർ താരങ്ങൾക്ക് മോശം വർഷമായിരുന്നു 2018 . മിക്കവരുടെയും സിനിമകൾ തീയേറ്ററുകളിൽ പ്രേക്ഷകരാൽ നിരാകരിക്കപ്പെട്ടപ്പോൾ ആമിർ ഖാൻ ചിത്രത്തിന്റെ സ്ഥിതിയും അതായിരുന്നു . വലിയ പബ്ലിസിറ്റിക്ക് പിന്നാലെയെത്തിയ ' തഗ്സ് ഓഫ് ഹിന്ദൊസ്ഥാൻ ' ആയിരുന്നു ഈ വർഷം തീയേറ്ററുകളിലെത്തിയ ഒരേയൊരു ആമിർ ഖാൻ ചിത്രം . എന്നാൽ ആദ്യദിനം തന്നെ പ്രേക്ഷകർ നിരാകരിച്ചു സിനിമയെ . റിലീസ്ദിനം ട്വിറ്ററിൽ ട്രോൾ പെരുമഴയായിരുന്നു ചിത്രത്തെക്കുറിച്ച് . ദിവസങ്ങൾക്ക് ശേഷം ആമിർ പരാജയം തുറന്ന് സമ്മതിക്കുകയും ചെയ്തു . ഇപ്പോഴിതാ പുതുവർഷത്തിൽ തനിക്കുള്ള ആഗ്രഹങ്ങളെക്കുറിച്ചും പ്രതിജ്ഞകളെക്കുറിച്ചും പറയുകയാണ് ആമിർ ഖാൻ . അഞ്ച് പ്രതിജ്ഞകളാണ് തനിക്ക് പുതുവർഷത്തിൽ ഉള്ളതെന്ന് പറയുന്നു ആമിർ . 1 . ആകാരവടിവിലേക്ക് തിരിച്ചെത്തുക 2 . 2018ലെ തെറ്റുകളിൽ നിന്ന് പഠിച്ച പാഠങ്ങൾ നടപ്പിൽ വരുത്തുക 3 . ഇതുവരെയുള്ളതിൽ ഏറ്റവും മികച്ച ചിത്രം നിർമ്മിക്കുക 4 . പുതുതായി എന്തെങ്കിലും പഠിക്കുക 5 . അമ്മയ്ക്കും കുട്ടികൾക്കും കിരണിനുമൊപ്പം കൂടുതൽ സമയം പങ്കിടുക അറിഞ്ഞോ അറിയാതെയോ ആരെയെങ്കിലും വേദനിപ്പിച്ചിട്ടുണ്ടെങ്കിൽ ക്ഷമ ചോദിക്കുന്നുവെന്നും ട്വിറ്ററിൽ കുറിച്ചു ആമിർ .


ഇന്ത്യക്കെതിരെ തുറന്ന യുദ്ധത്തിന് തയാറാണെന്നും ഇന്ത്യക്കാർ ഭീരുക്കളാണെന്നുമുള്ള പാക്കിസ്ഥാൻ ക്രിക്കറ്റ് ടീം മുൻ നായകൻ ജാവേദ് മിയാൻദാദിന്റെ പ്രസ്താവനയ്ക്ക് ബിസിസിഐ പ്രസിഡന്റ് അനുരാഗ് താക്കൂറിന്റെ മറുപടി . 1965 , 1971 യുദ്ധങ്ങളിലെയും കാർഗിൽ പോരാട്ടത്തിന്റെയും ഞെട്ടൽ ഇനിയും പാക്കിസ്ഥാന് മാറിയിട്ടില്ല . മിയാൻദാദും ഇതുപോലൊരു ഞെട്ടലിലാണ് . ലോകകപ്പിൽ ഒരിക്കൽ പോലും ഇന്ത്യയെ തോൽപ്പിക്കാനായിട്ടില്ലെന്നതാണ് അത് . ക്രിക്കറ്റിലായാലും യുദ്ധത്തിലായാലും വേണ്ടിവന്നാൽ പാക്കിസ്ഥാനെ മുട്ടുകുത്തിക്കാൻ ഇന്ത്യക്കറിയാമെന്നും അനുരാഗ് താക്കൂർ പറഞ്ഞു . അത്രയ്ക്ക് ധൈര്യമുണഅടെങ്കിൽ തന്റെ ബന്ധുകൂടിയായ അധോലോക രാജാവ് ദാവൂദ് ഇബ്രാഹിമിനോട് ഒളിച്ചിരിക്കാതെ പുറത്തുവരാനാണ് മിയാൻദാദ് പറയേണ്ടതെന്നും അനുരാഗ് താക്കൂർ വ്യക്തമാക്കി . സ്വന്തം ആളുകളിൽ അത്രയ്ക്ക് വിശ്വസമുണ്ടെങ്കിൽ മിയാൻദാദ് ആദ്യം ചെയ്യേണ്ടത് ദാവൂദിനോട് ഇന്ത്യയിലെക്ക് തിരിച്ചുപോകാൻ ആവശ്യപ്പെടുകയാണ് . എന്തുകൊണ്ട് അദ്ദേഹം അത് ചെയ്യന്നില്ല . പാക്കിസ്ഥാനെ നമ്മൾ എപ്പോഴും എവിടെയും തോൽപ്പിച്ചിട്ടേയുള്ളു . ഭാവിയിലും അത് അങ്ങനെതന്നെയായിരിക്കും . നിലവിലെ സാഹചര്യത്തിൽ പാക്കിസ്ഥാനുമായി ക്രിക്കറ്റ് ബന്ധങ്ങൾ പുനരാരംഭിക്കാനാവില്ലെന്നും അനുരാഗ് താക്കൂർ പറഞ്ഞു .